title: นีคอลา มักซีมอวิช

text: วันที่ 26 มกราคม ค.ศ. 2018 เขาถูกปล่อยยืมตัวให้กับสโมสรฟุตบอลสปาร์ตัคมอสโกจนจบฤดูกาล 2017–18


title: นีคอลา มักซีมอวิช

text: เขาลงเล่นให้กับทีมชาติเซอร์เบีย รุ่นอายุไม่เกิน 19 ปี สองนัด และรุ่นอายุไม่เกิน 21 ปีอีกสองนัด เขามีชื่อติดทีมชาติเซอร์เบียครั้งแรกเมื่อวันที่ 31 พฤษภาคม ค.ศ. 2012 ในนัดกระชับมิตรพบกับฝรั่งเศส และสวีเดน โดยลงเล่นเป็นตัวจริงทั้งสองนัด เขาได้ลงเล่นอีกครั้งในนัดที่พบกับไอร์แลนด์ (เป็นตัวสำรองในครึ่งหลัง) และชิลี


title: นีคอลา มักซีมอวิช

text: สามารถเล่นเป็นกองกลางตัวรับได้่ แต่ส่วนใหญ่จะลงเล่นในตำแหน่งกองหลังตัวกลาง เขามีความว่องไว และเนื่องด้วยความสูงถึง 193 เซนติเมตร ทำให้จัดการกับลูกกลางอากาศได้ดี เขามักถูกเปรียบเทียบกับเนมันยา วีดิช


title: นีลส์ เพเทอร์เซิน

text: นีลส์ เพเทอร์เซิน (; เกิดวันที่ 6 ธันวาคม ค.ศ. 1988) เป็นนักฟุตบอลชาวเยอรมัน ปัจจุบันลงเล่นตำแหน่งกองหน้าให้กับเอ็สเซ ไฟรบวร์ค


title: นีลส์ เพเทอร์เซิน

text: เพเทอร์เซินเคยเป็นส่วนหนึ่งของทีมชาติเยอรมนี รุ่นอายุไม่เกิน 19 ปี และทำประตูในการพบกับรัสเซีย ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2007 ต่อมาเขาติดทีมชาติรุ่นอายุไม่เกิน 20 ปี และในวันที่ 6 สิงหาคม ค.ศ. 2009 เขาติดทีมชาติรุ่นอายุไม่เกิน 21 ปี


title: นีลส์ เพเทอร์เซิน

text: เพเทอร์เซินติดทีมชาติเยอรมนีชุดโอลิมปิก ในการแข่งขันโอลิมปิกฤดูร้อนที่รีอูดีจาเนรู โดยเป็น 1 ใน 3 ผู้เล่นอายุเกิน 23 ปีที่ได้รับอนุญาตให้แข่งขัน ร่วมกับลาร์ส และสเวน เบนเดอร์ ต่อมาวันที่ 4 สิงหาคม ค.ศ. 2016 เขาลงเล่นในฐานะตัวรองโดยลงมาแทนดาวี เซ็ลเคอ ในนาทีที่ 84 สามวันถัดมา เขาลงเป็นตัวสำรองแทนที่เซ็ลเคอในนาทีที่ 83 ต่อมาในวันที่ 10 สิงหาคม ค.ศ. 2016 เขาลงเล่นตัวจริงและยิงห้าประตูในนัดที่ชนะฟีจี 10–0 ต่อมาวันที่ 13 สิงหาคม ค.ศ. 2016 เขาลงเล่นตัวสำรองในนาทีที่ 78 แทนเซ็ลเคออีกครั้งในนัดพบกับโปรตุเกส ต่อมาวันที่ 17 สิงหาคม ค.ศ. 2016 รอบรองชนะเลิศพบกับไนจีเรีย เพเทอร์เซินลงมาแทน Max Meyer ในนาทีที่ 84 และทำประตูในอีก 5 นาทีถัดมา และในวันที่ 20 สิงหาคม ค.ศ. 2016 เพเทอร์เซินลงมาแทน Selke อีกครั้งในนาทีที่ 76 ของนัดชิงเหรียญทอง หลังจบในเวลาปกติ เขายิงลูกโทษเป็นคนสุดท้ายแต่ก็พลาด ทำให้เยอรมนีได้เหรียญเงิน


title: ฮวน กัวดราโด

text: ฮวน กิเยร์โม กัวดราโด เบโย (; เกิดวันที่ 26 พฤษภาคม ค.ศ. 1988) เป็นนักฟุตบอลอาชีพชาวโคลอมเบีย ปัจจุบันลงเล่นในตำแหน่งปีกให้กับสโมสรฟุตบอลยูเวนตุสและทีมชาติโคลอมเบีย เขามีรูปแบบการเล่นที่ตรงไปตรงมา ไม่ว่าจะเป็นการวิ่งด้วยฝีเท้าหรือการเลี้ยงลูกฟุตบอล เขาเริ่มต้นกับตำแหน่งกองกลางตัวรับในช่วงต้นอาชีพ ก่อนที่จะเล่นได้หลายตำแหน่งในเวลาต่อมา ไม่ว่าจะเป็นปีกขวา, กองกลางตัวรุก หรือปีกหลัง


title: ฮวน กัวดราโด

text: เขาเริ่มต้นอาชีพกับสโมสรอินเดเปนดิเอนเตเมเดยิน และย้ายไปอิตาลีในปี ค.ศ. 2009 เพื่อเข้าร่วมอูดีเนเซ เขาถูกปล่อยยืมตัวให้กับเลชเช ในฤดูกาล 2011–12 ก่อนที่จะย้ายไปฟีออเรนตีนา ต่อมาในเดือนกุมภาพันธ์ ค.ศ. 2015 เขาเซ็นสัญญากับเชลซี แต่ได้ลงเล่นน้อย จึงถูกปล่อยยืมตัวไปยูเวนตุส ซึ่งเขาสามารถพาทีมคว้าแชมป์เซเรียอาและโกปปาอีตาเลียได้


title: ฮวน กัวดราโด

text: กัวดราโดลงเล่นทีมชาติครั้งแรกในปี ค.ศ. 2010 และได้ลงเล่นกว่า 60 นัด เขาช่วยพาทีมชาติโคลอมเบียไปถึงรอบก่อนรองชนะเลิศของโคปาอเมริกาถึงสองครั้ง และฟุตบอลโลก 2014 นอกจากนี้ยังจบอันดับที่ 3 ในโคปาอเมริกา เซนเตนาริโอ


title: สหพันธ์วอลเลย์บอลสาธารณรัฐคาซัคสถาน

text: สหพันธ์วอลเลย์บอลสาธารณรัฐคาซัคสถาน (; ) เป็นหน่วยงานสำหรับกีฬาวอลเลย์บอลในประเทศคาซัคสถาน ก่อตั้งขึ้นเมื่อปี ค.ศ. 1992 และเป็นสมาชิกของเอฟไอวีบี นอกจากนี้ยังเป็นสมาชิกของสมาพันธ์วอลเลย์บอลเอเชีย สหพันธ์ที่หน้ารับผิดชอบดูแลวอลเลย์บอลชายทีมชาติคาซัคสถาน และวอลเลย์บอลหญิงทีมชาติคาซัคสถาน


title: ดงเปรีญง

text: ดงเปรีญง () เป็นแชมเปญเก่าแก่ยี่ห้อหนึ่งของฝรั่งเศส ผลิตขึ้นโดยโรงแชมเปญชื่อดังอย่างโมแอเตช็องดง (Moët & Chandon) โรงแชมเปญแห่งนี้ผลิตแชมเปญออกวางจำหน่ายในหลายยี่ห้อ แต่ยี่ห้อดงเปรีญงถือเป็นยี่ห้อระดับสูงสุดของโมแอเตช็องดง แชมเปญยี่ห้อนี้เริ่มผลิตขึ้นในปีค.ศ. 1921 โดยตั้งชื่อตามดงปีแยร์ เปรีญง (Dom Pierre Pérignon) นักบวชคณะเบเนดิกตินซึ่งเป็นผู้บุกเบิกไวน์แชมเปญ อย่างไรก็ตาม ล็อตการผลิตเพื่อวางจำหน่ายเริ่มขึ้นในปี ค.ศ. 1926 และนำออกวางจำหน่ายจริงในปี ค.ศ. 1935 ที่นครนิวยอร์ก ในปัจจุบัน ดงเปรีญงเป็นแชมเปญระดับหรูที่มักมีเสิร์ฟบนที่นั่งชั้นหนึ่งของสายการบินชั้นนำ


title: ชาร์ดอแน

text: ชาร์ดอแน () เป็นองุ่นเขียวสายพันธุ์หนึ่งที่ใช้นิยมทำไวน์ขาว มีถิ่นกำเนิดจากแคว้นบูร์กอญในประเทศฝรั่งเศส แต่ปัจจุบันมีปลูกในหลายประเทศตั้งแต่อังกฤษไปจนถึงนิวซีแลนด์ นอกจากนี้ องุ่นชาร์ดอแนยังถือเป็นวัตถุดิบสำคัญที่ใช้ผลิตไวน์อัดลมทั่วโลกรวมไปถึงแชมเปญ ปัจจุบัน ทั่วทั้งโลกมีพื้นที่ปลูกองุ่นชาร์ดอแนประมาณ 2,100 ตารางกิโลเมตร มากเป็นอันดับ 5 ในบรรดาพันธุ์องุ่นทั้งหมดที่ใช้ทำไวน์ องุ่นชาร์ดอแนเติบโตได้ดีในดินที่มีแคลเซียมคาร์บอเนตและตะกอนหินปูน


title: กฎของไซน์

text: ในตรีโกณมิติ กฎของไซน์ () เป็นสมการที่แสดงความสัมพันธ์เกี่ยวกับความยาวด้านของรูปสามเหลี่ยมใด ๆ กับไซน์ของมุมในรูปสามเหลี่ยม ดังนี้


title: กฎของไซน์

text: เมื่อ , และ เป็นความยาวด้านของรูปสามเหลี่ยม และ , และ เป็นมุมตรงข้าม (ดังรูปที่ 1) ขณะที่ เป็นเส้นผ่านศูนย์กลางของวงกลมล้อมรอบรูปสามเหลี่ยมนั้น กฎของไซน์บางครั้งสามารถเขียนโดยใช้ตัวผกผันการคูณ


title: กฎของไซน์

text: กฎของไซน์สามารถนำไปใช้คำนวณด้านที่เหลือของรูปสามเหลี่ยม เมื่อทราบมุมสองมุมและด้านหนึ่งด้าน การคำนวณโดยใช้วิธีนี้อาจให้ผลลัพธ์ที่มีความผิดพลาดเชิงตัวเลขได้ ถ้ามุมหนึ่งเข้าใกล้ 90 องศา


title: กฎของไซน์

text: กฎของไซน์เป็นหนึ่งในสองสมการตรีโกณมิติที่ใช้ในการหาความยาวด้านและมุมในรูปสามเหลี่ยมใด ๆ ซึ่งอีกสมการหนึ่งก็คือ กฎของโคไซน์


title: กฎของไซน์

text:
พื้นที่ ของรูปสามเหลี่ยมใด ๆ สามารถเขียนได้เป็นครึ่งหนึ่งของความยาวฐานคูณด้วยความสูง โดยเลือกด้านหนึ่งเป็นฐาน และความสูงของรูปสามเหลี่ยมคำนวณได้โดยการเลือกอีกด้านในรูปสามเหลี่ยม นำความยาวของด้านนั้นคูณด้วยไซน์ของมุมที่อยู่ระหว่างด้านที่เลือกกับด้านที่เป็นฐาน ดังนั้น ถ้าขึ้นอยู่กับการเลือกด้านที่จะเป็นฐาน พื้นที่ของรูปสามเหลี่ยมก็สามารถเขียนได้แตกต่างกัน ดังนี้
คูณด้วย ตลอดทั้งสมการ จะได้


title: ล็อยท์เคียร์ชอิมอัลก็อย

text: ล็อยท์เคียร์ชอิมอัลก็อย () หรือเรียกอย่างย่อว่า ล็อยท์เคียร์ช (Leutkirch) เป็นเมืองในภาคอัลก็อย รัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางทิศตะวันออกจากนครมิวนิกราว 140 กิโลเมตร ในอดีตเมืองแห่งนี้เคยมีสภานะเป็นเสรีนครของจักรวรรดิโรมันอันศักดิ์สิทธิ์ ในอดีตเป็นแหล่งอุตสาหกรรมผ้าลินินที่สำคัญ โดยเป็นที่ตั้งของสมาคมช่างทอที่มีสมาชิกกว่าสองร้อยคน เมืองนี้ถูกผนวกเป็นส่วนหนึ่งของบาวาเรียในปี 1803 ก่อนที่จะกลายเป็นส่วนหนึ่งของราชอาณาจักรเวือร์ทเทิมแบร์คในปี ค.ศ. 1810


title: กฎของแทนเจนต์

text: ในตรีโกณมิติ กฎของแทนเจนต์ () เป็นความสัมพันธ์ระหว่างแทนเจนต์ของมุมสองมุมในรูปสามเหลี่ยมและความยาวด้านตรงข้าม ในรูปที่ 1 , , และ เป็นความยาวด้านทั้งสามของรูปสามเหลี่ยม และ , , และ เป็นมุม"ตรงข้าม"ของด้านทั้งสามตามลำดับ กฎของแทนเจนต์นั้นกล่าวว่า


title: กฎของแทนเจนต์

text: แม้ว่ากฎของแทนเจนต์ไม่เป็นที่รู้จักเหมือนกับกฎของไซน์และกฎของโคไซน์ แต่ก็สามารถคำนวณได้เทียบเท่ากับกฎของไซน์ และสามารถนำไปใช้ได้ในกรณีที่ทราบด้านสองด้านและมุมตรงข้ามหนึ่งมุม หรือทราบมุมสองมุมและด้านหนึ่งด้าน


title: กฎของแทนเจนต์

text: การพิสูจน์กฎของแทนเจนต์เริ่มด้วยกฎของไซน์


title: กฎของแทนเจนต์

text: ให้


title: กฎของแทนเจนต์

text: จะได้


title: กฎของแทนเจนต์

text: ทำให้ได้


title: กฎของแทนเจนต์

text: จากเอกลักษณ์ตรีโกณมิติ เปลี่ยนผลบวกไซน์เป็นผลคูณ


title: วาคึฟบังค์สปอร์คูลือบือ

text: วาคึฟบังค์สปอร์คูลือบือ () เป็นสโมสรวอลเลย์บอลหญิงที่ตั้งอยู่ในอิสตันบูล ประเทศตุรกี ก่อตั้งขึ้นในปี ค.ศ. 1986 โดยชนะเลิศการแข่งขันวอลเลย์บอลหญิงชิงแชมป์สโมสรโลก 2 สมัย (2013 และ 2017) ชนะเลิศการแข่งขันซีอีวีวิมินส์แชมเปียนส์ลีก 3 สมัย (ฤดูกาล 2010–11, 2012–13 และ 2016–17) และชนะเลิศการแข่งขันเตอร์กิชวิมินส์วอลเลย์บอลลีก 10 สมัยซึ่งเป็นหนึ่งในสโมสรวอลเลย์บอลหญิงชั้นนำของโลก


title: วาคึฟบังค์สปอร์คูลือบือ

text: ในฤดูกาล 2012-13 วาคึฟบังค์ชนะการแข่งขันทั้งหมด 52 เกม


title: กฎของโคแทนเจนต์

text: ในตรีโกณมิติ กฎของโคแทนเจนต์ () เป็นความสัมพันธ์ระหว่างความยาวด้านของรูปสามเหลี่ยมและโคแทนเจนต์ของครึ่งหนึ่งของมุมทั้งสาม


title: กฎของโคแทนเจนต์

text: เช่นเดียวกับกฎของไซน์ที่ความสัมพันธ์ของปริมาณต่าง ๆ มีค่าเท่ากับรัศมีของวงกลมล้อมรอบสามเหลี่ยม ขณะที่กฎของโคแทนเจนต์สัมพันธ์กับรัศมีของรูปวงกลมแนบในของรูปสามเหลี่ยม


title: กฎของโคแทนเจนต์

text: กำหนดให้ชื่อของด้านและมุมเป็นไปตามรูปที่ 1 เมื่อ , , เป็นความยาวด้านทั้งสาม, , , เป็นจุดยอดที่อยู่ตรงข้ามด้านทั้งสามตามลำดับ, , , เป็นมุมที่จุดยอดนั้น, เป็นครึ่งหนึ่งของเส้นรอบรูปของรูปสามเหลี่ยม () โดยที่ , และ เป็นรัศมีของวงกลมแนบใน กฎของโคแทนเจนต์นั้นกล่าวว่า


title: กฎของโคแทนเจนต์

text: และนอกจากนี้รัศมีของวงกลมแนบในหาได้จาก


title: ปรพรหมัน

text: ปรพรหมัน () คือพรหมันสูงสุด เกินจะอธิบายและคิดได้ คัมภีร์ในศาสนาฮินดูอธิบายว่าปรพรหมันเป็นวิญญาณไร้รูป (เพราะรูปเป็นมายา) ที่แทรกซึมไปทั่วทุกสิ่งตลอดกาล ชาวฮินดูมีความเชื่อเกี่ยวกับปรพรหมันแตกต่างกัน สำนักอไทฺวตเวทานตะเชื่อว่าปรพรหมันเป็นนิรคุณพรหมัน (พรหมันที่ไร้คุณลักษณะ) แต่สำนักเวทานตะอื่น ๆ เชื่อว่าเป็นสคุณพรหมัน


title: ปรพรหมัน

text: ในภาษาสันสกฤต "ปร" แปลว่า ขั้นสูง สูงสุด "พรหมัน" คือความเป็นจริงสูงสุด เป็นสิ่งสัมบูรณ์ ไม่มีรูปร่าง ไร้ขีดจำกัด เป็นพระวิญญาณบริสุทธิ์ เป็นที่มาและจุดหมายปลายทางของสรรพสิ่งในสกลจักรวาล เริ่มปรากฏในคัมภีร์พระเวท และถูกขยายความในคัมภีร์อุปนิษัท ส่วนคำว่า "ปรพรหมัน" ซึ่งหมายถึงพรหมันสูงสุด เริ่มปรากฏในตำราของสำนักอไทฺวตเวทานตะยุคแรก


title: ลฺหวี่ ปู้เหวย์

text: ลฺหวี่ ปู้เหวย์ (291–235 ปีก่อนคริสตกาล) เป็นนักการเมืองแห่งรัฐฉิน (秦国) ในยุครณรัฐ (戰國時代) ของประเทศจีนโบราณ เดิมเป็นพ่อค้าที่มีอิทธิพลมาก มาจากรัฐเว่ย์ (卫国) ได้คบหากับพระเจ้าฉินจวังเซียง (秦莊襄王) แต่ครั้งที่ยังเป็นเจ้าชายยศน้อยและถูกจับเป็นองค์ประกันอยู่ในรัฐจ้าว (赵国) ต่อมาลฺหวี่ ปู้เหวย์ ได้ใช้สินบนและกลวิธีต่าง ๆ ช่วยเหลือพระเจ้าฉินจวังเซียงให้ได้ครองบัลลังก์รัฐฉินสืบต่อจากพระเจ้าฉินเซี่ยวเหวิน (秦孝文王) พระบิดา เมื่อ 249 ปีก่อนคริสตกาล พระเจ้าฉินจวังเซียงจึงตั้งลฺหวี่ ปู้เหวย์ เป็นอัครมหาเสนาบดี (相國) มีบรรดาศักดิ์ว่า เหวินซิ่นโหฺว (文信侯) ครั้นพระเจ้าฉินจวังเซียงสิ้นพระชนม์เมื่อ 247 ปีก่อนคริสตกาล อิ๋ง เจิ้ง (嬴正) โอรส สืบราชสมบัติต่อ และเป็นที่รู้จักด้วยสมัญญา ฉินฉื่อหฺวังตี้ (秦始皇帝; "ปฐมจักรพรรดิฉิน") ลฺหวี่ ปู้เหวย์ ก็ได้สำเร็จราชการแทนอิ๋ง เจิ้ง และเป็นอัครมหาเสนาบดีในรัชสมัยนี้ด้วย


title: รายการปริพันธ์ของฟังก์ชันตรีโกณมิติ

text: ต่อไปนี้เป็นรายการปริพันธ์ (ฟังก์ชันปฏิยานุพันธ์) ของฟังก์ชันตรีโกณมิติ โดยทั่วไป ถ้าฟังก์ชัน formula_1 เป็นฟังก์ชันตรีโกณมิติใด ๆ และ formula_2 เป็นอนุพันธ์ของมัน แล้ว


title: รายการปริพันธ์ของฟังก์ชันตรีโกณมิติ

text: ในทุกสูตร กำหนดให้ ค่าคงตัว "a" เป็นจำนวนที่ไม่ใช่ศูนย์ และ "C" เป็นค่าคงตัวของการหาปริพันธ์


title: เล่า ไอ่

text: เล่า ไอ่ (; เสียชีวิต 238 ปีก่อนคริสตกาล) เป็นขันทีปลอมและขุนนางแห่งรัฐฉิน (秦国) ช่วงปลายยุครณรัฐ (戰國時代) เป็นชู้รักของพระพันปีจ้าว (趙太后) พระมารดาของอิ๋ง เจิ้ง (嬴正) ซึ่งต่อมาเป็นที่รู้จักด้วยสมัญญา ฉินฉื่อหฺวังตี้ (秦始皇帝; "ปฐมจักรพรรดิฉิน") เล่า ไอ่ ได้บรรดาศักดิ์ จ่างซิ่นโหว (長信侯) แต่เมื่อเรื่องที่เขามีส่วนก่อกบฏถูกเปิดโปง เขาก็ถูกฉินฉื่อหฺวังตี้ประหารชีวิต


title: รักจังเอย

text: รักจังเอย เป็นละครโทรทัศน์ไทย แนว โรแมนติก-คอมเมดี้ นำแสดงโดย ณฐพร เตมีรักษ์, ฉันทวิชช์ ธนะเสวี เค้าโครงเรื่องโดย สินจัย เปล่งพานิช เขียนบทโทรทัศน์โดย ณพุทธ สุศรีฯ ผลิตโดย บริษัท มหานิยมชมชอบ จำกัด กำกับการแสดงโดย ฉัตรชัย เปล่งพานิช ปัจจุบันอยู่ในระหว่างการถ่ายทำ


title: น้อง.พี่.ที่รัก

text: น้อง.พี่.ที่รัก () เป็นภาพยนตร์ไทยแนวโรแมนติก-คอมเมดี้-ดราม่า ร่วมเขียนบทและกำกับโดย วิทยา ทองอยู่ยง ผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า นำแสดงโดย ซันนี่ สุวรรณเมธานนท์ อุรัสยา เสปอร์บันด์ และนิชคุณ หรเวชกุล มีเนื้อหาเกี่ยวกับความสัมพันธ์ของพี่น้องที่ไม่ถูกกัน โดยมีพี่ที่พยายามขัดขวางความรักของผู้เป็นน้องสาว


title: น้อง.พี่.ที่รัก

text: ภาพยนตร์ออกฉายรอบปฐมทัศน์เมื่อวันที่ 9 พฤษภาคม พ.ศ. 2561 ที่โรงภาพยนตร์พารากอนซีนีเพล็กซ์ ศูนย์การค้าสยามพารากอน และเข้าฉายอย่างเป็นทางการในวันที่ 10 พฤษภาคม ปีเดียวกัน


title: น้อง.พี่.ที่รัก

text:
ชัช (ซันนี่ สุวรรณเมธานนท์) พี่ชายที่คาดหวังอยากได้น้องชายก็ดันได้น้องสาวซะงั้น แถมตั้งแต่เด็กจนโต เขามักจะมีเรื่องตีกันกับ เจน (อุรัสยา เสปอร์บันด์) ได้ตลอด เพราะเจนชอบทำตัวเหมือนแม่ แต่ชัชกลับชอบทำตัวเป็นภาระมากกว่าเป็นพี่ นอกจากนี้ชัชเองก็ด้อยกว่าเจนในทุกๆ เรื่อง ไม่ว่าจะเป็นเรื่องการเรียน กีฬา หน้าตา นิสัย แต่เวลาเดียวที่ชัชจะโชว์เหนือทำตัวเป็นพี่ได้ก็คือ ตอนที่มีคนมาจีบเจน ชัชจะไล่หนุ่มๆ พวกนั้นหนีหายไปหมดเป็นเหมือนการเอาคืน โดยตอนสมัยเรียนมัธยมชัชโดนไม้เบสบอลฟาดจนคางแตกแต่เจนดันใช้ผ้าอนามัยชัชเลยถูกเพื่อนล้อว่า ไอ้คางหอย แต่เจนเปลี่ยนฉายา ให้ชัชใหม่ว่า ข๋อย โดยนิสัยของชัชนั้นชอบทําตัวสกปรก ไมทําอะไรเลย เพราะนิสัยของชัช ทำให้เจนต้องปิดบังความรักระหว่างเธอกับ โมจิ ( นิชคุณ หรเวชกุล) ชายหนุ่มลูกครึ่งญี่ปุ่นสุดเพอร์เฟค เพราะเจนไม่อยากให้ความรักครั้งนี้พังยับด้วยน้ำมือของพี่ชัชเหมือนที่ผ่าน แต่ความรักไม่ใช่ความลับ ชัชรู้จนได้ว่าเจนกับโมจิแอบคบกัน แล้วมีเหรอที่ชัชจะยอมปล่อยผ่าน เพราะไม่ว่าอะไรที่ทำให้น้องสาวมีความสุข พี่ชายที่แสนดีอย่างชัชจะไม่มีวันยอมให้เกิดขึ้นแน่นอน!! แต่พอตอนที่ไปสู่ขอโมจิก็บอกเมื่อแต่งงานแล้วเจนกับโมจิจะย้ายไปญี่ปุ่น พอวันแต่งงานชัชก็ไม่ไปโดยเจนต้องการให้ชัชมาส่งที่เรือนหอโดยเจนยกบ้านที่กรุงเทพให้ชัช หลังจากนั้นเจนก็ย้ายไปญี่ปุ่นพร้อมกับโมจิหลังจากนั้นชัชเปลี่ยนไปเป็นคนละคน ชัชทําตามที่น้องเคยทํา ต่อมาเจนได้คลอดลูกคนแรกซึ่งเป็นผู้ชาย หลังจากนั้นเจนก็คลอดลูกคนที่สองซึ่งเป็นผู้หญิง ชัชเลยออกเดินทางไปที่ญี่ปุ่น หลังจากในตอนท้ายทั้งสองคนก็เล่นเบสบอลเหมือนแต่ก่อนอีกครั้ง
"โพสต์ทูเดย์"วิจารณ์ว่า "GDH ยังคงมาตรฐานของตัวเองไว้ได้เป็นอย่างดี คัดแล้วคัดอีกไม่ใช่อะไรก็ได้"


title: น้อง.พี่.ที่รัก

text: น้อง.พี่.ที่รัก มีข่าวการทำภาพยนตร์เป็นครั้งแรกเมื่อช่วงปลายปี พ.ศ. 2560 โดยจีดีเอช ห้าห้าเก้า ได้โพสต์รูปนักแสดงหลักคือ ซันนี่ สุวรรณเมธานนท์, อุรัสยา เสปอร์บันด์, และ นิชคุณ หรเวชกุล ที่กลับมาร่วมงานกับจีดีเอช ห้าห้าเก้าอีกครั้ง และประกาศชื่อเรื่องอย่างไม่เป็นทางการว่า "Brother & Sister"


title: น้อง.พี่.ที่รัก

text: ต่อมาในวันที่ 1 เมษายน พ.ศ. 2561 ภาพยนตร์เรื่องนี้เริ่มมีความเคลื่อนไหวหลังจีดีเอช ห้าห้าเก้าปล่อยใบปิดภาพยนตร์จำนวนสามใบ และเปิดเฟซบุ๊กแฟนเพจพร้อมประกาศชื่อภาพยนตร์อย่างเป็นทางการว่า "น้อง.พี่.ที่รัก" ก่อนแถลงข่าวเปิดตัวภาพยนตร์อย่างเป็นทางการเมื่อวันที่ 4 เมษายน พ.ศ. 2560 ณ ลานกิจกรรมควอเทียร์ แกลลอรี่ ชั้น M ศูนย์การค้าดิเอ็มควอเทียร์ โดยตัวภาพยนตร์ได้เริ่มเปิดฉายให้สื่อมวลชนได้รับชมภายในงานกาล่าไนท์คืนวันที่ 9 พฤษภาคม พ.ศ. 2561 ณ โรงภาพยนตร์พารากอน ซีนีเพล็กซ์ ศูนย์การค้าสยามพารากอน


title: น้อง.พี่.ที่รัก

text: วันแรกของการเข้าฉายอย่างเป็นทางการ (10 พฤษภาคม) "น้อง.พี่.ที่รัก" เปิดตัวด้วยรายได้ 13.30 ล้านบาท ซึ่งถือเป็นภาพยนตร์ของค่ายจีดีเอช ห้าห้าเก้าที่เปิดตัวสูงสุด หลังจากผ่านวันหยุดสุดสัปดาห์แรกของการเข้าฉาย (สี่วันหลังจากการเข้าฉาย) ทำรายได้รวม 66.76 ล้านบาท


title: น้อง.พี่.ที่รัก

text: ในวันที่ 19 พฤษภาคม มีงานแถลงข่าวรายได้ล่าสุดคือมุ่งสู่ 200 ล้านบาท ในงาน "รักน้อง คิดถึงพี่ 200 ล้านหรือนี่...ที่รัก"


title: มิสแกรนด์ราชบุรี

text: มิสแกรนด์ราชบุรี () เป็นการประกวดนางงามของจังหวัดราชบุรี จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย กฤษณ์ ภูริเทเวศร์ ผู้อำนวยการกองประกวดมิสแกรนด์ราชบุรี การประกวดมิสแกรนด์ราชบุรีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์เลย คนปัจจุบัน คือ ณัฐณิชา ผ่องสุวรรณ ได้รับตำแหน่งเมื่อวันที่ 12 เมษายน พ.ศ. 2561 ซึ่งจัดขึ้น ณ ลานอเนกประสงค์ เทศบาลเมืองบ้านโป่ง ราชบุรี2018: ชุดเมืองโอ่งมังกร เมื่อพูดถึงราชบุรี โอ่งมังกรถือเป็นเอกลักษณ์ที่รู้จักกันไปทั่วทั้งประเทศ ลายมังกรจึงเป็นสาเหตุที่ทำให้คนทั่วไปเรียกว่า โอ่งมังกร จึงเป็นแรงบันดาลใจให้ผู้สร้างสรรค์ผลงานต้องการนำเอกลักษณ์ที่ชัดเจนและสวยงามมารังสรรค์ออกมาเป็นชุดประจำจังหวัดโดยใช้ผ้าพื้นเมืองที่มีชื่อเสียงอย่างผ้าคูบัวและผ้าไทยของราชบุรีในการตัดเย็บนั่นเอง


title: มิสแกรนด์ราชบุรี

text: 2017: ชุดเพลินค้างคาวร้อยล้าน ชุดนี้ต้องการสื่อให้เห็นถึงค้างคาวหนูที่วัดเขาช่องพราน สัตว์มหัศจรรย์แห่งราชบุรีที่คนไทยและนักท่องเที่ยวทั่วโลกรู้จัก นำเอาผ้าไทยมาตัดเย็บเป็นตัวค้างคาว นับว่าเป็นสื่อถึงเอกลักษณ์ไทยได้อย่างชัดเจน ลายผ้าด้านหลังยังเป็นการวาดและลงสีขึ้นมาด้วยมือ ที่ต้องการจะสื่อถึงความสวยงามของวัดเขาช่องพรานที่อยู่คู่จังหวัดราชบุรีมาช้านานอีกด้วย


title: เฟลิกซ์ ดเซียร์จินสกี

text: เฟลิกซ์ เอดมุนโดวิช ดเซียร์จินสกี (; ;) ชื่อเล่น ไอออนเฟลิกซ์ เป็นนักปฏิวัติบอลเชวิคชาวรัสเซียเชื้อสายโปแลนด์ และรัฐบุรุษชาวโซเวียต เขามีชื่อปลอมในพรรคคือ "Yatsek", "Yakub", "Pereplyotchik" (meaning "bookbinder"), "Franek", "Astronom", "Yuzef" และ "Domanski".


title: เฟลิกซ์ ดเซียร์จินสกี

text: เขาเป็นสมาชิกของคณะกรรมาธิการปฏิวัติชั่วคราวโปแลนด์ ในฐานะที่เป็นเจ้าหน้าที่รัสเซียและโซเวียต ดเซียร์จินสกีเป็นที่รู้จักในฐานะผู้สถาปนาหน่วยตำรวจลับโซเวียต โดยดำรงตำแหน่งตั้งแต่ปี 1917 ถึง 1926 ต่อมาเขาเป็นสมาชิกของรัฐบาลโซเวียต ดำรงตำแหน่งเป็นผู้ตรวจการ และ ผู้บัญชาการหน่วยตำรวจลับโซเวียต


title: ลัทธิไวษณพ

text: ลัทธิไวษณพ เป็นนิกายในศาสนาฮินดูที่นับถือพระวิษณุเป็นพระเป็นเจ้าผู้ยิ่งใหญ่กว่าเทพใด ๆ รวมทั้งในกลุ่มตรีมูรติ พระองค์ยังมีพระนามอื่น ๆ อีก เช่น พระราม พระกฤษณะ พระนารายณ์ พระวาสุเทพ พระหริ เป็นต้น


title: ลัทธิไวษณพ

text: นิกายนี้มีต้นกำเนิดมาจากลัทธิภควัต (หรือลัทธิบูชาพระกฤษณะ) ในสหัสวรรษที่ 1 ก่อนคริสต์ศักราช ต่อมารามานันทะได้พัฒนาลัทธิบูชาพระรามขึ้นจนปัจจุบันกลายเป็นคณะนักพรตที่ใหญ่ที่สุดในทวีปเอเชีย ลัทธิไวษณพแบ่งเป็นหลายสำนัก เช่น ไทฺวตะ เวทานตะของมัธวาจารย์ วิศิษฏาไทฺวตะ เวทานตะของรามานุชะ สมาคมกฤษณภาวนามฤตนานาชาติของภักติเวทานตสวามี คีตาอาศรมของสวามี หริหระ มหาราช เป็นต้น


title: เฟเดรีโก แบร์นาร์เดสกี

text: เฟเดรีโก แบร์นาร์เดสกี (; เกิดวันที่ 16 กุมภาพันธ์ ค.ศ. 1994) เป็นนักฟุตบอลอาชีพชาวอิตาลี ปัจจุบันลงเล่นในตำแหน่งปีกให้กับสโมสรฟุตบอลยูเวนตุสและทีมชาติอิตาลี


title: เฟเดรีโก แบร์นาร์เดสกี

text: เขาเริ่มต้นอาชีพกับสโมสร Atletico Carrara และ Polisportiva Ponzano ต่อมาในปี ค.ศ. 2003 เขาย้ายไปฟีออเรนตีนา ต่อมาถูกปล่อยยืมตัวให้กับโกรโตเนในฤดูกาล 2013–14 และในเดือนกรกฎาคม ค.ศ. 2017 เขาย้ายไปยูเวนตุส


title: เฟเดรีโก แบร์นาร์เดสกี

text: ส่วนในนามทีมชาติ เขาลงเล่นในหลายรุ่นอายุ และได้ลงเล่นให้กับชุดใหญ่ครั้งแรกในปี ค.ศ. 2016 ซึ่งเขาก็ได้ติดทีมชาติชุดแข่งขันฟุตบอลชิงแชมป์แห่งชาติยุโรป 2016


title: เฟเดรีโก แบร์นาร์เดสกี

text: เขาได้รับฉายา "บรูเนลเลสกี" ตามชื่อของสถาปนิกที่มีชื่อเสียง เนื่องจากมีการเล่นบอลที่สวยงาม


title: มหาวิทยาลัยนาโงยะ

text: มหาวิทยาลัยนาโงยะ (, ชื่อย่อ "Meidai" ) เป็นสถาบันอุดมศึกษาในกำกับของรัฐในประเทศญี่ปุ่น ตั้งอยู่ที่เขตชิกูซะ เมืองนาโงยะ และเป็นมหาวิทยาลัยของแห่งสุดท้ายในกลุ่มมหาวิทยาลัยแห่งชาติทั้งเจ็ด ได้รับการจัดอันดับที่ 3 ของมหาวิทยาลัยที่มีการศึกษาดีที่สุดของประเทศ (อันดับที่ 72 ของโลก) ในปี ค.ศ. 2014 มีรางวัลโนเบลถึง 6 รางวัลที่เกี่ยวข้องกับมหาวิทยาลัยแห่งนี้ โดยมากเป็นอันดับที่สามรองจากมหาวิทยาลัยเกียวโตและมหาวิทยาลัยโตเกียว


title: มหาวิทยาลัยนาโงยะ

text: ก่อตั้งในปี ค.ศ. 1871 ในฐานะโรงเรียนแพทย์ชั่วคราว ต่อมาในปี ค.ศ. 1939 ได้กลายมาเป็น มหาวิทยาลัยแห่งชาตินาโงยะ และในปี ค.ศ. 1947 ได้เปลี่ยนชื่อเป็นมหาวิทยาลัยนาโงยะ และกลายเป็นมหาวิทยาลัยแห่งชาติในปี ค.ศ. 2004


title: มหาวิทยาลัยนาโงยะ

text: ในเดือนมีนาคม ค.ศ. 2012 มหาวิทยาลัยนาโงยะเป็นเจ้าภาพในการประชุมระหว่างประเทศ ในหัวข้อนวัตกรรมการแพทย์นาโน


title: วอลเลย์บอลหญิงเอจซาจือบาซือ

text: เอจซาจือบาซือ วีตรา () เป็นสโมสรวอลเลย์บอลหญิงที่ตั้งอยู่ในอิสตันบูล ประเทศตุรกี ก่อตั้งขึ้นในปี ค.ศ. 1966 เป็นส่วนหนึ่งของสโมสรกีฬาเอจซาจือบาซือ ปัจจุบันสโมสรเข้าแข่งขันในลีกสูงสุดของเตอร์กิชวิมินส์วอลเลย์บอลลีก


title: เครื่องอิสริยาภรณ์เอกราชและเสรีภาพ

text: เครื่องอิสริยาภรณ์เอกราชและเสรีภาพ () เป็นอิสริยาภรณ์ทางทหารของสาธารณรัฐประชาชนจีน สถาปนาขึ้นในปี พ.ศ. 2498 สำหรับผู้ที่มีความโดดเด่นในด้าน "ความกล้าหาญและเด็ดเดี่ยว" ในการต่อสู้กับฝ่ายปรปักษ์ของประเทศจีนที่สงครามจีน–ญี่ปุ่นครั้งที่สอง อิสริสยาภรณ์มี 3 ชั้น ได้แก่ ชั้นที่ 1, ชั้นที่ 2, และชั้นที่ 3


title: ริชาร์ด เอิร์ลที่ 1 แห่งคอร์นวอลล์

text: ริชาร์ด (; 5 มกราคม ค.ศ. 1209 - 2 เมษายน ค.ศ. 1272) พระโอรสคนที่สองของพระเจ้าจอห์นแห่งอังกฤษกับอิซาเบลลาแห่งอ็องกูแลม ทรงเป็นเคานต์แห่งปัวตู (ค.ศ. 1225-1243) , เอิร์ลแห่งคอร์นวอลล์ (ตั้งแต่ค.ศ. 1225) และเอิร์ลแห่งเยอรมนี (ตั้งแต่ค.ศ. 1257) แต่ในนาม ทรงเป็นหนึ่งในชายผู้ร่ำรวยที่สุดในยุโรปและเข้าร่วมสงครามครูเสดของบารอน ที่ซึ่งพระองค์ประสบความสำเร็จในฐานะนักเจรจาให้ปล่อยตัวนักโทษและช่วยสร้างป้อมปราการในแอสเกอโลน


title: ริชาร์ด เอิร์ลที่ 1 แห่งคอร์นวอลล์

text: พระองค์ประสูติเมื่อ 5 มกราคม ค.ศ. 1209 ที่ปราสาทวินเชสเตอร์ พระโอรสคนที่สองของพระเจ้าจอห์นแห่งอังกฤษกับอิซาเบลลาแห่งอ็องกูแลม พระองค์ได้รับแต่งตั้งเป็นผู้ว่าการสูง ((High Sheriff) แห่งบาร์กเชียร์ ตอนพระชนมายุเพียง 8 ชันษา ทรงถูกขนานนามว่าเคานต์แห่งปัวตูตั้งแต่ ค.ศ. 1225 และในปีเดียวกัน ตอนพระชนมายุ 16 ชันษา พระเชษฐาของพระองค์ พระเจ้าเฮนรี่ที่ 3 แห่งอังกฤษ พระราชทานคอร์นวอลล์ให้พระองค์เป็นของขวัญวันคล้ายวันประสูติ ให้พระองค์เป็นผู้ว่าการสูงแห่งคอร์นวอลล์ รายได้ที่มาจากคอร์นวอลล์ของริชาร์ดช่วยให้พระองค์เป็นหนึ่งในชายที่ร่ำรวยที่สุดในยุโรป แม้พระองค์จะสู้รบในนามของพระเจ้าเฮนรี่ในปัวตูและบริททานี และทำหน้าที่เป็นผู้สำเร็จราชการแทนพระองค์สามครั้ง แต่ความสัมพันธ์ระหว่างพี่น้องมักตึงเครียดในช่วงต้นรัชสมัยของเฮนรี่ ริชาร์ดก่อกบฏต่อพระองค์สามครั้ง


title: ริชาร์ด เอิร์ลที่ 1 แห่งคอร์นวอลล์

text: ในเดือนมีนาคม ค.ศ. 1231 พระองค์เสกสมรสกับอิซาเบล มาร์แชล ภรรยาม่ายผู้ร่ำรวยของเอิร์ลแห่งกลอสเตอร์ สร้างความไม่พอใจอย่างมากแก่พระเชษฐา พระเจ้าเฮนรี่ ที่หวาดกลัวตระกูลมาร์แชลเพราะเป็นตระกูลที่ร่ำรวย มีอิทธิพล และมักเป็นปรปักษ์กับพระองค์ ริชาร์ดกลายเป็นพ่อเลี้ยงของลูกหกคนจากสามี่คนแรกของอิซาเบล ในปีเดียวกันพระองค์ได้ที่พักอาศัยหลัก ปราสาทวอลลิงฟอร์ดในบาร์กเชียร์ (ปัจจุบันคือออกซฟอร์ดเชียร์) มา และได้ใช้เงินจำนวนมากไปกับการปรับปรุงมัน พระองค์ยังมีที่โปรดที่อื่นในมาร์โลว์และซิปเปนแฮมในบักกิ้งแฮมเชียร์ อิซาเบลกับริชาร์ดมีพระโอรสสี่คนที่มีเพียงพระโอรส เฮนรี่แห่งอัลเมน คนเดียวที่มีชีวิตรอดจนถึงวัยผู้ใหญ่ ริชาร์ดไม่ถูกกับซิมง เดอ มงต์ฟอต์ และปลุกปั่นการก่อกบฏขึ้นมาใน ค.ศ. 1238 เพื่อคัดค้านการแต่งงานของพระขนิษฐา เอเลนอร์ กับซิมง พระองค์ถูกปลอบให้สงบลงด้วยของขวัญราคาแพง เมื่ออิซาเบลอยู่บนเตียงที่เสียชีวิตในค.ศ. 1240 เธอขอให้ฝังเธอข้างสามีคนแรกที่ทูว์กสบรี แต่ริชาร์ดกลับฝังเธอที่บัวลิวแอบบีย์แทน ทว่าพระองค์ส่งหัวใจของเธอไปที่ทูว์กสบรี


title: ริชาร์ด เอิร์ลที่ 1 แห่งคอร์นวอลล์

text: ต่อมาในปีนั้น ริชาร์ดออกเดินทางไปดินแดนศักดิ์สิทธิ์ นำกองทัพที่สองของผู้ทำครูเสดไปถึงในช่วงครูเสดของบารอน พระองค์ไม่ได้ต่อสู้ในสมรภูมิแต่ดูแลเรื่องเจรจาเพื่อให้ปล่อยตัวนักโทษ (ที่เป็นที่รู้จักที่สุดคืออาโมรีที่ 6 แห่งมงต์ฟอต์) และทำการฝังผู้ทำครูเสดที่ถูกฆ่าที่สมรภูมิแห่งกาซาในเดือนพฤศจิกายน ค.ศ. 1239 พระองค์ยังสร้างป้อมปราการแอสเกอโลนที่ถูกรื้อทำลายโดยซาลาดินขึ้นมาใหม่ ระหว่างเดินทางกลับจากดินแดนศักดิ์สิทธิ์ ริชาร์ดแวะไปหาพระขนิษฐา อิซาเบลลา จักรพรรดินีของเฟรเดอริคที่ 2 จักรพรรดิโรมันอันศักดิ์สิทธิ์


title: ริชาร์ด เอิร์ลที่ 1 แห่งคอร์นวอลล์

text: หลังการประสูติของเจ้าชายเอ็ดเวิร์ดใน ค.ศ. 1239 บทบัญญัติที่ถูกตั้งขึ้นในกรณีที่กษัตริย์สิ้นพระชนม์เอื้อประโยชน์ให้แก่พระราชินีกับพระญาติสายซาวัวและไม่รวมถึงริชาร์ด เพื่อป้องกันไม่ให้ริชาร์ดไม่พอใจ พระเจ้าเฮนรี่กับพระราชินีเอเลนอร์จึงมีความคิดที่จะให้ริชาร์ดแต่งงานกับซ็องเจีย น้องสาวของเอเลนอร์ ไม่นานหลังการกลับมาเมื่อวันที่ 28 มกราคม ค.ศ. 1242 ของริชาร์ด ระหว่างการเดินทางไปดินแดนศักดิ์สิทธิ์ ริชาร์ดได้พบกับซ็องเจียในโพรว็องซ์ ที่ซึ่งพระองค์ได้รับการต้อนรับอย่างอบอุ่นจากบิดาของซ็องเจีย รามอน เบเรนเกร์ที่ 4 และได้ตกหลุมรักหญิงสาวผู้งดงาม ริชาร์ดกับซ็องเจีย (ที่ภาษาอังกฤษเรียกว่าซินเธีย) แต่งงานกันที่เวสต์มินสเตอร์ในเดือนพฤศจิกายน ค.ศ. 1243


title: ริชาร์ด เอิร์ลที่ 1 แห่งคอร์นวอลล์

text: การแต่งงานนี้ผูกพระองค์เข้ากับกลุ่มราชวงศ์แน่นหนาขึ้น น้องสาวคนเล็กของเอเลนอร์กับซ็องเจีย เบียทริซ จะเสกสมรสกับชาร์ลที่ 1 แห่งเนเปิลส์ ในขณะที่พี่สาวคนโต มาร์กาเร็ต อภิเษกสมรสกับพระเจ้าหลุยส์ที่ 9 แห่งฝรั่งเศส การแต่งงานกับกษัตริย์แห่งฝรั่งเศสและอังกฤษกับพระอนุชาทั้งสองของสี่พี่น้องจากโพรว็องซ์พัฒนาความสัมพันธ์ระหว่างสองประเทศจนนำไปสู่สนธิสัญญาปารีส


title: ริชาร์ด เอิร์ลที่ 1 แห่งคอร์นวอลล์

text: ริชาร์ดได้รับแต่งตั้งเป็นเคานต์แห่งปัวตูก่อนเดือนสิงหาคม ค.ศ. 1225 ทว่าการอ้างสิทธิ์ในแกสโคนีกับปัวตูของริชาร์ดทำได้แค่ในนาม และใน ค.ศ. 1241 พระเจ้าหลุยส์ที่ 9 แห่งฝรั่งเศสมอบปัวตูให้พระอนุชาของพระองค์เอง อัลฟองซ์ ยิ่งไปกว่านั้น พระมารดาของริชาร์ดกับเฮนรี่ อิซาเบลลาแห่งอ็องกูแลม ยังอ้างว่าทรงถูกพระราชินีฝรั่งเศสดูแคลน ทั้งคู่ได้รับการสนับสนุนจากบิดาเลี้ยง ฮิวจ์ที่ 10 แห่งลูซินญ็อง ให้เอาปัวตูกลับคืนมา แต่การออกเดินทางไปสู้รบประสบความล้มเหลวทางการทหารหลังลูซินญ็องทรยศพระองค์ ริชาร์ดยอมวางมือจากปัวตูราวเดือนธันวาคม ค.ศ. 1243


title: ริชาร์ด เอิร์ลที่ 1 แห่งคอร์นวอลล์

text: พระสันตะปาปาเสนอบัลลังก์แห่งซิซิลีให้ริชาร์ด แต่อ้างอิงตามแมทธิว ปารีส พระองค์ตอบสนองต่อราคาที่สูงเกินรับได้ด้วยการพูดว่า "บอกมาเลยก็ได้ว่าจะให้ข้าเอาพระจันทร์มาให้ท่าน - เหยียบขึ้นไปบนก้อนเมฆแล้วดึงมันลงมา" พระเชษฐาของพระองค์ พระเจ้าเฮนรี่ จึงซื้ออาณาจักรมาให้พระโอรสของพระองค์เองแทน


title: ริชาร์ด เอิร์ลที่ 1 แห่งคอร์นวอลล์

text: แม้ริชาร์ดจะได้รับเลือกใน ค.ศ. 1256 ให้เป็นกษัตริย์แห่งเยอรมนีโดยเจ้านครรัฐผู้คัดเลือกสี่ในเจ็ด (โคโลญ, ไมนซ์, เจ้านครรัฐผู้เสมอเหมือนกษัตริย์ และโบฮีเมีย) ฝ่ายตรงข้ามของพระองค์คืออัลฟองโซที่ 10 แห่งคาสตีล ที่ได้รับคะแนนเสียงจากแซ็กโซนี, บรันเดนบวร์ก และเทรียร์ พระสันตะปาปากับกษัตริย์แห่งฝรั่งเศสเอียงไปทางฝั่งอัลฟองโซ แต่สุดท้ายทั้งคู่ก็ถูกโน้มน้าวโดยพระญาติผู้ทรงอำนาจของพระมเหสีของพระเชษฐาของริชาร์ด เอเลนอร์แห่งโพรว็องซ์ ให้สนับสนุนริชาร์ด อ็อตโทคาร์ที่ 2 แห่งโบฮีเมีย ที่ตอนแรกลงคะแนนให้ริชาร์ดแต่ต่อมาเลือกอังฟองโซท้ายที่สุดก็ยอมสนับสนุนเอิร์ลแห่งคอร์นวอลล์จนได้เสียงส่วนใหญ่มา ริชาร์ดจึงจ่ายสินบนให้เพียงสี่คน แต่เป็นเงินก้อนโต 28,000 มาร์ก เมื่อ 27 พฤษภาคม ค.ศ. 1257 อาร์ชบิชอปแห่งโคโลญสวมมงกุฎให้ริชาร์ดเป็น "กษัตริย์ของชาวโรมัน" ด้วยตนเองในอาเค่น ทว่า เช่นเดียวกับความเป็นเจ้าเหนือหัวในแกสโคนีกับปัวตู ตำแหน่งของพระองค์ไม่ได้มีความสำคัญอะไรมากมาย และพระองค์ได้ไปเยือนเยอรมนีเป็นเวลาสั้นๆเพียงสี่ครั้งในช่วง ค.ศ. 1257 ถึง 1269


title: ริชาร์ด เอิร์ลที่ 1 แห่งคอร์นวอลล์

text: พระองค์ก่อตั้งเบิร์นแฮมแอบบีย์ในบักกิ้งแฮมเชียร์ในค.ศ. 1263 และกราเซาซ์ อาเค่น ในค.ศ. 1266


title: ริชาร์ด เอิร์ลที่ 1 แห่งคอร์นวอลล์

text: พระองค์เข้าร่วมกับพระเจ้าเฮนรี่ในการต่อสู้กับกลุ่มกบฏของซิมง เดอ มงต์ฟอต์ในสงครามบารอนครั้งที่สอง (ค.ศ. 1264-67) หลังผู้สนับสนุนกษัตริย์พ่ายแพ้ที่สมรภูมิแห่งลูอิส ริชาร์ดลี้ภัยไปวินด์มิลล์ ถูกเจอตัวและถูกจองจำจนถึงเดือนกันยายน ค.ศ. 1265


title: ริชาร์ด เอิร์ลที่ 1 แห่งคอร์นวอลล์

text: ในเดือนธันวาคม ค.ศ. 1271 พระองค์เส้นเลือดในสมองตีบ ฝั่งขวาเป็นอัมพาตและสูญเสียความสามารถในการพูด เมื่อ 2 เมษายน ค.ศ. 1272 ริชาร์ดสิ้นพระชนม์ที่ปราสาทเบอร์เคมสเต็ดในฮาร์ตฟอร์ดเชียร์ พระองค์ถูกฝังข้างพระชายาคนที่สอง ซ็องเจียแห่งโพรว็องซ์ กับเฮนรี่แห่งอัลเมน พระโอรสที่มีกับพระชายาคนแรก ที่เฮลส์แอบบีย์ที่พระองค์ก่อตั้ง


title: ริชาร์ด เอิร์ลที่ 1 แห่งคอร์นวอลล์

text: หลังการสิ้นพระชนม์ เกิดการแย่งชิงอำนาจตามมาในเยอรมนีซึ่งจบลงใน ค.ศ. 1273 ด้วยการปรากฏตัวของกษัตริย์โรมันคนใหม่ รูดอล์ฟที่ 1 แห่งฮับสบวร์ก กษัตริย์คนแรกของตระกูลขุนนางเก่าแก่ที่ปกครองจักรวรรดิ ในคอร์นวอลล์ ริชาร์ดถูกสืบทอดต่อโดยเอ็ดมุนด์ พระโอรสที่มีกับพระชายาคนที่สอง ซ็องเจีย


title: ริชาร์ด เอิร์ลที่ 1 แห่งคอร์นวอลล์

text: ริชาร์ดแห่งคอร์นวอลล์แต่งงานสามครั้งและมีพระโอรสธิดาตามกฎหมายหกคน แต่ไม่มีพระนัดดาเลยแม้แต่คนเดียว พระชายาคนแรกของพระองค์ อิซาเบลลา มาร์แชล เป็นบุตรสาวของวิลเลี่ยม มาร์แชล เอิร์ลแห่งเพมโบรกคนที่ 1 ที่มีกับภรรยา อิซาเบล เดอ แคลร์ การแต่งงานเกิดขึ้นเมื่อ 30 มีนาคม ค.ศ. 1231 ที่ฟาวลีย์ บักกิ้งแฮมเชียร์ ริชาร์ดกับอิซาเบลกลายเป็นบิดามารดาของพระโอรสธิดาสี่คนที่มีเพียงคนเดียวที่มีชีวิตถึงวัยผู้ใหญ่ อันได้แก่อิซาเบลตายเมื่อ 17 มกราคม ค.ศ. 1240 ขณะคลอดบุตรที่ปราสาทเบอร์เคมสเต็ด เธอถูกฝังที่บัวลิวแอบบีย์ หลังจากนั้นเกือบสี่ปี ริชาร์ดเสกสมรสอีกครั้ง พระชายาคนที่สองของพระองค์ ซ็องเจียแห่งโพรว็องซ์ เป็นบุตรสาวของเรมอน เคานต์แห่งโพรว็องซ์ ที่มีกับภรรยา เบียทริซแห่งซาวัว พี่สาวของซ็องเจียเป็นพระราชินีแห่งฝรั่งเศสและอังกฤษ ส่วนน้องสาวต่อมาจะกลายเป็นพระราชินีแห่งซิซิลี การแต่งงานถูกจัดเตรียมขึ้นมาโดยพี่สาวของซ็องเจีย ราชินีเอเลนอร์ พระมเหสีของพระเชษฐาของริชาร์ด เฮนรี่ที่ 3 การแต่งงานของทั้งคู่เกิดขึ้นที่เวสต์มินสเตอร์แอบบีย์เมื่อ 23 พฤศจิกายน ค.ศ. 1243 ริชาร์ดกับซ็องเจียกลายเป็นบิดามารดาของพระโอรสสองคนซ็องเจียสิ้นพระชนม์เมื่อ 9 พฤศจิกายน ค.ศ. 1261 ที่ปราสาทเบอร์เคมสเต็ดและถูกฝังเมื่อ 15 พฤศจิกายน ในเฮลส์แอบบีย์ในกลอสเตอร์เชียร์ พระชายาคนที่สามของริชาร์ด เบียทริซแห่งฟาลเกนบวร์ก เป็นบุตรสาวของดีทริคที่ 1 เคานต์แห่งฟาลเกนบวร์ก และว่ากันว่าเป็นหนึ่งในหญิงที่งามที่สุดในยุคสมัยของตน บิดาของพระองค์เป็นผู้สนับสนุนการอ้างสิทธิ์ในบัลลังก์จักรวรรดิของริชาร์ด ชายสองคนต่อสู้ในสมรภูมิด้วยกันในตอนที่ริชาร์ดได้เจอและเริ่มหลงใหลในตัวเบียทริซ ทั้งคู่อายุต่างกันมาก ในตอนที่ทั้งคู่แต่งงานกันใน ค.ศ. 1269 เบียทริซมีพระชันษาราว 15 ปี ในขณะที่พระองค์อยู่ในวัย 60 ชันษา พระโอรสคนเล็กของริชาร์ดอายุมากกว่าเบียทริซ 4 ปี อย่างไรก็ดี ทั้งคู่แต่งงานกันเมื่อ 16 มิถุนายน ค.ศ. 1269 ที่ไกเซอร์สเลาเทิร์น ริชาร์ดหลงใหลได้ปลื้มพระชายาของพระองค์ ส่วนเบียทริซก็เอาใจใส่พระองค์มาก แต่ทั้งคู่ไม่มีพระโอรสด้วยกัน เบียทริซสิ้นพระชนม์หลังริชาร์ด 5 ปี และไม่เคยแต่งงานใหม่ พระองค์ตายเมื่อ 17 ตุลาคม ค.ศ. 1277 และถูกฝังอยู่เบื้องหน้าแท่นบูชาที่โบสถ์แห่งเกรย์ ไฟร์อาร์สในออกซฟอร์ด


title: ยิปมัน (ภาพยนตร์ชุด)

text: ภาพยนตร์ชุด ยิปมัน () เป็นซีรีส์ภาพยนตร์กำลังภายในหลายเรื่อง ที่มีจุดเริ่มต้นมาจากภาพยนตร์ชีวประวัติของ ยิปมัน เรื่อง ยิปมัน เจ้ากังฟูสู้ยิบตา ภาพยนตร์กำลังภายในของวิลสัน ยิป ที่ออกฉายเมื่อ ค.ศ. 1991 นำแสดงโดย เจิน จื่อตัน (ดอนนี่ เยน), เหริน ต๋าหัว และฝาน เส้าหวง


title: ยิปมัน (ภาพยนตร์ชุด)

text: ภาพยนตร์มีเนื้อหาเกี่ยวกับชีวประวัติของ ยิปมัน ปรมาจารย์มวยกังฟูแบบหวิงชุน ที่มีตัวตนอยู่จริง และผ่านชีวิตในช่วงสงครามจีน-ญี่ปุ่นครั้งที่สองมาแล้ว ซึ่งได้กลายมาเป็นอาจารย์ของบรูซ ลี ที่ต่อมากลายมาเป็นนักแสดงซูเปอร์สตาร์ชื่อดังระดับโลก


title: ยิปมัน (ภาพยนตร์ชุด)

text: "ยิปมัน เจ้ากังฟูสู้ยิบตา" กำกับโดย วิลสัน ยิป เขียนบทโดย เอ็ดมอนด์ หว่อง โดยเนื้อเรื่องดัดแปลงจากชีวประวัติของ ยิปมัน เจ้าสำนักศิลปะการต่อสู้ของจีน "หมัดหย่งชุน" ซึ่งต่อมายิปมันได้เป็นอาจารย์ของบรูช ลี พระเอกนักบู๊ผู้ล่วงลับไปแล้ว เป็นเรื่องราวของยิปมันช่วงวัยกลางคน เขาใช้ชีวิตเรียบง่ายอยู่กับภรรยาและลูกของเขาในบ้านหลังใหญ่ ไม่คุยโว ไม่รับลูกศิษย์ แต่ก็มียอดฝีมือมาท้าประลองบ่อยและชนะตลอด จนเป็นที่ล่ำลือไปทั่ว ต่อมาเกิดสงครามโลกครั้งที่สอง ญี่ปุ่นได้เข้ามารุกรานและกดขี่ชาวจีน


title: ยิปมัน (ภาพยนตร์ชุด)

text: เรื่องราวเกิดขึ้นในปี ค.ศ. 1950 เมื่อยิปมันอพยพไปฮ่องกง และฝึกสอนมวยหย่งชุนในที่นั้น ก็ได้รับการยอมรับ จนทำให้เขามีศิษย์เอกมากมาย และนั่นคือจุดกำเนิดของศิษย์คนสำคัญของยิปมันคือ หลี่ เสี่ยวหลง (บรูซ ลี) กำกับโดย วิลสัน ยิป เขียนบทโดย เอ็ดมอนด์ หว่อง


title: ยิปมัน (ภาพยนตร์ชุด)

text: กำกับโดย วิลสัน ยิป เขียนบทโดย เอ็ดมอนด์ หว่อง ดอนนี่ เยนกลับมารับบทยิปมันอีกครั้ง และยังมี ไมก์ ไทสัน ร่วมแสดงด้วย


title: สำนักงานชั่งตวงวัดระหว่างประเทศ

text: สำนักงานชั่งตวงวัดระหว่างประเทศ (, ย่อ BIPM เบอีเปเอ็ม หรือบีไอพีเอ็ม) เป็นองค์กรระหว่างประเทศว่าด้วยมาตรฐานหน่วยชั่งตวงวัด จัดตั้งขึ้นตามอนุสัญญาเมตริก เมื่อวันที่ 20 พฤษภาคม พ.ศ. 2418 ปัจจุบันมีประเทศสมาชิก 59 ประเทศ และมีสมาชิกสมทบอีก 42 ประเทศ สำนักงานฯ มีหน้าที่ดูแลตรวจสอบให้มาตรฐานหน่วยวัดเอสไอ (หรือแอสอีในภาษาฝรั่งเศส) มีความถูกต้องแม่นยำทั่วโลก โดยเฉพาะอย่างยิ่งในประเทศสมาชิก นอกจากนี้ยังมีหน้าที่ศึกษาวิจัย ให้คำปรึกษา สอบเทียบ และรักษามาตรฐานการวัดให้่ถูกต้องแม่นยำ เช่น มาตรฐานมวลหนึ่งกิโลกรัม นอกจากนี้สำนักงานฯ ยังมีหน้าที่รักษาเวลาสากลเชิงพิกัดให้เป็นค่าถูกต้องเพียงค่าเดียวด้วย


title: สำนักงานชั่งตวงวัดระหว่างประเทศ

text: ในชั้นแรก สำนักงานฯ มีประเทศสมาชิกทั้งหมด 17 ประเทศ ได้แก่ อาร์เจนตินา ออสเตรียฮังการี เบลเยียม บราซิล เดนมาร์ก ฝรั่งเศส เยอรมนี เปรู โปรตุเกส รัสเซีย สเปน สหราชอาณาจักรสวีเดนและนอร์เวย์ สมาพันธรัฐสวิส ตุรกี สหรัฐอเมริกา และเวเนซุเอลา ต่อมาประเทศไทยได้เข้าเป็นสมาชิกขององค์กรนี้ตั้งแต่ปี พ.ศ. 2455 มาจนถึงปัจจุบัน


title: สำนักงานชั่งตวงวัดระหว่างประเทศ

text: สำนักงานฯ มีที่ตั้งที่คฤหาสน์เบรอเตยล์ (Pavillon de Breteuil) ตำบลแซฟวร์ จังหวัดโอดแซน ด้านตะวันตกของกรุงปารีส


title: สะพานปีนัง

text: สะพานปีนัง (; ; ) หรือทางด่วนหมายเลข 36 เป็นสะพานทางด่วนระยะทาง 13.5 กิโลเมตร ในรัฐปีนัง ประเทศมาเลเซีย เชื่อมต่อเมืองไปรบนฝั่งแผ่นดินใหญ่ของรัฐ ข้ามช่องแคบปีนัง เชื่อมต่อกับเกลูโกร์บนฝั่งเกาะปีนัง เป็นหนึ่งในสองสะพานที่เชื่อมต่อระหว่างมาเลเซียตะวันตกกับเกาะ และยังเป็นสะพานที่ยาวที่สุดอันดับสองในประเทศมาเลเซียและอันดับห้าในเอเชียตะวันออกเฉียงใต้ ด้วยความยาวเหนือน้ำถึง 8.4 กิโลเมตร มีพิธีเปิดสะพานนี้เมื่อวันที่ 14 กันยายน ค.ศ. 1985 ปัจจุบัน ผู้รับสัมปทานและผู้บำรุงรักษา คือ พลัสเอกซ์เพรสเวย์


title: นีโคไล เยจอฟ

text: นีโคไล อีวาโนวิซ เยจอฟ () เป็นเจ้าหน้าที่ตำรวจลับของโซเวียตภายใต้การนำของโจเซฟ สตาลิน ผู้เป็นหัวหน้าของหน่วยพลาธิการกิจการภายในประชาชนหรือเอ็นเควีดี ตั้งแต่ปี ค.ศ. 1936 ถึง ค.ศ. 1938 ในช่วงที่ได้ทำหน้าที่มากที่สุดในการกวาดล้างครั้งใหญ่


title: นีโคไล เยจอฟ

text: ด้วยฐานะที่เป็นประธานในการจับกุมและประหารชีวิตเป็นจำนวนมากในช่วงการกวาดล้างครั้งใหญ่ เยจอฟได้หลุดจากเป็นที่โปรดปรานของสตาลินและอำนาจ เขาถูกจับกุม, ยอมรับสารภาพถึงช่วงกิจกรรมการต่อต้านโซเวียต ต่อมาได้มีการเอ่ยอ้างว่าเขาถูกทรมานให้ยอมรับสารภาพ และประหารชีวิตในปี ค.ศ. 1940


title: นีโคไล เยจอฟ

text: ในช่วงเริ่มต้นของสงครามโลกครั้งที่สอง สถานะของเขาภายในสหภาพโซเวียตได้กลายเป็นศัตรูของประชาชน


title: ปิยะสาร ประเสริฐธรรม

text: ศาสตราจารย์ ดร. ปิยะสาร ประเสริฐธรรม (English: Piyasan Praserthdam) เกิดที่จังหวัดกรุงเทพมหานคร เป็นอาจารย์และนักวิจัยชาวไทยในศูนย์เชี่ยวชาญทางเฉพาะทางด้านคาตาไลซิสและวิศวกรรมปฏิกิริยาที่ใช้ตัวเร่งปฏิกิริยา หรือ Center of Excellence on Catalysis and Catalytic Reaction Engineering ที่มีผลงานดีเด่นในสาขาวิศวกรรมเคมี ปัจจุบันดำรงตำแหน่ง ศาสตราจารย์ ระดับ 11 สังกัด ภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย ได้รับรางวัลนักวิจัยดีเด่นแห่งชาติ ประจำปี พ.ศ. 2546 สาขาวิศวกรรมศาสตร์และอุตสาหกรรมวิจัย นักวิทยาศาสตร์ดีเด่น ประจำปี พ.ศ. 2549 สาขาวิศวกรรมเคมี รางวัล ศักดิ์อินทาเนีย จากคณะวิศวกรรมศาสตร์ จุฬาลงกรณ์มหาวิทยาลัย และเป็นเมธีวิจัยอาวุโส สกว. ประจำปี พ.ศ. 2540, 2544 และ 2547 สาขาวิศวกรรมเคมีศ.ดร. ปิยะสาร ประเสริฐธรรม ท่านได้ศึกษาวิจัยเกี่ยวกับตัวเร่งปฏิกิริยา ( Catalyst ) ซึ่งเป็นหัวใจของการผลิตของอุตสาหกรรมปิโตรเคมี มาอย่างต่อเนื่องกว่า 25 ปี นอกจากนี้ ยังได้บุกเบิกการศึกษาเกี่ยวกับผลึกขนาดนาโนเมตร เพื่อประโยชน์ในการพัฒนาตัวเร่งปฏิกิริยชนิดใหม่ที่ว่องไวกว่า ซึ่งผลงานของท่าน สามารถนำไปใช้เป็นประโยชน์อย่างยิ่งต่อ ภาคอุตสาหกรรม ต่าง ๆ เป็นอย่างมาก


title: กระทรวงกิจการภายใน (สหภาพโซเวียต)

text: กระทรวงกิจการภายในหรือเอ็มวีดี (MVD; )เป็นหน่วยงานกระทรวงรัฐบาลในสหภาพโซเวียต หน่วยเอ็มวีดี, หน่วยสืบราชการลับที่ถูกสืบทอดต่อจากหน่วยพลาธิการกิจการภายในประชาชนหรือหน่วยเอ็นเควีดี ถูกก่อตั้งขึ้นในเดือนมีนาคม ค.ศ. 1946 ซึ่งแตกต่างจากหน่วยเอ็นเควีดี นอกจากระยะเวลา 12 เดือน ตั้งแต่กลางเดือนมีนาคม ปี ค.ศ. 1953 จนถึงกลางเดือนมีนาคม ค.ศ. 1954 หน่วยเอ็มวีดี ไม่ได้รวมถึงหน่วยงาน(หน่วยราชการ)ที่เกี่ยวข้องกับกิจกรรมความลับ(การเมือง) ซึ่งหน้าที่ดังกล่าวได้มอบหมายให้แก่กระทรวงความมั่นคงแห่งรัฐ(MGB) ตั้งแต่เดือนมีนาคม ค.ศ. 1954 ต่อมาเป็นคณะกรรมการความมั่นคงแห่งรัฐ(KGB)


title: ยาฮูเดยู

text:
ยาฮูเดยู () เป็นภาพยนตร์แนวตลกจากประเทศรัสเซีย กำกับโดย Aleksey Nuzhnyy ภาพยนตร์เข้าฉายครั้งแรกในประเทศรัสเซียในวันที่ 8 มีนาคม 2561
และเป็นภาพยนตร์ที่ทำรายได้สูงที่สุดในรัสเซียช่วงกลางเดือนมีนาคม 2561 และในช่วงสี่วันแรกสามารถทำรายได้ถึง 5.8 ล้านดอลลาร์ ซึ่งทำให้ภาพยนตร์เรื่องนี้ติดอับดับที่เก้าของการจัดอันดับภาพยนตร์รายสัปดาห์


title: พระนางสุภัทรางคี

text: พระนางสุภัทรางคี (, รู้จักในพระนาม พระนางสิริธรรมา) พระมเหสีใน พระเจ้าพินทุสาร จักรพรรดิองค์ที่ 2 แห่ง จักรวรรดิเมารยะ และพระราชมารดาของ พระเจ้าอโศกมหาราช จักรพรรดิองค์ที่ 3 และ เจ้าชายวีตโศก หรือ เจ้าชายติสสะ


title: เจ้าชายวีตโศก

text: เจ้าชายวีตโศก (, ประสูติ ศตวรรษที่ 3 ก่อนคริสตกาล) หรือ เจ้าชายติสสะ เจ้าชายแห่ง จักรวรรดิเมารยะ เป็นพระราชอนุชาร่วมพระมารดาพระองค์เดียวของ พระเจ้าอโศกมหาราช และเป็นพระราชอนุชาพระองค์เดียวที่ยังมีพระชนม์ชีพอยู่ของพระเจ้าอโศกมหาราชแต่เดิมเจ้าชายวีตโศกนับถือพวก เดียรถีย์ และคอยวิพากษ์วิจารณ์เหล่าพระภิกษุใน พระพุทธศาสนา ที่ได้รับการอุปถัมภ์จากพระเชษฐาของพระองค์ว่าจะตัดกิเลสได้อย่างไรพระเจ้าอโศกมหาราชจึงคิดอุบายให้พระราชอนุชาเปลี่ยนพระทัยมานับถือศาสนาพุทธโดยให้ข้าราชสำนักยกเจ้าชายวีตโศกขึ้นสืบราชบัลลังก์เป็นเวลา 7 วันหากพ้นกำหนดก็จะสำเร็จโทษซึ่งเจ้าชายวีตโศกก็ได้รับการดูแลอย่างดีตามแบบพระเจ้าจักรพรรดิราชทุกประการเมื่อครบกำหนดพระเจ้าอโศกจึงตรัสถามพระอนุชาว่าสบายไหมเจ้าชายวีตโศกจึงกราบทูลว่าไม่สบายเลยพระเจ้าอโศกจึงอธิบายจนพระอนุชาเข้าพระทัยและเปลี่ยนมานับถือพระพุทธศาสนา


title: เจ้าชายวีตโศก

text: เจ้าชายวีตโศกตัดสินพระทัยออกผนวชและปฏิบัติธรรมจนสามารถบรรลุเป็นพระอรหันต์ได้สำเร็จ


title: 553 ปีก่อนคริสตกาล

text: 9 ปีก่อนพุทธศักราช ใกล้เคียงกับก่อน ค.ศ. 553


title: เนติวิทย์ โชติภัทร์ไพศาล

text: เนติวิทย์ โชติภัทร์ไพศาล (เกิด 10 กันยายน พ.ศ. 2539; ชื่อเล่น แฟรงก์) เป็นนักกิจกรรมนักเรียนนักศึกษา ผู้ประพันธ์และผู้คัดค้านโดยอ้างมโนธรรม เขาก่อตั้งสมาพันธ์นักเรียนไทยเพื่อการปฏิวัติระบบการศึกษาไทยและกลุ่มการศึกษาเพื่อความเป็นไท ซึ่งทั้งสองกลุ่มมุ่งปฏิรูปการศึกษาไทย การเคลื่อนไหวช่วงแรก ๆ ของเขาเป็นการมุ่งเน้นเรื่องทรงนักเรียน ปฏิรูปหลักสูตรการศึกษา รวมถึงวิจารณ์พิธีกรรมหน้าเสาธงในโรงเรียน และการยกเลิกเกณท์ทหาร คณะกรรมการสิทธิมนุษยชนแห่งชาติเคยเสนอ "รางวัลสิทธิมนุษยชน" ประเภทเด็กและเยาวชนจากบทบาทการรณรงค์เคลื่อนไหวเรื่องสิทธิมนุษยชนในโรงเรียนให้เขา แต่เขาปฏิเสธ


title: เนติวิทย์ โชติภัทร์ไพศาล

text: ปี 2561 เนติวิทย์เป็น 1 ใน 50 บุคคลชาวเอเชียที่น่าจับตามองแห่งปี (50 Asians to Watch) สาขาบุคคลสาธารณะผู้เคลื่อนไหวสังคม ประจำปี 2018 โดยสำนักข่าวสเตรทไทม์ส (Straits Times) ของสิงคโปร์ และได้รับเชิญให้เป็น 1 ในปาฐกงาน Oslo Freedom Forum ประจำปี 2018 จากมูลนิธิ Human Rights Foundation ซึ่งเป็นเวทีระดับโลกที่พูดถึงประเด็นสิทธิมนุษยชน


title: เนติวิทย์ โชติภัทร์ไพศาล

text: ปัจจุบันเนติวิทย์ กำลังศึกษาชั้นปีที่ 3 สาขาวิชาการปกครอง คณะรัฐศาสตร์ จุฬาลงกรณ์มหาวิทยาลัย และได้รับเลือกตั้งเป็นประธานสภานิสิตจุฬาลงกรณ์มหาวิทยาลัย เขายังเป็นบรรณารักษ์ห้องสมุดสันติประชาธรรม รวมถึงยังจัดตั้งสำนักพิมพ์สำนักนิสิตสามย่าน


title: เนติวิทย์ โชติภัทร์ไพศาล

text: เนติวิทย์เกิดเมื่อวันที่ 10 กันยายน 2539 เขาเป็นบุตรคนสุดท้องของครอบครัวเจ้าของร้านขายของชำ เกิดและเติบโตในจังหวัดสมุทรปราการ ศึกษาจบในระดับมัธยมศึกษาจากโรงเรียนนวมินทราชินูทิศ เตรียมอุดมศึกษาพัฒนาการ เขาเป็นผู้คัดค้านโดยอ้างมโนธรรมตั้งแต่อายุ 18 ปี


title: เนติวิทย์ โชติภัทร์ไพศาล

text: เขาได้รับความสนใจระดับชาติในเดือนมกราคม 2556 หลังออกรายการโทรทัศน์ช่วงไพรม์ไทม์ ในด้านการศึกษา เขาเสนอให้ลดชั่วโมงเรียนและการบ้าน และเปลี่ยนหลักสูตรให้เน้นความสำคัญของภาษา คณิตศาสตร์และวิทยาศาสตร์ เขาบอกว่าเขากลับต้องท่องจำความยาวของแม่น้ำในทวีปแอฟริกา เขาไม่อยากให้นักเรียนนักศึกษามีพิมพ์เดียวโดยเฉพาะพิมพ์ที่ทำตามคำสั่ง ในเดือนธันวาคม 2556 เนติวิทย์โพสต์ลงในเฟซบุ๊กส่วนตัวกรณีอั้ม เนโกะพยายามนำธงดำขึ้นบนยอดเสาที่มหาวิทยาลัยธรรมศาสตร์ก่อนจะทิ้งท้ายว่าร้องเพลงชาติทีไรคลื่นไส้ทุกครั้ง


title: เนติวิทย์ โชติภัทร์ไพศาล

text: ต้นปี 2557 เขาเข้าร่วมการประท้วงต่อต้านรัฐประหารและคณะรัฐประหาร ในเดือนพฤษภาคม 2558 เขาถูกควบคุมตัวช่วงสั้น ๆ เมื่อเข้าร่วมการจัดงานไว้อาลัยประชาธิปไตยในกรุงเทพมหานครและจังหวัดขอนแก่น


title: เนติวิทย์ โชติภัทร์ไพศาล

text: เขากำลังศึกษาในระดับอุดมศึกษาคณะรัฐศาสตร์ จุฬาลงกรณ์มหาวิทยาลัย โดยให้เหตุผลว่าเลือกจุฬาลงกรณ์มหาวิทยาลัยที่เป็นอนุรักษนิยมมากกว่ามหาวิทยาลัยธรรมศาสตร์ที่เป็นเสรีนิยมว่าตนไม่อยากอยู่ท่ามกลางคนที่คิดแบบเดียวกัน ต่อมาเขาให้สัมภาษณ์ว่าจุฬาลงกรณ์มหาวิทยาลัยไม่ได้เป็นอนุรักษนิยมมากอย่างที่เขาว่ากัน เมื่อเดือนมิถุนายน 2559 เมื่อเขาได้รับเข้าศึกษาในคณะรัฐศาสตร์ จุฬาลงกรณ์มหาวิทยาลัย เขาถูกอาจารย์คนหนึ่งวิจารณ์หน้าตา และอีกหลายคนกล่าวว่าชีวิตในมหาวิทยาลัยอาจยากลำบาก


title: เนติวิทย์ โชติภัทร์ไพศาล

text: ในเดือนกรกฎาคม 2559 เนติวิทย์และเพื่อนจำนวน 8 คน ไม่ยอมหมอบกราบต่อหน้าพระบรมราชานุสรณ์พระบาทสมเด็จพระจุลจอมเกล้าเจ้าอยู่หัวโดยอ้างเหตุผลว่าพระองค์ทรงเป็นผู้ยกเลิกธรรมเนียมดังกล่าวเอง และเดินออกจากพิธีหลังกล่าวคำปฏิญาณต่อมหาวิทยาลัยและเดินไปโค้งคำนับต่อหน้าพระบรมราชานุสรณ์แทน เหตุการณ์ดังกล่าวทำให้บางคนกล่าวว่าจะช่วยจุดประกายการอภิปรายเกี่ยวกับพิธีนี้ ส่วนบางคน เช่น หม่อมเจ้าจุลเจิม ยุคล ว่า ต้องการให้ช่วยขจัด "มะเร็ง" ออกจากมหาวิทยาลัย


title: เนติวิทย์ โชติภัทร์ไพศาล

text: วันที่ 5 พฤษภาคม 2560 พลเอก ประยุทธ์ จันทร์โอชา หัวหน้าคณะรักษาความสงบแห่งชาติและนายกรัฐมนตรี กล่าวเกี่ยวกับกรณีที่เนติวิทย์ได้รับเลือกตั้งให้เป็นประธานสภานิสิตจุฬาฯ ว่า "เสียดายและเป็นห่วง เพราะเสียชื่อสถาบัน มหาวิทยาลัยนี้คงไม่มีปัญหาความคิดสุดโต่งใช่หรือไม่ ตนขี้เกียจรบกับเด็ก" เนติวิทย์จึงถามกลับว่า ใครคือความอับอายของชาติ ประยุทธ์ทำให้ชื่อเสียงของประเทศเสื่อมเสียจากรัฐประหารเมื่อปี 2557 ไม่เคารพกติกาของบ้านเมือง ทำรัฐประหาร ยึดอำนาจ และลิดรอนสิทธิมนุษยชนของคนไทยมา 3 ปีแล้ว


title: เนติวิทย์ โชติภัทร์ไพศาล

text: ในปี 2560 เนติวิทย์และสมาชิกสภานิสิตฯ อีก 7 คนเดินออกจากพิธีถวายสัตย์ปฏิญาณเบื้องหน้าพระบรมราชานุสรณ์พระบาทสมเด็จพระจุลจอมเกล้าเจ้าอยู่หัวหลังคำนับแล้ว หลังจากนั้นปรากฏภาพอาจารย์จุฬาลงกรณ์มหาวิทยาลัยผู้หนึ่งล็อกคอนักศึกษา มหาวิทยาลัยฯ ตั้งคณะกรรมการและเรีรยกตัวนักศึกษามาสัมภาษณ์ จุฬาลงกรณ์มหาวิทยาลัยมองว่าการประท้วงดังกล่าวเป็นการเมือง และว่าจัดพื้นที่ต่างหากสำหรับผู้ไม่เห็นด้วยแล้ว และการกระทำของนักศึกษาดังกล่าวไม่เหมาะสม รองอธิการบดีจุฬาลงกรณ์มหาวิทยาลัยสั่งตัดคะแนนความประพฤติของนักศึกษา ทำให้เนติวิทย์ขาดโอกาสเข้าร่วมกิจกรรมหรือลงสมัครในตำแหน่งต่าง ๆ ของมหาวิทยาลัย ทำให้เนติวิทย์พ้นจากตำแหน่งประธานสภานิสิตฯ เขาได้รับการสนับสนุนจากนักวิชาการและนักเคลื่อนไหวจากต่างประเทศ ในเดือนมกราคม 2561 ผู้ได้รับรางวัลโนเบลเจ็ดคนร้องทุกข์ต่อจุฬาลงกรณ์มหาวิทยาลัยอุทธรณ์ให้เนติวิทย์และวิจารณ์มหาวิทยาลัย


title: เนติวิทย์ โชติภัทร์ไพศาล

text: วันที่ 27 มกราคม 2561 เนติวิทย์เข้าเป็นผู้สังเกตการณ์ในการประท้วงต่อต้าน คสช. ที่จัดโดยกลุ่มฟื้นฟูประชาธิปไตย วันที่ 29 มกราคม คสช. ฟ้องเขาและนักกิจกรรมอีก 6 คนว่าเป็นผู้นำการประท้วง และกล่าวหาว่าเขาละเมิดพระราชบัญญัติการชุมนุมสาธารณะ พ.ศ. 2558 ต่อมา ศาลปล่อยตัวเขากับนักเคลื่อนไหวโดยไม่มีเงื่อนไข


title: เนติวิทย์ โชติภัทร์ไพศาล

text: วันที่ 1 กุมภาพันธ์ 2561 เนติวิทย์ได้รับจดหมายเชิญจากมูลนิธิฮิวแมน ไรท์ส ฟาวเดชั่น (Human Rights Foundation) ให้เป็นหนึ่งในปาฐก หรือผู้บรรยายในงาน Oslo Freedom Forum ประจำปี 2018 จัดขึ้น ณ เมืองออสโล ประเทศนอร์เวย์ ซึ่งงานดังกล่าวเป็นเวทีระดับโลกที่พูดถึงประเด็นสิทธิมนุษยชน อีกทั้งยังเป็นเวทีรวมตัวของนักสิทธิมนุษยชนทั่วโลก เจ้าของรางวัลโนเบลสาขาสันติภาพ ประมุขของรัฐ และอื่น ๆ โดยเนติวิทย์กล่าวว่า การเดินทางไปเป็นหนึ่งในปาฐกครั้งนี้จะได้พบปะกับผู้รักความเป็นธรรมจากทั่วโลก แลกเปลี่ยนประสบการณ์ พูดคุยเรื่องเมืองไทย ยกย่องเพื่อนผู้กล้าหาญ และจะสร้างประโยชน์ให้กับสังคมไทยและโลกให้มากที่สุดวันที่ 29 มกราคม 2561 เนติวิทย์ถูกตั้ง 3 ข้อกล่าวหา ได้แก่ ขัดคำสั่งหัวหน้า คสช. ฉบับที่ 3/2558, ฝ่าฝืน พ.ร.บ.ชุมนุมฯ และความผิดตามประมวลกฎหมายอาญามาตรา 116 จากกรณีการไปร่วมแสดงจุดยืนและแสดงความคิดเห็นในกิจกรรม "นัดรวมพล ประชาชนอยากเลือกตั้ง แสดงพลังต้านสืบทอดอำนาจ คสช." เมื่อวันที่ 27 มกราคม 2561 เวลา 17.00 - 19.00 น. ณ สกายวอล์ก ใกล้ศูนย์การค้ามาบุญครอง แยกปทุมวัน โดยในกิจกรรมวันที่ 27 มกราคม เนติวิทย์ไม่ได้ปราศรัย แต่ได้ให้สัมภาษณ์กับสื่อถึงเหตุผลที่เขามาร่วมกิจกรรม ซึ่งก็คือ เขาต้องการสื่อสารกับรัฐบาลว่าหมดเวลาแล้วที่จะอยู่ต่อ ให้โอกาสกับลูกหลานบ้าง พร้อมทั้งเรียกร้องให้ประชาชนกล้าที่จะลุกขึ้นมาต่อสู้กับรัฐบาลที่เป็นเผด็จการ


title: เนติวิทย์ โชติภัทร์ไพศาล

text: เนติวิทย์เป็นหนึ่งใน 39 คนที่ถูกแจ้งข้อกล่าวหาจากการเข้าร่วมชุมนุมที่สกายวอล์กใกล้ศูนย์การค้ามาบุญครอง ซึ่งต่อมาเรียก 39 คนในกรณีนี้ว่า MBK39 ทั้งนี้เนติวิทย์เป็น 1 ใน 9 คนที่ถูกกล่าวหาว่าเป็นแกนนำ จึงถูกแจ้งข้อกล่าวหายุยงปลุกปั่นตามประมวลกฎหมายอาญามาตรา 116 ร่วมด้วย โดยเนติวิทย์กล่าวว่าในกิจกรรมดังกล่าวเขาไม่ได้เป็นแกนนำ เขาเป็นเพียงผู้ไปร่วมแสดงจุดยืนและแสดงความคิดเห็นเท่านั้น


title: เนติวิทย์ โชติภัทร์ไพศาล

text: วันที่ 8 กุมภาพันธ์ 2561 เวลา 10.00 น. เนติวิทย์และกลุ่ม MBK39 เดินทางมา สน.ปทุมวัน เพื่อรับทราบข้อกล่าวหา เนติวิทย์กล่าวว่า เขายินดีร่วมชะตากรรมกับทุกคน ถือเป็นเกียรติของคน ๆ หนึ่งที่ได้ยืนยันและปกป้องการใช้สิทธิและเสรีภาพของคนไทย เขายืนยันว่า สิทธิในการชุมนุม วิพากษ์วิจารณ์ หรือสนับสนุนรัฐบาลเป็นสิทธิที่ประชาชนทุกคนควรมี อนึ่ง ในช่วงเที่ยงของวันดังกล่าว เนติวิทย์และกลุ่ม MBK39 ไม่ได้รับการปล่อยตัวชั่วคราวในชั้นตำรวจ พล.ต.อ.ศรีวราห์ รังสิพราหมณกุลอ้างว่า สาเหตุที่ชั้นตำรวจตัดสินใจไม่ปล่อยตัวชั่วคราว เพราะเจ้าหน้าที่ตำรวจไม่มั่นใจว่าหากปล่อยตัวไปแล้วผู้ต้องหาจะมาตามนัดหรือไม่


title: เนติวิทย์ โชติภัทร์ไพศาล

text: วันที่ 8 กุมภาพันธ์ เวลา 14.55 น. เนติวิทย์และผู้ถูกแจ้งข้อกล่าวหายุยงปลุกปั่นตามประมวลกฎหมายอาญามาตรา 116 เดินทางไปยังศาลอาญากรุงเทพใต้เนื่องจากเป็นข้อกล่าวหาที่มีโทษสูงกว่า 3 ปี พนักงานสอบสวนยื่นคำร้องขออำนาจศาลฝากขัง 12 วัน คือวันที่ 8 - 19 กุมภาพันธ์ 2561 โดยให้เหตุผลว่า คดีนี้มีโทษจำคุกเกิน 3 ปี มีพยานต้องสอบเพิ่มอีก 5 ปาก และต้องสอบประวัติอาชญากรรม อีกทั้งพนักงานสอบสวนยื่นคำร้องคัดค้านการประกันตัวโดยให้เหตุผลว่า มีนัดหมายชุมนุมครั้งถัดไปในวันที่ 10 กุมภาพันธ์นี้ที่ถนนราชดำเนิน เกรงว่าผู้ต้องหาเหล่านี้จะก่อเหตุอันตราย ส่วนทางเนติวิทย์และผู้ต้องหาคนอื่นได้ยื่นคำร้องคัดค้านการฝากขัง โดยให้เหตุผลว่า พวกเขาเป็นคนธรรมดาไม่มีความสามารถในการเข้าไปยุ่งกับพยานหลักฐาน อีกทั้งพยานหลักฐานเป็นภาพถ่ายหรือวีดิโอซึ่งอยู่ในครอบครองของพนักงานสอบสวนอยู่แล้ว


title: เนติวิทย์ โชติภัทร์ไพศาล

text: วันที่ 8 กุมภาพันธ์ เวลา 19.10 น. ศาลอาญากรุงเทพใต้มีคำสั่งยกคำร้องขอฝากขังของพนักงานสอบสวน โดยให้เหตุผลว่า ผู้ต้องหามีที่อยู่เป็นหลักแหล่ง ไม่มีการหลบหนี เดินทางมารับทราบข้อกล่าวหาด้วยตนเอง ให้ความร่วมมือกับพนักงานสอบสวนเป็นอย่างดี ส่วนที่พนักงานสอบสวนอ้างว่าเนติวิทย์และผู้ต้องหาคนอื่นจะไปร่วมชุมนุมในวันที่ 10 กุมภาพันธ์แล้วก่ออันตรายประการอื่นนั้น ศาลเห็นว่าเป็นเพียงการคาดเดาของพนักงานสอบสวน


title: เนติวิทย์ โชติภัทร์ไพศาล

text: รวมเหตุการณ์ตลอดทั้งวันที่ 8 กุมภาพันธ์ 2561 เนติวิทย์และผู้ถูกแจ้งข้อกล่าวหายุยงปลุกปั่นตามประมวลกฎหมายอาญามาตรา 116 ใช้เวลาในการดำเนินการเรื่องคดีกรณีสกายวอล์กจำนวน 9 ชั่วโมง 10 นาที โดยหลังจากศาลอาญากรุงเทพใต้ยกคำร้อง เนติวิทย์และผู้ต้องหาจึงสามารถเดินทางกลับที่พักของเขาได้


title: เนติวิทย์ โชติภัทร์ไพศาล

text: วันที่ 9 มีนาคม 2561 พนักงานสอบสวนส่งตัวเนติวิทย์และผู้ต้องหาให้อัยการศาลแขวงปทุมวัน พนักงานอัยการศาลแขวงปทุมวันมีความเห็นสั่งไม่ฟ้องคดี เนื่องจากเห็นว่าการฟ้องจะไม่เป็นประโยชน์แก่สาธารณะ และพนักงานอัยการแขวงปทุมวันได้ทำความเห็นพร้อมส่งสำนวนไปที่อัยการสูงสุดให้มีความเห็นต่อไป


title: เนติวิทย์ โชติภัทร์ไพศาล

text: วันที่ 23 พฤษภาคม 2561 เวลา 10.00 น. เนติวิทย์เดินทางมา สน.ปทุมวัน ตามนัดหมายส่งตัวผู้ต้องหา ทนายฝ่ายผู้ชุมนุมขอเลื่อนนัดการส่งตัวเนื่องจากผู้ต้องหาคนอื่นกำลังถูกคุมขังอยู่ที่ สน.พญาไท และสน.ชนะสงครามจากกิจกรรมการชุมนุมและเดินขบวนหน้ามหาวิทยาลัยธรรมศาสตร์และหน้าสหประชาชาติในวันที่ 21 - 22 พฤษภาคม


title: เนติวิทย์ โชติภัทร์ไพศาล

text: วันที่ 25 พฤษภาคม 2561 เวลา 10.45 น. เนติวิทย์เดินทางมาที่สำนักงานอัยการฝ่ายคดีพิเศษอาญากรุงเทพใต้ ตามนัดหมายของพนักงานสอบสวน สน.ปทุมวัน เพื่อที่พนักงานสอบสวนจะทำเรื่องส่งตัวและทำสำนวนให้พนักงานอัยการ พนักงานสอบสวนมีความเห็นสั่งฟ้อง ส่วนพนักงานอัยการเมื่อได้รับสำนวนจะมีความเห็นทางคดีและมีคำสั่งอีกครั้งในวันที่ 28 มิถุนายน 2561 เวลา 10.00 น.


title: เนติวิทย์ โชติภัทร์ไพศาล

text: วันที่ 10 กุมภาพันธ์ 2561 เวลา 14.00 - 19.35 น. เนติวิทย์เข้าร่วมกิจกรรมชุมนุม "หยุดยื้ออำนาจ หยุดยื้อเลือกตั้ง หมดเวลา คสช. ถึงเวลาประชาธิปไตย" ณ บริเวณทางเท้า หน้าร้านแมคโดนัล สาขาราชดำเนิน ใกล้อนุสาวรีย์ประชาธิปไตย


title: เนติวิทย์ โชติภัทร์ไพศาล

text: วันที่ 14 มีนาคม 2561 เวลา 10.00 น. เนติวิทย์เดินทางมา สน.นางเลิ้ง เพื่อรับทราบข้อกล่าวหาในความผิดฐานชุมนุมทางการเมืองตั้งแต่ 5 คนขึ้นไป ฝ่าฝืนคำสั่งหัวหน้า คสช. ที่ 3/2558 เนติวิทย์ให้การปฏิเสธตลอดข้อกล่าวหา พนักงานสอบสวนอนุญาตปล่อยตัว พร้อมทั้งนัดส่งตัวให้อัยการศาลแขวงดุสิตในวันที่ 28 มีนาคม 2561


title: เนติวิทย์ โชติภัทร์ไพศาล

text: วันที่ 28 มีนาคม 2561 เนติวิทย์เดินทางมาพบอัยการที่ศาลแขวงดุสิต แต่ศาลดุสิตขอเลื่อนการให้ความเห็นสั่งฟ้องหรือไม่ฟ้องเป็นวันที่ 5 เมษายน 2561


title: เนติวิทย์ โชติภัทร์ไพศาล

text: วันที่ 5 เมษายน 2561 อัยการศาลแขวงดุสิตมีความเห็นสั่งฟ้องเนติวิทย์และผู้ชุมนุมกรณีดังกล่าว ซึ่งเรียกว่ากลุ่ม RDN50 เนติวิทย์ให้การปฏิเสธตลอดข้อกล่าวหา ศาลจึงปล่อยตัวชั่วคราวและนัดตรวจหลักฐานอีกครั้งในวันที่ 4 มิถุนายน 2561 เวลา 9.00 น.


title: เนติวิทย์ โชติภัทร์ไพศาล

text: วันที่ 24 มีนาคม 2561 เวลา 16.00 น. เนติวิทย์เข้าร่วมกิจกรรมชุมนุม ณ สนามฟุตบอล มหาวิทยาลัยธรรมศาสตร์ ท่าพระจันทร์ ต่อมาเมื่อเวลา 17.40 น. เนติวิทย์ร่วมเคลื่อนขบวนเดินเท้าไปยังกองบัญชาการกองทัพบก


title: เนติวิทย์ โชติภัทร์ไพศาล

text: วันที่ 17 พฤษภาคม 2561 พนักงานอัยการคดีศาลแขวงดุสิตยื่นฟ้องเนติวิทย์และผู้ชุมนุมในกิจกรรมดังกล่าวรวม 57 คน ซึ่งเรียกว่า ARMY57 ในความผิดฐานฝ่าฝืนคำสั่ง คสช. ที่ 3/2558 และ พ.ร.บ.จราจรทางบก พ.ศ. 2522 โดยศาลแขวงดุสิตได้ประทับรับฟ้องไว้เป็นคดี เนติวิทย์และผู้ชุมนุมได้รับการปล่อยตัว โดยศาลให้เนติวิทย์และผู้ชุมนุมทุกคนสาบานตน พร้อมทั้งนัดตรวจหลักฐานและสอบคำให้การในวันที่ 12 กรกฎาคม 2561 เวลา 9.00 น.


title: เนติวิทย์ โชติภัทร์ไพศาล

text: เดือนพฤษภาคม 2559 เนติวิทย์ถูกเจ้าหน้าที่ทหารและตำรวจรวม 7 นายตามที่บ้านในจังหวัดสมุทรปราการ และพบกับบิดาเขาซึ่งเจ้าหน้าที่ระบุว่าผู้บังคับบัญชาสั่งให้มาตรวจสอบว่าเป็นผู้มีอิทธิพล ก่อนหน้านี้ หลังรัฐประหารในประเทศไทย พ.ศ. 2557 มีเจ้าหน้าที่ตำรวจ 2 นายมาที่บ้านแล้วครั้งหนึ่ง และช่วงหลังรัฐประหารใหม่ ๆ ครูที่โรงเรียนของเนติวิทย์เคยแจ้งเคยมีเจ้าหน้ามาที่โรงเรียนด้วย


title: เนติวิทย์ โชติภัทร์ไพศาล

text: เดือนพฤษภาคม 2560 หลังจากเนติวิทย์ได้รับเลือกตั้งให้เป็นประธานสภานิสิตจุฬาฯ มีวัยรุ่น 2 คนขับจักรยานยนต์ในคณะรัฐศาสตร์ จุฬาลงกรณ์มหาวิทยาลัย บริเวณหน้าอาคารสำราญราษฎร์บริรักษ์มาถามหาเนติวิทย์จากคนในละแวกนั้น และพูดจาข่มขู่ใส่ก่อนขับรถหนีไป


title: มาร์แชลแอมพลิฟิเคชัน

text: มาร์แชลแอมพลิฟิเคชัน () เป็นบริษัทสัญชาติอังกฤษ ก่อตั้งโดย จิม มาร์แชล เป็นผู้ผลิตแอมป์กีตาร์ (เครื่องขยายเสียง) ตู้ลําโพง และหูฟัง และเป็นเจ้าของ Natal Drums ผู้ผลิตกลองชุดและบองโก ตอนนี้มาร์แชลแอมพลิฟิเคชันมีสำนักงานใหญ่อยู่ที่เบล็ตช์ลีย์ มิลตันคีนส์ บักกิงแฮมเชอร์


title: มาร์แชลแอมพลิฟิเคชัน

text: มาร์แชลเป็นหนึ่งในแอมป์กีตาร์ที่ได้รับการยอมรับมากที่สุดในโลก ด้วยเสียง "ครันช์" (crunch) ที่เป็นเหมือนลายเซ็นของมาร์แชล ร้านของมาร์แชลเริ่มจากการขายกลองชุด และกีตาร์ ลูกค้าของเขาเป็นนักดนตรี เช่น พีต ทาวน์เซนด์ ได้แวะเวียนมาที่ร้าน เริ่มถามหาเครื่องขยายเสียงสำหรับกีตาร์ ในเวลานั้นยังไม่มีแอมป์กีตารที่เสียงดังมากพอ ต่อมาสินค้าได้รับความนิยมอย่างรวดเร็ว นักกีตาร์ที่สามารถหาตู้แอมป์เสียงใหม่และเสียงดังกว่าเดิม


title: รินะ อิซึตะ

text: รินะ อิซึตะ () () เป็นอดีตสมาชิก รุ่นที่ 10 ทีม 4 ของวงไอดอลสาว เอเคบีโฟร์ตีเอต โดยเธอได้ประกาศว่าจะย้ายมาอยู่วงน้องสาวที่ประเทศไทยแทนซึ่งคือวง บีเอ็นเคโฟร์ตีเอต เมื่อวันที่ 13 เมษายน พ.ศ. 2560


title: รินะ อิซึตะ

text: รินะ อิซึตะ เกิดเมื่อวันที่ 26 พฤศจิกายน พ.ศ. 2538 ที่จังหวัด ไซตามะ ประเทศญี่ปุ่น กรุ๊ปเลือด A ความสูง 158 เซนติเมตร


title: รินะ อิซึตะ

text:
หลังจากย้ายมาเป็นสมาชิกของ บีเอ็นเคโฟร์ตีเอต แล้ว สถานะของเธอเริ่มต้นจากการเป็นเด็กฝึกหัด (เค็งกีวเซ) เช่นเดียวกับสมาชิกรุ่นที่ 1 ทั้งหมด
จนกระทั่งวันที่ 24 ธันวาคม พ.ศ. 2560 ในงาน BNK48 We wish you รินะ อิซึตะได้รับเลือกและถูกประกาศให้เป็นสมาชิกของทีมบีทรี (BIII) ซึ่งจะเป็นทีมที่จะทำการแสดงในโรงละครหรือ เธียเตอร์ ชื่อว่า BNK48 The Campus


title: รินะ อิซึตะ

text: วลีติดปาก(Catchphrase): "ถ้าฉันพูดว่าหนึ่งสอง ให้ทุกคนพูดว่าแดนซ์นะคะ อิสึรินะอยู่ที่ไหน อยู่ที่ไหน หนึ่งสอง!!! (แดนซ์!!!)"


title: สโมสรฟุตบอลมิลล์วอลล์

text: สโมสรฟุตบอลมิลล์วอลล์ (; ) เป็นสโมสรฟุตบอลอาชีพในเบอร์มอนด์ซีย์ ลอนดอนตะวันออกเฉียงใต้ ประเทศอังกฤษ ปัจจุบันกำลังแข่งขันในแชมเปียนชิป ลีกระดับที่สองของฟุตบอลลีก ก่อตั้งในปี ค.ศ. 1885 ในชื่อ "มิลล์วอลล์โรเวอส์" และลงเล่นสนามเหย้าที่ย่านมิลล์วอลล์ในไอล์ออฟด็อกจนถึงปี ค.ศ. 1910 ต่อมาได้ย้ายไปเล่นที่ดิโอลด์เดนในย่านนิวครอสจนถึงปี ค.ศ. 1993 หลังจากนั้นก็ย้ายมาเล่นที่เดอะเดนจนถึงปัจจุบัน สัญลักษณ์ประจำสโมสรคือ สิงโต ซึ่งเหมือนกับฉายา ชุดแข่งขันหลักเป็นเสื้อสีน้ำเงิน กางเกงสีขาว และถุงเท้าสีน้ำเงิน


title: สโมสรฟุตบอลมิลล์วอลล์

text: มิลล์วอลล์ลงเล่นในฟุตบอลลีกตั้งแต่ฤดูกาล 1920–21 โดยได้เลื่อนชั้น 11 ครั้ง และตกชั้น 10 ครั้ง ส่วนใหญ่จะเล่นในลีกระดับสองและสาม แต่ก็เคยเล่นในลีกสูงสุดช่วงปี ค.ศ. 1988–90 และจบอันดับที่ 10 ในเฟิสต์ดิวิชัน นับเป็นอันดับที่สูงที่สุดของประวัติศาสตร์สโมสร ในปี ค.ศ. 2004 มิลล์วอลล์เข้าถึงเอฟเอคัพ รอบชิงชนะเลิศ และได้สิทธิ์เข้าร่วมแข่งขันยูฟ่าคัพเป็นครั้งแรกในประวัติศาสตร์ สโมสรเคยเข้าถึงรอบรองชนะเลิศของเอฟเอคัพในปี 1900, 1903, 1937, 2013 และรอบก่อนรองชนะเลิศของลีกคัพในปี 1974, 1977 และ 1995 มิลลวอลล์ยังเคยคว้าแชมป์ฟุตบอลลีกกรุปคัพในปี ค.ศ. 1983 และจบอันดับรองชนะเลิศฟุตบอลลีกโทรฟีในปี ค.ศ. 1999


title: สโมสรฟุตบอลมิลล์วอลล์

text: ในสื่อ ผู้สนับสนุนของมิลล์วอลล์มักจะมีส่วนเกี่ยวข้องกับฮูลิแกน โดยมีภาพยนตร์หลายเรื่องที่เล่าถึงความอื้อฉาวของแฟนบอล นอกจากนี้ยังมีเพลง "โนวันไลก์อัส วีดอนท์แคร์" () สโมสรมีคู่ปรับท้องถิ่นที่สำคัญอย่างเวสต์แฮมยูไนเต็ด โดยทั้งสองฝ่ายมีการทะเลาะวิวาทนับร้อยครั้งตั้งแต่ปี ค.ศ. 1899 คู่ปรับอื่น ๆ ที่สำคัญ ได้แก่ ลีดส์ยูไนเต็ด, คริสตัลพาเลซ และชาร์ลตันแอธเลติก


title: จังหวัดโรมโบลน

text: จังหวัดโรมโบลน เป็นจังหวัดเกาะในเขตมีมาโรปา ประเทศฟิลิปปินส์ ประกอบด้วยเกาะหลักอย่างเกาะตาบลาส ซึ่งเป็นเกาะที่ใหญ่ที่สุดและครอบคลุมเทศบาลทั้งเก้าแห่ง และเกาะซีบูยัน ซึ่งเป็นที่ตั้งของเทศบาลโรมโบลน ศูนย์กลางของจังหวัด จังหวัดนี้ตั้งอยู่ทางทิศใต้ของจังหวัดมารินดูเคและเคโซน อยู่ทางทิศตะวันออกของจังหวัดซีลางังมินโดโร ทิศเหนือของจังหวัดอักลันและคาปิซ และทิศตะวันตกของจังหวัดมัสบาเต ในปี ค.ศ. 2015 มีประชากร 292,781 คน


title: จังหวัดโรมโบลน

text: โรมโบลนเป็นถิ่นอาศัยของชาวฟิลิปปินส์พื้นเมือง ก่อนการเข้ามาของสเปนในปี ค.ศ. 1569 หลักฐานทางโบราณคดีที่เก็บรักษาไว้ ณ พิพิธภัณฑสถานแห่งชาติ ตั้งแต่ปี ค.ศ. 1936 บ่งชี้ว่าชาวพื้นเมืองเคยมีวัฒนธรรมอันรุ่งเรืองมาก่อน ต่อในยุคอาณานิคมสเปน โรมโบลนอยู่ภายใต้การปกครองของจังหวัดใหม่อย่างอาเรบาโล ต่อมาในปี ค.ศ. 1716 ได้ถูกย้ายไปสังกัดในฟิลิปปินส์ และการเข้ามาของสหรัฐในปี ค.ศ. 1901 ทำให้โรมโบลนกลายเป็นจังหวัดภายใต้การปกครองของพลเมือง แต่ก็เสียสถานะจังหวัดในช่วงปี ค.ศ. 1907-1945 และกลับมาเป็นจังหวัดอีกครั้งในปี ค.ศ. 1946 ภายหลังจากสงครามโลกครั้งที่สอง


title: จังหวัดโรมโบลน

text: ผู้อาศัยภายในจังหวัดนี้แบ่งได้สามกลุ่มชาติพันธุ์ ได้แก่ โรมโบลมาโนน, โอนฮัน และอาซี ซึ่งแต่ละกลุ่มมีภาษาและธรรมเนียมเป็นของตนเอง ภาษาโรมโบลมาโนนถูกใช้กันอย่างแพร่หลายในเมืองโรมเบลนและซันอากุสตีน ภาษาโอนฮันใช้พูดกันในเทศบาลทางตอนใต้ของเกาะตาบลาสและเทศบาลซันโยเซ และภาษาอาซีใช้พูดกันในทางตะวันตกเฉียงเหนือของเกาะตาบลาส และเกาะคอร์คูรา, บันตอน และคอนเซปซิอง


title: จังหวัดโรมโบลน

text: ปัจจุบันจังหวัดโรมโบลนยังคงพึ่งพาการเกษตรเป็นหลัก โดยปลูกข้าวและมะพร้าวแห้ง และมีการประมง นอกจากนี้ยังมีอุตสาหกรรมหินอ่อน จนได้รับฉายา "เมืองหินอ่อนแห่งฟิลิปปินส์" และในไม่กี่ปีที่ผ่านมา จังหวัดนี้ได้กลายเป็นจุดหมายปลายทางของการท่องเที่ยวเชิงอนุรักษ์ ซึ่งมีชายหาดสีขาว จุดดำน้ำ ภูเขา และป่าฝน


title: จังหวัดโรมโบลน

text: โรมโบลนตั้งอยู่กึ่งกลางของประเทศฟิลิปปินส์ ประกอบด้วยสามเกาะหลัก (ตาบลาส, ซีบูยัน และโรมโบลน) และ 17 เกาะเล็ก ล้อมรอบด้วยน้ำทะเลลึก อยู่ใกล้กับเกาะมัสบาเตทางทิศตะวันออก เกาะมินโดโรทางทิศตะวันตก เกาะมารินดูเคทางทิศเหนือ และเกาะปาไนทางทิศใต้ อยู่ห่างจากมะนิลาไปทางทิศใต้ประมาณ 187-169 กิโลเมตร การเดินทางไปยังเกาะต่าง ๆ ต้องใช้เรือ ยกเว้นเกาะตาบลาสที่มีสนามบินในประเทศ


title: จังหวัดโรมโบลน

text: จังหวัดมีพื้นที่ 1,533.45 กิโลเมตร คิดเป็นร้อยละ 5.3 ของพื้นที่เขตมีมาโรปา ภูมิประเทศส่วนใหญ่เป็นภูเขามากถึงร้อยละ 40 ของพื้นที่จังหวัด และเป็นที่ลาดเอียงมากกว่าร้อยละ 50 ภูมิประเทศอื่น ๆ ได้แก่ เนินเขาและที่ราบแคบริมชายฝั่ง


title: จังหวัดโรมโบลน

text: ภูเขาส่วนใหญ่อยู่ที่ระดับความสูง เหนือระดับน้ำทะเล ชายฝั่งตะวันตกของเกาะตาบลาสเป็นแนวลูกคลื่น ส่วนฝั่งตะวันออกจะค่อนข้างขรุขระ พื้นที่ทางตอนใต้และตะวันตกเป็นที่ราบลูกฟูก ส่วนพื้นที่ขรุขระพบได้ทางตอนกลางของเกาะ ระดับความสูงที่สูงที่สุดอยู่ที่ เหนือระดับน้ำทะเล


title: จังหวัดโรมโบลน

text: เกาะซีบูยันมีภูมิประเทศเป็นภูเขาป่าทึบ พื้นที่ทางตะวันตกของเกาะค่อนข้างขรุขระ ส่วนทางตะวันออกจะเป็นลูกฟูก จุดสูงสุดอยู่ที่ภูเขากีติงกีติง ซึ่งสูง 2,058 เมตรเหนือระดับน้ำทะเล


title: จังหวัดโรมโบลน

text: พื้นที่เพาะปลูกส่วนใหญ่จะอบู่บนเกาะตาบลาส (เทศบาลโอดีออนกัน, ซันอันเดรส, ลูค และซันตาเฟ) และซีบูยัน ซึ่งจะลาดเอียงเล็กน้อย พื้นที่ที่สามารถพัฒนาได้อยู่ที่ร้อยละ 13 ของพื้นที่ทั้งจังหวัด


title: จังหวัดโรมโบลน

text: โรมโบลน โดยเฉพาะบนเกาะซีบูยัน เป็นสถานที่เพียงไม่กี่แห่งของประเทศที่สิ่งแวดล้อมทางธรรมชาติได้รับการอนุรักษ์อย่างดี โดยมีป่าฝนที่ไม่ถูกรุกรานถึง 75% ของเกาะ และมีแม่น้ำคันตีกัสกับน้ำตก 34 แห่ง ซีบูยันเป็นที่รู้จักกันในฉายา "กาลาปากอสแห่งเอเชีย" เพราะมีพืชและสัตว์เฉพาะถิ่นจำนวนมาก บางชนิดก็เพิ่งถูกค้นพบ โดยชนิดท้องถิ่นเหล่านี้ ได้แก่ สัตว์เลี้ยงลูกด้วยน้ำนม 9 ชนิด, กิ้งก่า 7 ชนิด, สัตว์สะเทินน้ำสะเทินบก 2 ชนิด, นก 3 ชนิด และพืชที่มีท่อลำเลียง 112 ชนิด ชนิดที่สำคัญ อาทิ "Nepenthes argentii", "Nepenthes sibuyanensis", "Nepenthes armin", หนูตะเภาลายซีบูยัน, หนูผีซีบูยัน, ค้างคาวผลไม้จมูกท่อฟิลิปปิน, นกหัวขวานแถบคราม และนกฮูกเหยี่ยวโรมโบลน ส่วนบนเกาะตาบลาส มีนกท้องถิ่นอย่างน้อยสองชนิดที่ถูกค้นพบ ได้แก่ นกแซงแซวตาบลาส และนกแฟนเทลตาบลาส


title: จังหวัดโรมโบลน

text: โรมโบลนมีภูมิอากาศแบบที่สามจากการแบ่งของโคโรนา ซึ่งถูกนำมาใช้ในปี ค.ศ. 1920 ภูมิอากาศแบบนี้ไม่มีการแบ่งฤดูแล้งกับฤดูฝนที่ชัดเจน โดยฤดูฝนจะอยู่ประมาณเดือนมิถุนายน-พฤศจิกายน และอาจขยายไปถึงเดือนธันวาคม ซึ่งเป็นช่วงที่มีลมมรสุมตะวันตกเฉียงใต้ ส่วนฤดูแล้งเริ่มตั้งแต่เดือนมกราคม-พฤษภาคม แต่ก็มีฝนตกบ้าง อุณหภูมิโดยเฉลี่ยต่อปีอยู่ที่ เดือนกุมภาพันธ์เป็นเดือนที่หนาวที่สุดที่ ส่วนเดือนพฤษภาคมเป็นเดือนที่ร้อนที่สุดที่ ลมมรสุม"ฮาบากัต" จะพัดผ่านในช่วงเดือนมิถุนายน-ตุลาคม ส่วนลม"อามีฮัน" จะพัดผ่านในช่วงเดือนธันวาคม-กุมภาพันธ์


title: บลูบลัด (อัลบั้มเอกซ์เจแปน)

text: บลูบลัด () เป็นสตูดิโออัลบั้มชุดที่ 2 ของวงดนตรีเฮฟวีเมทัลชาวญี่ปุ่น เอกซ์เจแปน ซึ่งในขณะนั้นใช้ชื่อวงว่า เอกซ์ อัลบั้มออกจำหน่ายเมื่อวันที่ 21 เมษายน ค.ศ. 1989 สังกัดโซนี่มิวสิกเอ็นเตอร์เทนเมนต์เจแปน เป็นอัลบั้มที่แรกที่วงได้ออกจำหน่ายกับค่ายเพลงใหญ่ อัลบั้ม"บลูบลัด"มียอดจำหน่ายมากว่า 700,000 ชุด ติดอันดับ 6 ในชาร์ตออริคอนและอยู่ในชาร์ตนานมากกว่า 100 สัปดาห์ และซิงเกิลในอัลบั้มนี้ก็ติดอยู่ในชาร์ตใน 5 อันดับแรกอีกด้วย ในปี ค.ศ. 2007 "โรลลิงสโตนเจแปน"ได้จัดอันดับให้อัลบั้ม"บลูบลัด"อยู่ในอันดับ 15 ในรายการ "100 อัลบั้มร็อกญี่ปุ่นที่ดีที่สุดตลอดกาล"


title: การวางยาพิษเซียร์เกย์และยูเลีย สกรีปาล

text: วันที่ 4 มีนาคม 2561 อดีตเจ้าหน้าที่ข่าวกรองทหารรัสเซียและสายลับบริติช เซียร์เกย์ สกรีปาล (Sergei Skripal) และธิดา ยูเลีย สกรีปาล (Yulia Skripal) ถูกวางยาพิษในซอลส์บรี ประเทศอังกฤษ ด้วยสารออกฤทธิ์ต่อระบบประสาทโนวีชอก (Novichok) ตามแหล่งข้อมูลอย่างเป็นทางการของสหราชอาณาจักร วันที่ 26 มีนาคม 2561 เซียร์เกย์ยังบาดเจ็บสาหัสในโรงยาบาลและแพทย์ระบุว่า เขาอาจไม่ฟื้นตัวอย่างสมบูรณ์อีก ไม่นานจากนั้น ยูเลียได้สติอีกครั้งและพูดได้ จ่าสืบสวน นิก ไบเลย์ (Nick Bailey) ก็อยู่ในการอภิบาลหลังได้รับการปนเปื้อนเมื่อเขาเข้าบ้านของเซียร์เกย์ สกรีปาล ในวันที่ 22 มีนาคม เขาฟื้นตัวเพียงพอออกจากโรงพยาบาล มีอีก 46 คนขอคำแนะนำทางการแพทย์หลังเกิดเหตุ แต่ไม่มีผู้ใดต้องได้รับการรักษา


title: การวางยาพิษเซียร์เกย์และยูเลีย สกรีปาล

text: ในคริสต์ทศวรรษ 1990 เซียร์เกย์ สกรีปาลเป็นนายทหารในหน่วยอำนวยการข่าวกรองหลักของรัสเซีย (GRU) และทำงานเป็นสายลับสองหน้าให้ราชการข่าวกรองลับของสหราชอาณาจักรตั้งแต่ปี 2538 จนถูกจับกุมในกรุงมอสโกในเดือนธันวาคม 2547 เขาถูกพิพากษาลงโทษฐานกบฏต่อแผ่นดินและถูกศาลรัสเซียตัดสินจำคุกในนิคมเรือนจำ 13 ปีในปี 2549 เขาตั้งรกรากในสหราชอาณาจักรในปี 2553 หลังการแลกเปลี่ยนสายลับ เซียร์เกย์เป็นพลเมืองบริติช ยูเลียเป็นพลเมืองรัสเซีย และเดินทางจากกรุงมอสโกเพื่อเข้าพบบิดา


title: การวางยาพิษเซียร์เกย์และยูเลีย สกรีปาล

text: ต่อมาในเดือนมีนาคม รัฐบาลบริติชกล่าวหารัสเซียว่าพยายามฆ่าและประกาศมาตรการลงโทษหลายอย่างต่อประเทศรัสเซีย รวมทั้งการขับนักการทูต การประเมินเหตุการณ์อย่างเป็นทางการของสหราชอาณาจักรได้รับการสนับสนุนจากพันธมิตรซึ่งใช้มาตรการขับนักการทูตรัสเซียเช่นกัน ประเทศรัสเซียปฏิเสธข้อกล่าวหาและตอบสนองด้วยการขับนักการทูตเช่นกัน และกล่าวหาบริเตนว่าเป็นผู้วางยาพิษเสียเอง


title: ซน แช-ย็อง

text: ซน แช-ย็อง (; เกิด 23 เมษายน 1999) เป็นที่รู้จักในชื่อ แช-ย็อง เป็นนักร้องเคป็อปชาวเกาหลีใต้ ทั้งเป็นสมาชิกทไวซ์ (Twice) กลุ่มดนตรีหญิงซึ่งบริษัทเจวายพีเอนเตอร์เทนเมนต์ (JYP Entertainment) จัดตั้งขึ้นในเกาหลีใต้เมื่อปี 2015 ผ่านรายการรีแอลลิตีโชว์ชื่อ "ซิกซ์ทีน" (Sixteen)


title: ซน แช-ย็อง

text: ซน แช-ย็อง เกิดเมื่อวันที่ 23 เมษายน ค.ศ. 1999 ที่โซล เกาหลีใต้ แชย็องมีน้องชายหนึ่งคน แชย็องกำลังศึกษาที่โรงเรียนศิลปะฮันลิมในวิชาเอกดนตรีปฏิบัติ


title: ซน แช-ย็อง

text: แชย็องผ่านการคัดเลือกเป็นนักแสดงของบริษัทเจวายพีเอนเตอร์เทนเมนต์เมื่อวันที่ 6 มิถุนายน 2012 และยังได้แสดงในมิวสิกวิดีโอเพลง "สต็อปสต็อปอิต" ของก็อตเซเวน กับเพลง "โอนลียู" ของมิสเอ ก่อนได้เป็นสมาชิกของทไวซ์ แชย็องผ่านการออดิชั่นกับเจวายพีเอนเตอร์เทนเมนต์ ผ่านรายการรีแอลลิตีโชว์ชื่อ "ซิกซ์ทีน" (Sixteen)


title: ซน แช-ย็อง

text: หลังจากได้รับการฝึกฝนเป็นระยะเวลา 3 ปี แชย็องได้เป็นสมาชิกของวงทไวซ์และมีหน้าที่เป็นแรปเปอร์หลักของวง


title: ซน แช-ย็อง

text: ทไวซ์เปิดตัวครั้งแรกด้วยมินิอัลบั้ม "เดอะสตอรีบีกินส์" เมื่อวันที่ 20 ตุลาคม ค.ศ. 2015 โดยมีเพลงแรกคือเพลง "ไลก์อูห์อาห์" และยังประสบความสำเร็จในประเทศญี่ปุ่นอย่างมาก


title: แวนิชชิงวิชัน

text: แวนิชชิงวิชัน () เป็นอัลบั้มเปิดตัวของวงดนตรีเฮฟวีเมทัลชาวญี่ปุ่น เอกซ์เจแปน ซึ่งในขณะนั้นมีชื่อวงว่า เอกซ์ อัลบั้มนี้ออกจำหน่ายเป็นแผ่นเสียงไวนิลเมื่อวันที่ 14 เมษายน ค.ศ. 1988 สังกัดค่ายเพลงเอกซ์ตาซีเรเคิดส์ ซึ่งเป็นค่ายเพลงของโยะชิกิ ฮะยะชิ เอง แม้ว่าอัลบั้มนี้จะออกจำหน่ายในค่ายเพลงอิสระ แต่ก็มียอดจำหน่ายมากกว่า 10,000 แผ่น ติดชาร์ตเพลงอิสระของออริคอน และยังติดชาร์ตหลักในอันดับที่ 19 อีกด้วย


title: ซังก์ตีสปีรีตุส

text:
ซังก์ตีสปีรีตุส () เป็นเทศบาลและเมืองหลักของจังหวัดซังก์ตีสปีรีตุส ตอนกลางของประเทศคิวบา เป็นหนึ่งในที่ตั้งถิ่นฐานที่เก่าแก่ที่สุดโดยชาวยุโรป เมืองก่อตั้งโดยเดียโก เบลัสเกซ เด กูเอยาร์ ในปี ค.ศ. 1514
จากข้อมูลประชากรในปี 2004 เขตเทศบาลเมืองซังก์ตีสปีรีตุส มีประชากร 133,843 คน จากพื้นที่ มีความหนาแน่นประชากร 116.3/กม2 (301/ตร.ไมล์)


title: จังหวัดซีลางังมินโดโร

text: จังหวัดซีลางังมินโดโร (, ) เป็นจังหวัดบนเกาะมินโดโร เขตมีมาโรปา ประเทศฟิลิปปินส์ อยู่ห่างจากมะนิลาไปทางตะวันตกเฉียงใต้ มีอาณาเขตติดต่อกับช่องแคบเกาะเวิร์ดและจังหวัดบาตังกัสทางทิศเหนือ ติดกับจังหวัดมารินดูเค, เกาะแมสเตรเดอคัมโป, ช่องแคบตาบลาส และจังหวัดโรมโบลนทางทิศตะวันออก ติดกับเกาะเซมีราราและเกาะคาลูยา จังหวัดอันตีเค ทางทิศใต้ และติดกับจังหวัดคันลูรังมินโดโรทางทิศตะวันตก เมืองศูนย์กลางประจำจังหวัดคือคาลาปัน


title: จังหวัดซีลางังมินโดโร

text: ซีลางังมินโดโรเป็นหนึ่งในจุดหมายปลายทางของการท่องเที่ยวเชิงอนุรักษ์ ซึ่งในปี ค.ศ. 2005 ฟิลิปปินส์ได้กลายเป็นศูนย์กลางความหลากหลายของปลาทะเล และมีระบบนิเวศทางทะเลที่มีความหลากหลายมากที่สุดในโลก ซึ่งถูกค้นพบโดยนักชีววิทยาชาวอเมริกัน เคนต์ คาร์เพนเทอร์ และวิกเตอร์ สปริงเกอร์ ชนิดเฉพาะถิ่นถูกค้นพบในช่องแคบเกาะเวิร์ดระหว่างเกาะมินโดโรกับเกาะลูซอน โดยช่องแคบแห่งนี้มีสิ่งมีชีวิตประมาณ 2,983 สายพันธุ์ในปี ค.ศ. 2005


title: จังหวัดซีลางังมินโดโร

text: ยูเนสโกประกาศให้เปอร์โตกาเลรา แหล่งสงวนทางชีวภาพ ให้อยู่ในแผนการทางชีวภาพในคริสต์ทศวรรษ 1970 ส่วนช่องแคบเกาะเวิร์ด อยู่ที่ปลายของสามเหลี่ยมปะการัง (ฟิลิปปินส์, อินโดนีเซีย, มาเลเซีย) ซึ่งเป็นศูนย์กลางความหลากหลายทางชีวภาพในทะเล


title: ห้องกระจก

text: ห้องกระจกแห่งพระราชวังแวร์ซาย (; ) เป็นห้องที่มีชื่อเสียงมากที่สุดซึ่งเคยใช้เป็นห้องลงนามในสัญญาสงบศึกระหว่างสัมพันธมิตรกับจักรวรรดิเยอรมัน ในสงครามโลกครั้งที่ 1 และใช้เป็นที่ลงนามเมื่อครั้งเยอรมนีบุกตีชนะฝรั่งเศสในสงครามโลกครั้งที่ 2 อีกด้วย ห้องนี้พระเจ้าหลุยส์ที่ 14 ทรงทำการก่อสร้างเอง ภายในห้องประกอบด้วยกระจกยักษ์ 17 บาน เปิดออกแล้วจะเห็นสวนแวร์ซายอันสวยงาม


title: สโมสรฟุตบอลสตาดแรแน

text: สโมสรฟุตบอลสตาดแรแน () หรือ สตาดแรแน หรือ แรน () เป็นสโมสรฟุตบอลอาชีพตั้งอยู่ที่เมืองแรน ประเทศฝรั่งเศส ก่อตั้งในปี ค.ศ. 1901 และปัจจุบันกำลังแข่งขันในลีกเอิง ลีกระดับสูงสุดของประเทศ แรนใช้โรอาซงปาร์กซึ่งตั้งอยู่ใจกลางเมือง เป็นสนามเหย้า


title: สโมสรฟุตบอลสตาดแรแน

text: แรนก่อตั้งในปี ค.ศ. 1901 ในชื่อ สตาดแรแน และเป็นหนึ่งในสมาชิกผู้ก่อตั้งลีกสูงสุดของฝรั่งเศส สโมสรคู่ปรับที่สำคัญคือ น็องต์ โดยแรนและน็องต์เป็นสองจากหลายสโมสรที่แข่งขันในบรูต็องดาร์บี อันดับที่ดีที่สุดของสโมสรคืออันดับที่ 4 ซึ่งเคยทำได้สี่ครั้ง ครั้งล่าสุดในฤดูกาล 2006–07 แรนคว้าแชมป์กุปเดอฟร็องส์ 2 สมัยในปี 1965 และ 1971


title: สโมสรฟุตบอลสตาดแรแน

text: แรนเป็นที่รู้จักกันในด้านระบบเยาวชน โดยมีศูนย์ฝึก Henri Guérin ก่อตั้งในปี ค.ศ. 2000 สหพันธ์ฟุตบอลฝรั่งเศสจัดให้แรนเป็นสโมสรที่มีระบบเยาวชนดีที่สุดในประเทศ และได้อันดับหนึ่งในการจัดอันดับเมื่อสองปีหลังสุด ความสำเร็จของทีมชุดอายุไม่เกิน 19 ปี คือการคว้าแชมป์ Coupe Gambardella สามสมัยในปี 1973, 2003 และ 2008 ผู้เล่นที่มีชื่อเสียงที่จบจากหลักสูตรเยาวชนแห่งนี้ อาทิ Sylvain Wiltord, ยออาน กูร์กุฟ, Yann M'Vila, Moussa Sow, Yacine Brahimi, Abdoulaye Doucouré, อุสมาน แดมเบเล และ Jimmy Briand


title: พระครูอุดมวิชชากร (เหมือน อินฺทโชโต)

text: พระครูอุดมวิชชากร (หลวงปู่เหมือน อินฺทโชโต) อดีตเจ้าอาวาสวัดกำแพง และอดีตเจ้าคณะตำบลบางปลาสร้างเขต 2 หลวงปู่เหมือน ท่านเป็นเกจิดังของวัดกำแพง ตำบลมะขามหย่ง อำเภอเมืองชลบุรี จังหวัดชลบุรี ท่านพัฒนาวัดกำแพงจนมีความรุ่งเรืองในหลายๆ ด้าน และยังเป็นผู้อุปการะ องค์อุปการะยุวพุทธิกสมาคมชลบุรี ในพระสังฆราชูปถัมภ์ , อุปการะโรงเรียนเทศบาลวัดกำแพง (อุดมพิทยากร) และองค์อุปการะมูลนิธิพระครูอุดมวิชชากร อีกด้วย วัตถุมงคลของท่านได้ความนิยมอย่างมากโดยเฉพาะปิดตา และเหรีญรุ่นแรก


title: พระครูอุดมวิชชากร (เหมือน อินฺทโชโต)

text: พระครูอุดมวิชชากร ท่านมีนามเดิมว่า " เหมือน " นามสกุล " ถาวรวัฒนะ " เกิดเมื่อวันที่ 13 กุมภาพันธ์ พ.ศ. 2436 ปีมะเส็ง ณ บ้าน ตำบลมะขามหย่ง อำเภอเมืองชลบุรี จังหวัดชลบุรี ตรงกับสมัยรัชกาลที่ 5 โยมบิดาชื่อ ตึ๋ง โยมมารดาชื่อ ปุ่น ถาวรวัฒนะ (มารดาเป็นน้องสาวของหลวงพ่อเจียม อดีตเจ้าอาวาสวัดกำแพง)


title: พระครูอุดมวิชชากร (เหมือน อินฺทโชโต)

text: หลวงปู่เหมือน ท่านบรรพชาเป็นสามเณร แล้วจึงอุปสมบทต่อ


title: พระครูอุดมวิชชากร (เหมือน อินฺทโชโต)

text:
หลวงปู่เหมือน อายุได้ 20 ปีบริบูรณ์ จึงได้อุปสมบท ณ พัทธสีมาวัดเสม็ด ตำบลเสม็ด อำเภอเมืองชลบุรี จังหวัดชลบุรี เมื่อปี 2456 โดยมี
ท่านได้รับฉายาทางธรรมว่า " อินฺทโชโต " แปลว่า " ผู้รุ่งเรืองดุจพระอินทร์ " เป็นองค์อุปการะ ได้ดำรงตำแหน่งองค์อุปการะสถาบันต่างๆ ดังนี้ หลวงปู่เหมือน มรณภาพด้วยโรคหัวใจล้มเหลว ณ กุฏิเก่าของท่านในวัดกำแพง เมื่อวันพฤหัสบดีที่ 23 สิงหาคม พ.ศ. 2527 สิริอายุได้ 91 พรรษาที่ 71


title: กรณีเทียนอันเหมิน

text: กรณีเทียนอันเหมิน () เกิดเมื่อวันที่ 5 เมษายน 2519 ณ จัตุรัสเทียนอันเหมินในกรุงปักกิ่ง ประเทศจีน เหตุการณ์ดังกล่าวเกิดตรงกับเทศกาลเช็งเม้ง หลังเหตุการณ์นานจิง และมีชนวนเหตุจากการถึงแก่อสัญกรรมของนายกรัฐมนตรีโจว เอินไหลในปีเดียวกันก่อนหน้านี้ บางคนคัดค้านการแสดงความไว้อาลัย และเริ่มชุมนุมกันในจัตุรัสเพื่อประท้วงต่อรัฐบาลกลาง ซึ่งอยู่ภายใต้การอุปถัมภ์ของแก๊งออฟโฟร์เป็นส่วนใหญ่ ซึ่งสั่งการให้เก็บกวาดจัตุรัส


title: กรณีเทียนอันเหมิน

text: เหตุการณ์นี้ถูกคณะกรรมการกลางพรรคคอมมิวนิสต์ตีตราว่าเป็นปฏิกิริยาปฏิวัติทันที และใช้เป็นทางผ่านสู่การปลดและการจับกุมในบ้านของรองนายกรัฐมนตรีในขณะนั้น เติ้ง เสี่ยวผิง ซึ่งถูกกล่าวหาว่าวางแผนเหตุการณ์ดังกล่าว คำวินิจฉัยของคณะกรรมการกลางในเหตุการณ์นี้ถูกย้อนหลังการปฏิวัติวัฒนธรรมยุติ และภายหลังได้รับการสรรเสริญว่าเป็นการแสดงออกซึ่งความรักประเทศชาติ


title: ทันดรา

text: ในทางภูมิศาสตร์กายภาพ ทันดรา หรือ ทุนดรา () เป็นชีวนิเวศชนิดหนึ่งที่การเติบโตของไม้ต้นถูกจำกัดด้วยอุณหภูมิต่ำและฤดูกาลเติบโตสั้น มีทันดราอยู่สามชนิด ทันดราอาร์กติก ทันดราแบบแอลป์ และทันดราแอนตาร์กติก ในทุนดรา พืชพรรณประกอบด้วยไม้พุ่มแคระ กก มอส และไลเคน มีไม้ต้นเติบโตประปรายในบริเวณทันดราบางแห่ง เขตรอยต่อระหว่างทันดราและป่าเรียก ระดับปลอดไม้ต้น (tree line หรือ timberline)


title: กรมการเมืองรัฐ

text: คณะกรรมาธิการทางการเมืองของรัฐ (ยังได้ให้ความหมายอีกว่า องค์การบริหารด้านการเมืองของรัฐ) (GPU) เป็นหน่วยสืบราชการลับและตำรวจลับแห่งสหพันธ์สาธารณรัฐสังคมนิยมโซเวียตรัสเซีย (RSFSR) ตั้งแต่วันที่ 6 กุมภาพันธ์ ค.ศ. 1922 ถึง วันที่ 29 ธันวาคม ค.ศ. 1922 และสหภาพโซเวียต ตั้งแต่วันที่ 29 ธันวาคม ค.ศ. 1922 จนกระทั่งถึง วันที่ 15 พฤศจิกายน ค.ศ. 1923


title: เจ้าชายกุณาละ

text: เจ้าชายกุนาละ (, , ประสูติ 263 ปีก่อนคริสตกาล) พระราชโอรสของจักรพรรดิแห่ง ราชวงศ์โมริยะ พระเจ้าอโศกมหาราช และ พระนางปัทมวตี และเป็น ทายาทโดยสันนิษฐาน ของพระเจ้าอโศกมหาราชซึ่งมีสิทธิ์ในราชบัลลังก์ของ จักรวรรดิเมารยะ ที่ปกครองอนุภูมิภาคชมพูทวีปทั้งหมดหลังจากที่พระราชโอรสองค์ใหญ่ของพระเจ้าอโศกคือ พระมหินทรเถระ ออกผนวช


title: จังหวัดคันลูรังมินโดโร

text: จังหวัดคันลูรังมินโดโร (, ) เป็นจังหวัดในเขตมีมาโรปา ประเทศฟิลิปปินส์ ครอบคลุมพื้นที่ทางตะวันตกของเกาะมินโดโร เมืองศูนย์กลางคือมัมบูเรา แต่เมืองที่มีประชากรมากที่สุดคือซันโฮเซ ในปี ค.ศ. 2015 จังหวัดคันลูรังมินโดโรมีประชากร 487,414 คน ตั้งอยู่ใกล้กับช่องแคบเกาะเวิร์ด ศูนย์กลางความหลากหลายทางชีวภาพทางทะเลของโลก


title: เกเลชี อิเฮอานาชอ

text: เกเลชี ปรอมีเซ อิเฮอานาชอ (เกิด 3 ตุลาคม ค.ศ. 1996) เป็นนักฟุตบอลอาชีพชาวไนจีเรีย ปัจจุบันลงเล่นให้กับสโมสรฟุตบอลเลสเตอร์ซิตีและทีมชาติไนจีเรีย เขาเคยเล่นให้กับแมนเชสเตอร์ซิตี และทีมชาติไนจีเรียซึ่งชนะเลิศฟุตบอลโลกเยาวชนอายุไม่เกิน 17 ปี 2013 และติดทีมชาติในการแข่งขันฟุตบอลโลกเยาวชนอายุไม่เกิน 20 ปี 2015 ไอเฮอานาโชได้เลื่อนขึ้นมาเล่นชุดใหญ่ของแมนเชสเตอร์ซิตีในฤดูกาล 2015–16


title: เกเลชี อิเฮอานาชอ

text: แมนเชสเตอร์ซิตี


title: เกเลชี อิเฮอานาชอ

text: ไนจีเรีย U17


title: ดัชนีคุณภาพอากาศ

text: ดัชนีคุณภาพอากาศ (air quality index - AQI) เป็นตัวเลขที่ทางหน่วยงานรัฐบาล ใช้ในการสื่อสารกับประชาชนในส่วนของมลพิษทางอากาศ ดัชนีของแต่ละประเทศจะมีค่ามาตรฐานที่แตกต่างกัน


title: ดัชนีคุณภาพอากาศ

text: การคำนวณค่าดัชนีคุณภาพอากาศได้รับค่ามาจากเครื่องวัดอากาศ ณ ช่วงเวลาใดเวลาหนึ่ง โดยค่าดัชนีจะมีการอ้างอิงตามผลกระทบที่เกิดขึ้นกับสุขภาพ ค่าที่เกิดขึ้นมักจะแสดงผลเป็นช่วงของค่า และมักแสดงผลตามรหัสสี


title: เอ็นซีที 2018 เอ็มพาที

text: NCT 2018 Empathy คือสตูดิโออัลบั้มเปิดตัวโดยกลุ่มบอยแบรนด์ชาวเกาหลีใต้ NCT วางจำหน่ายในวันที่ 14 มีนาคม ค.ศ.2018, สังกัด S.M. Entertainment และiriver Inc. อัลบั้มนี้เป็นจุดเด่นของสมาชิกใหม่ของวง Kun, Jungwoo และ Lucas ในอัลบั้มประกอบไปด้วยเพลงทั้ง 14 แทร็ก มี 9 แทร็กที่จะออกก่อนหน้านี้โดยเป็นซิงเกิลดิจิทัล "NCT 2018 Empathy" มียอดสั่งจองล่วงหน้าทั้งหมด 203,000 แผ่นก่อนที่จะมีการเปิดตัว


title: เอ็นซีที 2018 เอ็มพาที

text: Notes


title: ประวิตร โรจนพฤกษ์

text: ประวิตร โรจนพฤกษ์ เป็นนักหนังสือพิมพ์ชาวไทยซึ่งเป็นผู้เขียนอาวุโสของหนังสือพิมพ์ "ข่าวสดอิงลิช" เดิมเขาเขียนคอลัมน์ประจำให้กับหนังสือพิมพ์ "เดอะเนชั่น" แต่ถูกบีบให้ลาออกเนื่องจากความเห็นทางการเมืองของเขาหลังรัฐประหารในปี 2557 คณะรักษาความสงบแห่งชาติได้ออกคำสั่งที่ 6/2557 ให้เขามารายงานตัวในวันที่ 25 พฤษภาคม พ.ศ. 2557 เรื่อง ก่อนหน้านั้น เขาเป็นนักต่อสู้เรียกร้องประชาธิปไตยและเสรีภาพในการแสดงออกคนสำคัญ และถูกสอบสวนหลายครั้ง หลังรัฐประหารเขาถูกจับในข้อหาความผิดต่อองค์พระมหากษัตริย์และควบคุมตัวหนึ่งสัปดาห์ เขาวิจารณ์คณะทหารผู้ยึดอำนาจปกครองและความพยายามจำกัดเสรีภาพอย่างมาก เขาเคยถูกควบคุมตัวเพื่อ "ปรับทัศนคติ" สองครั้ง และในปี 2560 มีข้อกล่าวหาปลุกปั่นให้ขัดขืนอำนาจปกครองจากโพสต์เฟซบุ๊ก


title: ประวิตร โรจนพฤกษ์

text: เขาเป็นเฟลโลว์รอยเตอส์ที่มหาวิทยาลัยฟิลิปปินส์ และนักเรียนทุนชีฟเวนนิงที่มหาวิทยาลัยออกซฟอร์ด แอนดรูว์ แม็กเกรเกอร์ มาร์แชลล์อธิบายประวิทย์ว่าเป็น "ผู้สื่อข่าวยอดเยี่ยมคนหนึ่งของประเทศ"


title: เอ็นซีทีไลฟ์

text: NCT Life () คือชุดรายการวาไรตี้เกาหลีที่มีวงบอยแบนด์ของเกาหลีใต้ NCT. Currently, โดยมี 7 ฤดูกาลที่แตกต่างกัน


title: เอ็นซีทีไลฟ์

text: สมาชิกในกลุ่มได้เปิดเผยชีวิตประจำวันของตนและให้ผู้ชมได้เห็นกิจกรรมของสมาชิก


title: รายชื่อรางวัลที่เอ็นซีทีได้รับ

text: นี่คือรางวัลและการเสนอชื่อที่ได้รับโดย NCT วงบอยแบนด์ที่ก่อตั้งขึ้นเมื่อปีค.ศ. 2016 ค่าย S.M. Entertainment


title: บีกินอะเกน (เพลงเทย์เลอร์ สวิฟต์)

text: "บีกินอะเกน" () เป็นเพลงที่แต่งและบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ ลงสตูดิโออัลบั้มที่สี่ "เรด" (2012) สวิฟต์ผลิตเพลงร่วมกับนาธาน แชปแมน และแดน ฮัฟฟ์ เดิมจำหน่ายเป็นซิงเกิลประชาสัมพันธ์ในวันที่ 25 กันยายน ค.ศ. 2012 โดยสังกัดบิกแมชีนเรเคิดส์ เพลงออกเป็นซิงเกิลที่สองจากอัลบั้ม"เรด"ในวันที่ 1 ตุลาคม ค.ศ. 2012 "บีกินอะเกน" เป็นเพลงแนวคันทรี เนื้อเพลงเล่าถึงสวิฟต์ตกหลุมรักอีกครั้ง หลังความสัมพันธ์ครั้งเก่าจบลง


title: บีกินอะเกน (เพลงเทย์เลอร์ สวิฟต์)

text: เพลงได้รับคำชมจากนักวิจารณ์เพลงซึ่งยกย่องการแต่งเพลงของสวิฟต์ และชื่นชมการกลับสู่แนวคันทรี เพลงมีมิวสิกวิดีโอ กำกับโดยฟิลิป แอนเดลแมน ซึ่งเคยกำกับมิวสิกวิดีโอเพลง "เซฟแอนด์ซาวด์" ของสวิฟต์มาก่อน "บีกินอะเกน" ประสบความสำเร็จเชิงพาณิชย์ และเป็นซิงเกิลติดสิบอันดับแรกเป็นเพลงที่สองจากอัลบั้มเรดในสหรัฐและแคนาดา ต่อจากซิงเกิล "วีอาร์เนเวอร์เอเวอร์เกตติงแบ็กทูเกเตอร์" เพลงเปิดตัวที่อันดับเจ็ดและสี่ตามลำดับ ซิงเกิลได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) "บีกินอะเกน" ได้เข้าชิงรางวัลแกรมมีสาขาเพลงคันทรียอดเยี่ยม ในงานประกาศรางวัลแกรมมี ครั้งที่ 56


title: บีกินอะเกน (เพลงเทย์เลอร์ สวิฟต์)

text: สวิฟต์กล่าวว่าเพลง "เล่าเกี่ยวกับเมื่อคุณผ่านความสัมพันธ์แย่ ๆ มา และคุณได้ปัดฝุ่นตนเอง และออกเดตแรกหลังการเลิกราที่แย่และความเปราะบางที่เกิดขึ้นกับสิ่งเหล่านั้น" เธอแสดงตัวอย่างเพลงในรายการ"กูดมอร์นิงอเมริกา" ในวันที่ 24 กันยายน ค.ศ. 2012 และออกจำหน่ายในไอทูนส์ในวันถัดมา เดิมเป็นซิงเกิลประชาสัมพันธ์ เพลงสี่เพลงแรกจากอัลบั้ม"เรด"ถูกปล่อยตลอดเวลาสี่สัปดาห์ก่อนจำหน่ายอัลบั้ม มีการประกาศว่าเพลงนี้เป็นซิงเกิลที่สองจากอัลบั้ม"เรด" ซีดีซิงเกิลที่ระบุหมายเลขวางจำหน่ายในวันที่ 23 ตุลาคม ค.ศ. 2012 พิเศษในแอมะซอนดอตคอม และร้านค้าทางการของสวิฟต์


title: ทางหลวงสหรัฐหมายเลข 9

text: ทางหลวงสหรัฐหมายเลข 9 () เป็นทางหลวงสหรัฐแนวเหนือ–ใต้ ในรัฐเดลาแวร์ รัฐนิวเจอร์ซีย์ และรัฐนิวยอร์ก เป็นหนึ่งในสองทางหลวงสหรัฐที่เชื่อมต่อด้วยเรือข้ามฟาก (ของทางหลวงสายนี้ คือ เรือข้ามฟากเคปเมย์–ลูอิส ระหว่างเมืองลูอิส รัฐเดลาแวร์ และเมืองเคปเมย์ รัฐนิวเจอร์ซีย์) ส่วนอีกสายหนึ่ง คือ ทางหลวงสหรัฐหมายเลข 10 ทางหลวงสหรัฐหมายเลข 9 กำหนดให้เป็นทางหลวงแนวตะวันออก–ตะวันตก ในรัฐเดลาแวร์ และส่วนที่เหลือเป็นแนวเหนือ–ใต้ เส้นทางมีปลายทิศใต้อยู่ในเมืองลอเริล รัฐเดลาแวร์ ที่ทางแยกกับทางหลวงสหรัฐหมายเลข 13 ขณะที่ปลายทิศเหนืออยู่ที่ทางแยกต่างระดับกับอินเตอร์สเตต 87 ในแชมเพลน รัฐนิวยอร์ก และยังมีถนนต่อขึ้นไปทางทิศเหนือแต่เป็นทางตันบริเวณพรมแดนประเทศแคนาดา–สหรัฐอเมริกา ทางหลวงสายนี้ถูกกล่าวถึงในเพลงของบรูซ สปริงส์ทีน ชื่อเพลงว่า "บอร์นทูรัน" และในเพลง "มายเจอรัลดีนไลส์โอเวอร์เดอะเดลาแวร์" (My Geraldine Lies Over the Delaware) ของวงเดอะวอนเดอร์เยียส์


title: โรงเรียนปากพนัง

text: โรงเรียนปากพนัง เป็นโรงเรียนประจำอำเภอปากพนัง จังหวัดนครศรีธรรมราช เปิดสอนในระดับชั้นมัธยมศึกษาตอนต้น ถึง ระดับชั้นมัธยมศึกษาตอนปลาย แบบสหศึกษา ตั้งอยู่เลขที่ 27 ถนนชายทะเล ตำบลปากพนัง อำเภอปากพนัง จังหวัดนครศรีธรรมราช


title: โรงเรียนปากพนัง

text: โรงเรียนปากพนัง ก่อตั้งเมื่อ 22 สิงหาคม พ.ศ. 2442 ที่วัดเสาธงทอง โดยพระรัตนธัชมุนี (ม่วง รตนทฺธโช) ผู้อำนวยการศึกษามณฑลนครศรีธรรมราช เดิมใช้ชื่อว่าโรงเรียนไพบูลย์บำรุง มีหลวงพิบูลย์สมบัติ นายอำเภอเบี้ยซัด นายผัน ผู้พิพากษาศาลแขวงเบี้ยซัด และพระทอง เจ้าอธิการวัดเสาธงทอง เป็นผู้อุปถัมภ์ มีนักเรียน 21 คน


title: โรงเรียนปากพนัง

text: ต่อมาเมื่อ พ.ศ. 2565 ได้สร้างอาคารเรียนขึ้นบริเวณโรงเรียนเทศบาลปากพนัง 1 และเมื่อ พ.ศ. 2481 ได้ย้ายไปเรียนที่วัดนันทาราม และได้สร้างอาคารเรียนถาวรขึ้น ณ ที่ตั้งโรงเรียนปากพนังปัจจุบัน โดยเปิดเรียนเมื่อ พ.ศ. 2482 เป็นโรงเรียนมัธยมโดยเฉพาะ จนกระทั่งเมื่อ พ.ศ. 2487 ได้เกิดไฟไหม้โรงเรียนทั้งหลัง จึงได้ขอฝากเรียนที่วัดนันทาราม วัดเสาธงทอง และโรงเรียนสตรีปากพนัง และเมื่อ พ.ศ. 2490 ได้สร้างอาคารเรียนชื่อว่า "อาคารลักษณา"


title: โรงเรียนปากพนัง

text: ต่อมาเมื่อ พ.ศ. 2507 ได้สร้างอาคารเรียนชื่อว่า "อาคารประชาอุทิศ 1" และเมื่อ พ.ศ. 2515 ได้สร้างห้องประชุม และโรงอาหาร ส่วนเมื่อ พ.ศ. 2519 ได้สร้างอาคารเรียนชื่อว่า "อาคารประชาอุทิศ 2" และเริ่มเปิดสอนถึงชั้นมัธยมศึกษาตอนปลาย เมื่อ พ.ศ. 2520


title: โรงเรียนปากพนัง

text: ต่อมาเมื่อ พ.ศ. 2522 กระทรวงศึกษาธิการได้ยุบโรงเรียนปากพนัง แผนกประถมศึกษาตอนปลาย รวมกับโรงเรียนปากพนัง เมื่อวันที่ 1 เมษายน พ.ศ. 2522 ทำให้โรงเรียนปากพนังแบ่งเป็น 2 เขต โดยมีโรงเรียนเทศบาลปากพนัง 1 คั่นอยู่ระหว่างกลาง และเมื่อ พ.ศ. 2542 ได้ทำการแลกเปลี่ยนสถานที่และอาคารเขต 2 กับอาคารเรียนของโรงเรียนเทศบาลปากพนัง 1 และได้ฉลองครอบ 100 ปีแห่งการสถาปนาโรงเรียนปากพนัง


title: โรงเรียนปากพนัง

text: 6 มิถุนายน พ.ศ. 2546 นาย อนัชชา บุญขวัญ ได้ก่อเหตุนำอาวุธปืนยิงสังหารเพื่อนนักเรียนจนมีผู้เสียชีวิต 2 ราย มีผู้บาดเจ็บ 4 ราย เหตุเกิดที่โรงเรียนปากพนัง


title: ทางหลวงสหรัฐหมายเลข 6

text: ทางหลวงสหรัฐหมายเลข 6 () เรียกอีกชื่อหนึ่งว่า ทางหลวงแกรนด์อาร์มีออฟเดอะรีพับลิก ซึ่งแปลว่า ทางหลวงกองทัพใหญ่แห่งสาธารณรัฐ ตั้งเพื่อเป็นเกียรติแด่สมาคมทหารผ่านศึกสงครามกลางเมืองอเมริกา เป็นเส้นทางหลักในระบบทางหลวงสหรัฐ พาดผ่านจากตะวันตกที่เมืองบิชอป รัฐแคลิฟอร์เนีย ไปยังเมืองโพรวินซ์ทาวน์ รัฐแมสซาชูเซตส์ มีการเปลี่ยนแปลงเส้นทางของทางหลวงสหรัฐหมายเลข 6 นี้หลายครั้ง จนเคยเป็นทางหลวงที่ยาวที่สุดในประเทศในปี ค.ศ. 1936 ถึง ค.ศ. 1964 ซึ่งมีปลายทิศตะวันตกที่เมืองลองบีช รัฐแคลิฟอร์เนีย


title: ทางหลวงสหรัฐหมายเลข 6

text: ในปี ค.ศ. 1964 รัฐแคลิฟอร์เนียได้กำหนดหมายเลขทางหลวงใหม่ ทางหลวงส่วนใหญ่ที่อยู่ภายในรัฐถูกโอนเส้นทางเป็นหมายเลขอื่น ทำให้ระยะทางรวมของทางหลวงเส้นนี้สั้นกว่าทางหลวงสหรัฐหมายเลข 20


title: ยุคทองแดง

text: ยุคทองแดง () เป็นยุคสมัยในพัฒนาการของเทคโนโลยีมนุษย์ ก่อนยุคสำริด เดิมนิยามยุคทองแดงว่าเป็นการเปลี่ยนผ่านระหว่างยุคหินใหม่และยุคสำริด แต่ปัจจุบันถือว่าเป็นส่วนหนึ่งของยุคหินใหม่


title: ยุคทองแดง

text: แหล่งโบราณคดี Belovode บนภูเขารูดนิกในประเทศเซอร์เบียมีหลักฐานการหลอมทองแดงระบุอายุแน่ชัดเก่าแก่สุดในโลกตั้งแต่ 5,000 ปีก่อน ค.ศ.


title: อาศีษ ศรรมา

text: อาศีษ ศรรมา () เป็นนักแสดงชายชาวอินเดีย มีชื่อเสียงโด่งดังจากบท พระราม จากซีรีส์เรื่อง สีดา ราม ศึกรักมหาลงกา บทรุทระ ประตาป ราณาวัต จากซีรีส์เรื่อง ลิขิตแค้นแสนรัก และบทบาท พระเจ้าวัลลภ ในซีรีส์เรื่อง วัลลภ มหากษัตริย์ชาตินักรบ


title: เลดีดาวีนา ลิวอิส

text: โดยครอบครัวของเธอจากปรากฏตัวในฐานะพระราชวงศ์ในพระราชพิธีสำคัญของพระราชวงศ์ อาทิ งานเสกสมรสของเจ้าชายวิลเลียมและแคทเธอริน ดัชเชสแห่งเคมบริดจ์โดยเธอก็รับบทบาทเป็นเพื่อนเจ้าสาวด้วย


title: ปูเวร์โตปรินเซซา

text: นครปูเวร์โตปรินเซซา (คูโยโนน: "Siyudad i'ang Puerto Princesa"; ฮีลีไกโนน: Dakbanwa sang Puerto Princesa; ; ) เป็นนครหนาแน่นแห่งหนึ่งในประเทศฟิลิปปินส์ ในปี ค.ศ. 2015 มีประชากร 255,116 คน ตั้งอยู่ในจังหวัดปาลาวัน และเป็นนครที่อยู่ทางตะวันตกสุดของประเทศ นครแห่งนี้เป็นนครอิสระ แม้ว่าจะเป็นที่ตั้งของหน่วยงานราชการหลายแห่ง แต่ตัวนครก็ไม่ได้อยู่ในการควบคุมของจังหวัด


title: ปูเวร์โตปรินเซซา

text: ปูเวร์โตปรินเซซาเป็นนครที่ความหนาแน่นน้อยที่สุดของประเทศ แต่เป็นนครที่มีพื้นที่มากเป็นอันดับที่สอง () รองจากนครดาเบา ปูเวร์โตปรินเซซาเป็นที่ตั้งของหน่วยบัญชาการตะวันตก


title: ปูเวร์โตปรินเซซา

text: ปัจจุบัน ปูเวร์โตปรินเซซาเป็นเมืองท่องเที่ยวที่ได้รับความนิยม มีรีสอร์ตและร้านอาหารทะเลหลายแห่ง ได้รับการยกย่องว่าเป็นนครที่สะอาดที่สุดของประเทศ


title: ปูเวร์โตปรินเซซา

text: ตั้งอยู่ทางตอนกลางของเกาะปาลาวัน ติดกับทะเลซูลูทางทิศตะวันออก ติดกับทะเลจีนใต้ทางทิศตะวันตก ติดกับเทศบาลซันบีเซนเตและโรซัสทางทิศเหนือ และติดกับเทศบาลอาโบร์ลันทางทิศใต้ อยู่ห่างจากมะนิลา , ห่างจากเกาะปาไนย์ และห่างจากซัมบวงกาซิตี


title: ปูเวร์โตปรินเซซา

text: ท่าอากาศยานนานาชาติปูเวร์โตปรินเซซาตั้งอยู่ในตัวเมือง ให้บริการเที่ยวบินไปยังมะนิลา, เซบูซิตี, ดาเบา, อีโลอีโลซิตี และคลาร์ก นอกจากนี้ให้บริการเที่ยวบินภายในเกาะอีกด้วย


title: ปูเวร์โตปรินเซซา

text: ท่าเรือปูเวร์โตปรินเซซา ให้บริการเรือข้ามฟากไปยังคูโย, มะนิลา, โคโรน และอีโลอีโล


title: ปูเวร์โตปรินเซซา

text: การขนส่งทางบกที่สำคัญ ได้แก่ รถสามล้อเครื่อง, รถจี๊ปนีย์, รถตู้เช่า และรถแท็กซี่ (ให้บริการตั้งแต่เดือนเมษายน ค.ศ. 2015) และมีรถโดยสารภายในจังหวัด ให้บริการที่สถานีขนส่งซันโฮเซ ห่างจากตัวเมืองไปทางทิศเหนือ 7 กิโลเมตร


title: คืนวิ่งทะลวงเดือด

text: คืนวิ่งทะลวงเดือด (อังกฤษ: Run All Night) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2015 กำกับโดย เจาเม โกเยต-เซร์ร่า นำแสดงโดย เลียม นีสัน, โจแอล คินนาแมน, วินเซ็นต์ ดิโอโนฟริโอ, นิค โนลเต้, บรูซ แมคกิล, เจเนซิส รอดริเกซ, คอมมอน, เอ็ด แฮร์ริส


title: คืนวิ่งทะลวงเดือด

text: อาชญากรแห่งบรุกลินและมือปืนมากประสบการณ์ จิมมี่ คอนลอน เคยเป็นที่รู้จักในนาม เดอะ เกรฟดิกเกอร์ คิดถึงอนาคตที่สดใสกว่าเดิม เมื่อนานมาแล้วอาชญากรแห่งบรูคลิน ชอว์น แม็กไกวร์ และ จิมมี่เป็นเพื่อนรักกัน จิมมี่ตอนนี้มีอายุ 55 ปีแล้ว เขากำลังถูกบาปที่เคยก่อในอดีตตามหลอกหลอน รวมถึงตำรวจนักสืบที่ไม่ยอมอ่อนข้อให้จิมมี่มาถึง 30 ปี จนสุดท้ายสิ่งเดียวที่จะปลอบใจจิมมี่ได้ดูเหมือนจะเป็นวิสกี้สักแก้ว แต่เมื่อลูกชาย จิมมี่ ไมค์ ตกเป็นเป้าหมาย จิมมี่ต้องเลือกระหว่างอาชญากรรมในครอบครัวที่เขาเลือกกับครอบครัวที่เขาทิ้งไปเมื่อนานมาแล้ว เมื่อไมค์ต้องตกเป็นเป้าของการไถ่บาปในอดีตของจิมมี่ และเป็นการช่วยลูกชายไม่ให้มีชะตากรรมเหมือนเขา เขากลับพบว่าตัวเองต้องมาอยู่ที่…ปลายกระบอกปืนผิดด้าน ตอนนี้ไม่มีที่ใดปลอดภัย จิมมี่เวลาเหลือเพียงคืนเดียวเพื่อจะค้นหาว่าเขาจะพึ่งพิงไว้ใจที่ไหนได้ และเขาจะแก้ไขความผิดได้อย่างไรบ้าง


title: กรมควบคุมมลพิษ

text: กรมควบคุมมลพิษ () เป็นหน่วยงานประเภทกรม อยู่ในสังกัดของกระทรวงทรัพยากรธรรมชาติและสิ่งแวดล้อม มีหน้าที่ดูแลจัดการ, ควบคุม, ดูแล และรักษาสิ่งแวดล้อมไม่ให้เกิดมลพิษ


title: กรมควบคุมมลพิษ

text: บทบาทและภารกิจทั่วไป ซึ่งถือปฏิบัติตามบทบัญญัติที่เกี่ยวข้องในพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 โดยให้อำนาจคณะกรรมการสิ่งแวดล้อมแห่งชาติ คณะกรรมการควบคุมมลพิษ และเจ้าพนักงานควบคุมมลพิษ ในการบังคับใช้มาตรการต่างๆ ตามกฎหมาย เพื่อประโยชน์ในการควบคุม ป้องกันและแก้ไขปัญหาสิ่งแวดล้อมอันเนื่องมาจากภาวะมลพิษ ปัจจุบันอธิบดีกรมควบคุมมลพิษ คือ สุณี ปิยะพันธุ์พงศ์


title: กรมควบคุมมลพิษ

text: กรมควบคุมมลพิษ ก่อตั้งเมื่อวันที่ 4 เมษายน พ.ศ. 2535 อันเป็นผลสืบเนื่องมาจากประกาศใช้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 และยกเลิกพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2518 โดยให้เป็นไปตาม


title: การประกวดเพลงยูโรวิชันปี 2018

text: การประกวดเพลงยูโรวิชั่น 2018 เป็นการประกวดครั้งที่ 63 ของรายการประกวดเพลงยูโรวิชั่น ซึ่งเป็นการจัดการแข่งขันครั้งแรกในฐานะเจ้าภาพของประเทศโปรตุเกส หลังจากที่ชนะเลิศการแข่งขันครั้งแรกเมื่อปีที่ผ่านมา (2017) ที่กรุงเคียฟ ประเทศยูเครน ด้วยเพลง "Amar Pelos Dois" ขับร้องโดย Salvador Sobral


title: การประกวดเพลงยูโรวิชันปี 2018

text: การแข่งขันจะจัดขึ้นที่ อัลทีส อารีนา ในกรุงลิสบอนของโปรตุเกส โดยมีรอบการแข่งขันสามรอบ แบ่งเป็นรอบรองชนะเลิศสองรอบ ในวันที่ 8 และ 10 พฤษภาคม และรอบชิงชนะเลิศในวันที่ 12 พฤษภาคม ในการถ่ายทอดสดการแข่งขันทั้งสามรอบ มีพิธีกรทั้งหมด 4 คน ได้แก่ Filomena Cautela, Sílvia Alberto, Daniela Ruah และ Catarina Furtado


title: การประกวดเพลงยูโรวิชันปี 2018

text: มีประเทศที่ส่งเพลงเข้าร่วมแข่งขันทั้งหมด 43 ประเทศ โดยที่รัสเซียได้กลับเข้าร่วมการแข่งขันอีกครั้ง หลังจากที่ถอนตัวไปเมื่อปีที่ผ่านมา และเป็นครั้งแรกนับตั้งแต่ปี 2011 ที่ไม่มีประเทศใด ถอนตัวหรือไม่มาร่วมการแข่งขัน


title: การประกวดเพลงยูโรวิชันปี 2018

text: มีประเทศที่จะทำการแข่งขันในกลุ่มนี้ทั้งหมด 19 ประเทศ และประเทศโปรตุเกส สเปน และสหราชอาณาจักร จะทำการโหวตให้คะแนนในกลุ่มนี้


title: การประกวดเพลงยูโรวิชันปี 2018

text:
มีประเทศที่เข้าร่วมการแข่งขันในกลุ่มนี้ทั้งหมด 18 ประเทศ โดยที่ประเทศฝรั่งเศส เยอรมนี และอิตาลี จะทำการโหวตในกลุ่มนี้
ประเทศที่จะทำการแข่งขันในรอบนี้มีทั้งหมด 26 ประเทศ โดยที่ทั้ง 43 ประเทศที่เข้าร่วมการแข่งขันจะทำการโหวตลงคะแนนในรอบนี้


title: ปาเวล เนดเวต

text: ปาเวล เนดเวต (; เกิดวันที่ 30 ตุลาคม ค.ศ. 1972) เป็นอดีตนักฟุตบอลอาชีพชาวเช็กเกียที่เคยเล่นในตำแหน่งกองกลาง และเป็นหนึ่งในนักฟุตบอลชาวเช็กเกียที่ประสบความสำเร็จมากที่สุด เขาคว้าแชมป์ระดับประเทศและทวีปกับลาซีโอ ซึ่งชนะเลิศวินเนอร์สคัพสมัยสุดท้าย ส่วนในการเล่นกับยูเวนตุส เขาพาทีมเข้ารอบยูฟ่าแชมเปียนส์ลีก นัดชิงชนะเลิศ 2003


title: ปาเวล เนดเวต

text: เนดเวตเป็นผู้เล่นที่สำคัญคนหนึ่งของทีมชาติเช็กเกีย เขาเคยพาทีมชาติเข้าชิงชนะเลิศในฟุตบอลชิงแชมป์แห่งชาติยุโรป 1996 และได้รับการแต่งตั้งเป็นกัปตันทีมในการแข่งขันฟุตบอลชิงแชมป์แห่งชาติยุโรป 2004 ที่เช็กเกียตกรอบรองชนะเลิศด้วยการแพ้กรีซ แต่เนดเวตก็ติดทีมยอดเยี่ยมประจำการแข่งขัน หลังจากนั้น เขาพาทีมชาติผ่านเข้าไปเล่นรอบสุดท้ายของฟุตบอลโลก 2006 นับเป็นครั้งแรกหลังจากที่เชโกสโลวะเกียแยกประเทศ ในการแข่งขัน เนดเวตมีการเล่นที่ว่องไวและกระปรี้กระเปร่า จนได้รับฉายาว่า """" ("Czech Fury") โดยแฟนชาวอิตาลี และฉายา "ปืนใหญ่ของเช็ก" โดยสื่อภาษาอังกฤษ ส่วนฉายาท้องถิ่นคือ "Méďa" ("หมีน้อย") เนื่องจากนามสกุลของเขาคล้ายคำว่า "Medvěd" ที่แปลว่าหมีในภาษาเช็ก


title: ปาเวล เนดเวต

text: เนดเวตได้รับรางวัลนักฟุตบอลยอดเยี่ยมแห่งปีของทวีปยุโรปในปี ค.ศ. 2003 โดยเขาเป็นชาวเช็กคนแรกที่ได้รับรางวัลนี้ แต่เป็นครั้งแรกหลังจากการแยกประเทศของเชโกสโลวะเกีย ในช่วงการค้าแข้งของเขา เขาได้รางวัลส่วนตัวหลายรางวัล รวมไปถึงรางวัลเท้าทองคำสมัยที่สองในปี ค.ศ. 2004, นักฟุตบอลชาวเช็กยอดเยี่ยมแห่งปี (สี่สมัย) และลูกบอลทองคำ (หกสมัย) เขามีชื่อติดฟีฟ่า 100 โดยเปเล่ และติดทีมแห่งปีของยูฟ่าในปี ค.ศ. 2003, 2004 และ 2005 เขาเกษียณอาชีพหลังจบฤดูกาล 2008–09 สิ้นสุดการค้าแข้ง 19 ปี เขาลงเล่นเกมลีก 501 นัด (ยิงได้ 110 ประตู) และลงเล่นให้กับทีมชาติ 91 นัด (ยิงได้ 18 ประตู)


title: ปาเวล เนดเวต

text:
อ้างอิง: ลีก, โกปปาอีตาเลีย (ยูเวนตุส), การแข่งขันระดับทวีปยุโรป
อ้างอิง:


title: โรงเรียนบ้านหินแห่โนนเมืองน้อย

text:
โรงเรียนบ้านหินแห่โนนเมืองน้อย เป็นโรงเรียนระดับประถมศึกษา สังกัดสำนักงาน เขตพื้นที่การศึกษาประถมศึกษามหาสารคาม เขต 3 สำนักงานการศึกษาขั้นพื้นฐานกระทรวงศึกษาธิการ ได้แยกมาเป็นเอกเทศจากโรงเรียนบ้านคุยแพง เมื่อวันที่ 1 มิถุนายน 2484 โดยอาศัยศาลาวัดบ้านโนนหินแห่เป็นที่ตั้ง ครั้งแรกมีครู 2 คน คือ นายทา ดรเถื่อน เป็นครูใหญ่ นายน้อย ไชยโย เป็นครูน้อย มีนักเรียนจาก 3 หมู่บ้านเข้าเรียนคือ บ้านโนนหินแห่ บ้านโนนเมืองน้อย และบ้านหนองปลาเข็ง เปิดสอน ชั้น ป. 1– 4 มีนักเรียน 85 คนในระหว่างปิดเรียนภาคปลาย คณะครู ชาวบ้านทั้งสองหมู่บ้านคือบ้านโนนเมืองและ บ้านโนนหินแห่ ได้ร่วมกันก่อสร้างอาคารเรียนขึ้น 1 หลัง ขนาด 4 ห้องเรียนบนเนื้อที่ 18 ไร่ (ที่ดินสาธารณะประโยชน์ ) อยู่กึ่งกลางระหว่างสองหมู่บ้านดังกล่าว อาคารหลังนี้ สร้างโดย ค่ายศรีพัชรินทร์ มณฑลทหารบกขอนแก่น โดยการนำของ เสธ อรรถ อ่อนจำรัส เริ่มก่อสร้างวันที่ 20 เมษายน 2515 แล้วเสร็จและส่งมอบในวันที่ 7 มิถุนายน 2517 ประธานในการมอบคือ พลตรีเปรม ติณสูลานนท์ รองแม่ทัพภาค 2 อาคารหลังนี้ ราษฎรบริจา8สมทบจำนวน 5,000 บาท มูลค่าก่อสร้างทั้งหมด 70,000 บาท
โรงเรียนบ้านหินแห่โนนเมืองน้อยได้เริ่มเปิดเรียนเป็นครั้งแรก เมื่อวันที่ 1 มิถุนายน 2484 โดยอาศัยศาลาวัดบ้านโนนหินแห่เป็นที่ตั้ง ครั้งแรกมีครู 2 คน คือ นายทา ดรเถื่อน เป็นครูใหญ่ นายน้อย ไชยโย เป็นครูน้อย มีนักเรียนจาก 3 หมู่บ้านเข้าเรียนคือ บ้านโนนหินแห่ บ้านโนนเมืองน้อย และบ้านหนองปลาเข็ง เปิดสอน ชั้น ป. 1– 4 มีนักเรียน 85 คนในระหว่างปิดเรียนภาคปลาย คณะครู ชาวบ้านทั้งสองหมู่บ้านคือบ้านโนนเมืองและ บ้านโนนหินแห่ ได้ร่วมกันก่อสร้างอาคารเรียนขึ้น 1 หลัง ขนาด 4 ห้องเรียนบนเนื้อที่ 18 ไร่


title: พระเจ้าสัมปทิ

text: พระเจ้าสัมปทิ (, ครองราชย์ 224 — 215 ปีก่อนคริสตกาล) จักรพรรดิองค์ที่ 5 แห่ง ราชวงศ์โมริยะ พระองค์เป็นพระโอรสของ เจ้าชายกุณาละ พระราชโอรสพระเนตรบอดของ พระเจ้าอโศกมหาราช และขึ้นสืบราชบัลลังก์ต่อจากพระญาติของพระองค์ พระเจ้าทศรถ เมารยะ จักรพรรดิองค์ที่ 4 เป็นจักรพรรดิแห่ง จักรวรรดิเมารยะ


title: พระเจ้าสัมปทิ

text: เจ้าชายกุณาละเป็นพระราชโอรสองค์หนึ่งของพระเจ้าอโศกมหาราชที่ประสูติจาก พระนางปัทมวตี


title: สวนสนามเยอรมัน–โซเวียตในเบรสต์-ลีตอฟสค์

text: พิธีสวนสนามกองทัพเยอรมัน–โซเวียตในเบรสต์-ลีตอฟสค์ (, ) หมายถึงพิธีทางทหารที่ถูกจัดขึ้นอย่างเป็นทางการโดยกองกำลังทหารของนาซีเยอรมนีและสหภาพโซเวียต เมื่อวันที่ 22 กันยายน ค.ศ. 1939 ในช่วงระหว่างการบุกครองโปแลนด์ ในเมืองเบรสต์-ลีตอฟสค์ ( เมื่อในสมัยสาธารณรัฐโปแลนด์ที่สอง ปัจจุบันเมืองเบรสต์อยู่ในเบลารุส) มันเป็นเครื่องหมายในการถอนกำลังของเยอรมันไปยังเส้นแบ่งเขตดินแดนตามที่ได้ตกลงกันเอาไว้ก่อนหน้านี้และส่งมอบเมืองและป้อมปราการของตนที่ยึดมาได้มอบให้แก่กองทัพแดงแห่งสหภาพโซเวียต


title: โรจดิออนนืยเอวะแอสแอสแอสเอร์

text: โรจดิออนนืยเอวะแอสแอสแอสเอร์ () หรือชื่อในภาษาไทยคือ "เกิดในสหภาพโซเวียต" เป็นรายการสดที่นำเสนอพบปะกับบุคคลสำคัญต่างๆที่มีชื่อเสียง ไม่ว่าจะเป็นนักแสดง นักการเมือง นักกีฬา นักสื่อสารมวลชน เป็นต้น ออกอากาศทุกวันจันทร์-พฤหัสบดี เวลา 22.00-23.00น. ตามเวลาของมอสโก โดยผู้ดำเนินรายการประจำรายการคือ วลาดีมีร์ กลาซูนอฟ


title: เจตสุภา เครือแตง

text: เจตสุภา เครือแตง (เกิด 8 เมษายน พ.ศ. 2537) ชื่อเล่น แจน หรือชื่อในวงการ แจนจัง เป็นศิลปินชาวไทย อดีตสมาชิกทีมบีทรี (BIII) ของกลุ่มไอดอลหญิง BNK48


title: เจตสุภา เครือแตง

text: แจนเกิดที่จังหวัดสิงห์บุรี ในครอบครัวที่มีพ่อ แม่ และพี่ชาย 1 คน จบการศึกษาระดับมัธยมจากโรงเรียนสิงห์บุรี ต่อมาได้รับทุนเรียนต่อในมหาวิทยาลัยกรุงเทพ และสอบติดคณะวิทยาศาสตร์ จุฬาลงกรณ์มหาวิทยาลัย แต่เนื่องจากเรียนสายวิทย์มาตลอด แจนเลยอยากจะลองเปลี่ยนสายการเรียนดูบ้าง จึงเลือกเข้าคณะศิลปกรรมศาสตร์ มหาวิทยาลัยกรุงเทพ สาขาวิชาการออกแบบนิเทศศิลป์ โดยเรียนจบภายในเวลา 3 ปีครึ่ง พร้อมกับได้เกียรตินิยมอันดับ 2 ด้วยความที่เป็นคนชอบงานในวงการบันเทิง ระหว่างเรียนมหาวิทยาลัย แจนจึงไปสมัครหรือแคสต์งานหลาย ๆ ด้าน เช่น นางแบบนิตยสาร นักแสดงโฆษณา ดีเจ ฯลฯ รวมทั้งเคยเข้าร่วมประกวด ettusais BB Girl Contest 2013 Ray Idol Search 2013 และยังคงหางานในแวดวงนี้มาเรื่อย ๆ จนกระทั่งมีการเปิดรับสมัคร BNK48 แจนที่เพิ่งเรียนจบและกำลังจะเริ่มทำงานด้านกราฟิกดีไซน์เลยตัดสินใจทิ้งงานเพื่อลองเสี่ยงกับโอกาสครั้งนี้ แล้วก็ผ่านการคัดเลือกได้เข้ามาเป็น 1 ในสมาชิกของวงในที่สุด


title: เจตสุภา เครือแตง

text: ช่วงแรก ๆ แจนมีปัญหากับการเต้นอย่างมากเนื่องจากเป็นคนที่ไม่มีพื้นฐานการเต้นมาก่อนเลย แต่เธอก็ไม่ย่อท้อ พยายามฝึกซ้อมจนพัฒนามากขึ้น หลังจากนั้นก็ถูกเลือกให้เป็น 1 ใน 16 เซ็มบัตสึของซิงเกิลแรก "อยากจะได้พบเธอ" ตามมาด้วยซิงเกิลที่ 2 "คุกกี้เสี่ยงทาย" และซิงเกิลที่ 3 "วันแรก" นอกจากการติดเซ็มบัตสึในเพลงหลักแล้ว แจนยังได้ร้อง "คำสัญญาแห่งคริสต์มาสอีฟ" ซึ่งเป็นเพลงรองของซิงเกิลที่ 3 ร่วมกับณัฐรุจา ชุติวรรณโสภณ (แก้ว) อีกด้วย


title: เจตสุภา เครือแตง

text: ขณะที่ความนิยมกำลังเพิ่มขึ้นเรื่อย ๆ แจนก็ประกาศจบการศึกษาอย่างกะทันหันเมื่อวันที่ 29 มกราคม พ.ศ. 2561 ผ่านทางยูทูบ โดยทากาฮิโตะ คัตสึตะ (มาร์ค) 1 ในผู้บริหารได้ให้เหตุผลว่าบริษัทผู้ผลิตสินค้าและให้บริการต่าง ๆ ของญี่ปุ่นสนใจร่วมงานกับแจน และมีหลายโปรเจกต์ที่ต้องทุ่มเทเวลากับการทำงานที่ญี่ปุ่น รวมไปถึงข้อจำกัดด้านสัญญาอื่น ๆ ซึ่งอาจส่งผลกระทบต่อการทำงานในฐานะสมาชิกวง ประกอบกับอายุที่เรียกได้ว่าค่อนข้างมากแล้วสำหรับการเป็นไอดอล จึงเห็นว่าควรให้แจนจบการศึกษาตั้งแต่ตอนนี้เพื่อโอกาสในอนาคต จากเหตุผลดังกล่าว ทำให้แจนต้องถอนตัวจากตำแหน่งเซ็มบัตสึของซิงเกิ้ลที่ 3 และสมาชิกทีมบีทรี (BIII) รวมทั้งยกเลิกกิจกรรมทั้งหมดของวงทันที โดยไม่มีคอนเสิร์ตจบการศึกษาหรือพิธีอำลาใด ๆ อย่างเป็นทางการ เนื่องจากในเวลานั้นโรงละครของวงยังสร้างไม่เสร็จ จึงมีเพียงงานอำลาเล็ก ๆ ที่กลุ่มแฟนคลับรวมตัวกันจัดให้เท่านั้น


title: เจตสุภา เครือแตง

text: หลังจบการศึกษา แจนก็เริ่มต้นงานในฐานะศิลปินเดี่ยว และเข้าร่วมใน Upme แอปพลิเคชันช็อปปิงออนไลน์ กับ SHOWROOM แอปพลิเคชันไลฟ์สตรีมมิงของญี่ปุ่น งานส่วนใหญ่ของแจนเป็นงานที่ร่วมกับทางญี่ปุ่น อีกทั้งยังได้รับการแต่งตั้งเป็นทูตท่องเที่ยวของจังหวัดฮอกไกโด (Hokkaido Smile Ambassador) ช่วงแรก ๆ เธอจึงต้องใช้เวลาอยู่ที่ญี่ปุ่นเป็นหลัก ต่อมาในเดือนพฤษภาคมก็เริ่มทำงานเพลงกับโทโมะ ฮิราตะ โปรดิวเซอร์ชาวญี่ปุ่น และฮอลลี เทอร์เรนส์ นักแต่งเพลงชาวออสเตรเลีย โดยผ่านการแนะนำจากทาง SHOWROOM ออกมาเป็นซิงเกิลแรกที่มีชื่อว่า "You Make Me (My Dreams)" เพลงนี้เปิดตัวครั้งแรกที่งานแคททีเชิ้ต 5 ซึ่งจัดโดยแคทเรดิโอเมื่อวันที่ 2 มิถุนายน พ.ศ. 2561 และวางขายในรูปแบบดิจิตอลดาวน์โหลด 17 แพลตฟอร์ม 240 ประเทศทั่วโลกในวันที่ 3 มิถุนายน ส่วนซิงเกิลต่อมา "lanla (la la la)" เปิดตัวที่งาน NIPPON HAKU BANGKOK 2018 เมื่อวันที่ 1 กันยายน และวางขายในรูปแบบดิจิตอลดาวน์โหลดในวันเดียวกัน


title: เจตสุภา เครือแตง

text: นอกจากงานเพลงแล้ว แจนยังมีผลงานด้านอื่น ๆ ได้แก่ งานออกแบบผ้าเทะนุกุอิ (ผ้าอเนกประสงค์) ซีรีส์ "Jan's season" ที่ทางการฮอกไกโดมอบหมายให้แจนเป็นผู้ออกแบบลวดลายทั้ง 4 ฤดูกาล (ผลิตโดยโรงงานมิซุโนะโซเมะโคโจ อาซาฮิกาวะ จังหวัดฮอกไกโด) งานออกแบบเสื้อยืดที่ขายในงานแคททีเชิ้ต 5 ของแจนเอง งานถ่ายแบบหนังสือรวมภาพ (Photobook) ที่ได้รับความร่วมมือจากทางการฮอกไกโด รวมไปถึงงานพรีเซนเตอร์ต่าง ๆ เช่น ลอว์สัน 108 ห้างอิเซตัน และรถจักรยานยนต์ Honda Super Cub เป็นต้น


title: เจตสุภา เครือแตง

text: ล่าสุดแจนจังได้มีผลงานหนังสือโฟโต้บุ๊คเล่มแรก ชื่อ Summer Diary Jan Chan 1st Photobook ภายในโฟโต้บุ๊คมีบันทึกเรื่องราว ตลอด 7 วัน ที่เดินทางท่องเที่ยวที่ฮอกไกโด


title: ซูซานน่า เรโนล

text: ซูซานน่า เรโนล (ชื่อเล่น : ซูริ) เป็นนักแสดงชาวไทย สังกัดค่าย บรอดคาซท์ ไทย เทเลวิชั่น สถานีวิทยุโทรทัศน์ไทยทีวีสีช่อง 3


title: ซูซานน่า เรโนล

text: ซูซานน่า เรโนล มีชื่อเล่นว่า ซูริ เป็นลูกครึ่งไทย-อเมริกัน-ฝรั่งเศส เธอเกิดและโตที่จังหวัดภูเก็ต จบการศึกษาระดับระดับปริญญาตรี คณะบริหารธุรกิจ มหาวิทยาลัยอัสสัมชัญ โดยซูซานน่าเป็นนักศึกษาทุนและมีผลการเรียนดี


title: ซูซานน่า เรโนล

text: ซูซานน่าเริ่มเข้าสู่วงการบันเทิงด้วยการเป็นนางแบบโฆษณา มีผลงานโฆษณาจำนวนมากทั้งในและต่างประเทศ เข้ามาเป็นนักแสดงในช่อง 3 โดยเริ่มจากการเป็นนักแสดงรับเชิญในละครหลายเรื่อง เช่น สะใภ้จ้าว (ออกอากาศ พ.ศ. 2558) คงกระพันนารี (ออกอากาศ พ.ศ. 2559) และเริ่มเป็นที่รู้จักมากขึ้น ด้วยการรับบทเป็น "คลาร่า" ในละครเรื่อง บุพเพสันนิวาส (ออกอากาศ พ.ศ. 2561)


title: เกรย์ (หน่วยวัด)

text: "สำหรับเกรย์ในความหมายเกี่ยวกับสี ดู สีเทา"


title: เกรย์ (หน่วยวัด)

text: เกรย์ (, สัญลักษณ์: Gy) เป็นหน่วยอนุพันธ์เอสไอสำหรับใช้วัดปริมาณการแผ่รังสีไอออไนซ์ (ionising radiation) และปริมาณการดูดซับพลังงานจากโฟตอนโดยอิเล็กตรอน หนึ่งเกรย์มีค่าเท่ากับปริมาณพลังงานหนึ่งจูลที่ถูกดูดซับในสสารมวลหนึ่งกิโลกรัม ตั้งชื่อตามหลุยส์ ฮาโรลด์ เกรย์ นักฟิสิกส์ชาวอังกฤษ และเริ่มใช้เมื่อ พ.ศ. 2518


title: เกรย์ (หน่วยวัด)

text: ในระบบซีจีเอส ปริมาณการดูดซับพลังงานวัดในหน่วยแร็ด (rad) โดยที่ 1 rad มีค่าเท่ากับ 0.01 Gy หน่วยแร็ดนิยมใช้มากในสหรัฐอเมริกาแม้ว่าสถาบันแห่งชาติว่าด้วยมาตรฐานและเทคโนโลยี (NIST) จะขอร้องให้เลิกใช้เด็ดขาดก็ตาม


title: เกรย์ (หน่วยวัด)

text: การดูดซับพลังงานจากกัมมันตภาพ หนึ่งเกรย์ มีค่าเท่ากับพลังงานหนึ่งจูล ที่ถูกดูดซับไว้ในสสารมวลหนึ่งกิโลกรัม เขียนเป็นหน่วยฐานได้ดังนี้


title: เกรย์ (หน่วยวัด)

text: คณะกรรมการระหว่างชาติว่าด้วยการชั่งตวงวัด ระบุไว้ว่า เพื่อให้การจำแนกระหว่างปริมาณรังสีดูดซับ "D" และปริมาณรังสีสมมูล "H" เป็นไปได้สะดวกปราศจากความสับสนนั้น สมควรให้มีชื่อหน่วยที่เหมาะสม คือ เกรย์ แทนปริมาณพลังงานที่ถูกดูดซับจริง และซีเวอร์ต แทนพลังงานที่ถูกดูดซับเทียบเท่า ทั้งสองหน่วยเขียนได้เป็นจูลต่อกิโลกรัม


title: เกรย์ (หน่วยวัด)

text: ตารางต่อไปนี้แสดงความสัมพันธ์ระหว่างปริมาณต่าง ๆ ที่เกี่ยวกับการแผ่รังสี ทั้งที่เป็นหน่วยเอสไอและไม่เป็น


title: คูลอมบ์

text: คูลอมบ์ ( ย่อ: C) เป็นหน่วยวัดประจุไฟฟ้าในระบบหน่วยระหว่างประเทศ ตั้งชื่อตามชาร์ล-โอกุสแต็ง เดอ กูลง นักฟิสิกส์ชาวฝรั่งเศส สำนักงานชั่งตวงวัดระหว่างประเทศให้คำนิยามไว้ว่า หนึ่งคูลอมบ์ คือ ปริมาณประจุไฟฟ้าที่เกิดจากกระแสไฟฟ้าหนึ่งแอมแปร์คูณด้วยเวลาหนึ่งวินาที


title: คูลอมบ์

text: นอกจากนี้ หนึ่งคูลอมบ์ยังหมายถึงประจุไฟฟ้าที่สะสมในตัวเก็บประจุซึ่งมีความจุ 1 ฟารัด และวางต่อคร่อมความต่างศักย์ 1 โวลต์


title: คูลอมบ์

text: ปริมาณประจุไฟฟ้า 1 C มีค่าเท่ากับจำนวนโปรตอน ตัว หรือ mol ส่วน −1 C มีค่าเท่ากับจำนวนอิเล็กตรอน ตัว


title: คูลอมบ์

text: ระบบหน่วยระหว่างประเทศให้นิยามหฃฃงงบงบน่วยคูลอมบ์ไว้ว่าเป็นจำนวนประจุสะสมเนื่องจากกระแสไฟฟ้า 1 แอมแปร์ใน 1 วินาที หรือ 1 C = 1 A × 1 s. โดยที่ 1 วินาที มีความสัมพันธ์กับความถี่ของการแผ่รังสีแม่เหล็กไฟฟ้าจากอะตอมซีเซียม และกระแสไฟฟ้า 1 แอมแปร์ นิยามตามแรงระหว่างแท่งลวดที่มีกระแสไหลผ่าน ตามกฎแรงของแอมแปร์ (Ampère's force law)


title: เทวาลัยวรฑราชเปรุมาล

text: เทวาลัยวรฑราชเปรุมาล (; ) เป็นเทวสถานในศาสนาฮินดูที่สร้างอุทิศแด่พระวิษณุตั้งอยู่ในเมืองกาญจีปุรัมของรัฐทมิฬนาฑู ประเทศอินเดีย เทวสถานแห่งนี้เป็นหนึ่งในเทวิยาร เทวศังกัลทั้ง 108 แห่งในประเทศอินเดียซึ่งเป็นเทวาลัยแห่งพระวิษณุที่เหล่านักบุญอัฬวารทั้ง 12 องค์ได้เคยมาเยือน และยังกล่าวว่าเทวาลัยแห่งนี้เป็นที่พำนักของท่านรามานุชาจารย์ผู้เป็นนักบวชฝ่ายไวษณพนิกายผู้มีชื่อเสียงในอินเดียใต้


title: รายนามประธานาธิบดีมาดากัสการ์

text: นี่คือรายนามประธานาธิบดีมาดากัสการ์, ตั้งแต่การสถาปนาตำแหน่งนี้ในค.ศ. 1959, ในสมัยสาธารณรัฐมาลากาซี.


title: อันเรียลเอนจิน

text: อันเรียลเอนจิน () เป็นเกมเอนจินที่พัฒนาขึ้นโดยบริษัท Epic Games ของสหรัฐ เปิดตัวครั้งแรกในปีค.ศ. 1998 บนเกม "Unreal" แม้ว่าเกมนี้จะถูกพัฒนามาสำหรับเกมยิงมุมมองบุคคลที่หนึ่ง แต่เกมเอนจินนี้ก็ประสบความสำเร็จกับแนวเกมอื่นๆด้วย อาทิ เกมแนวลอบฆ่า (stealth), เกมต่อสู้ (fighting), เกมออนไลน์แบบเล่นตามบทบาท (MMORPG) และเกมเล่นตามบทบาท (RPG) เกมเอนจินนี้ใช้ภาษา C++ ซึ่งเป็นภาษาที่สะดวกและถูกใช้งานอย่างแพร่หลายโดยนักพัฒนาเกมในปัจจุบัน อันเรียลเอนจินได้รับรางวัลมากมาย รวมถึงรางวัลจากบันทึกสถิติโลกกินเนสส์ว่าเป็น "เกมเอนจินที่ประสบความสำเร็จสูงสุด"


title: อันเรียลเอนจิน

text: อันเรียลเอนจินรุ่นปัจจุบัน คือ Unreal Engine 4 ที่ถูกปล่อยให้ใช้งานในปี 2015 รุ่นที่สี่นี้ถูกออกแบบมาสำหรับ Microsoft Windows, macOS, Linux, SteamOS, HTML5, iOS, Android, นินเท็นโดสวิตช์, เพลย์สเตชัน 4, เอกซ์บอกซ์วัน, Magic Leap One ตลอดจนอุปกรณ์เวอร์ชวลเรียลลิตี


title: ทางหลวงสหรัฐหมายเลข 8

text: ทางหลวงสหรัฐหมายเลข 8 () เป็นทางหลวงสหรัฐสายหนึ่งที่พาดผ่านในแนวตะวันออก–ตะวันตกด้วยระยะทาง เส้นทางส่วนใหญ่อยู่ในรัฐวิสคอนซิน เชื่อมต่อจากอินเตอร์สเตต 35 ในเมืองฟอเรสต์เลก รัฐมินนิโซตา ถึงทางหลวงสหรัฐหมายเลข 2 ที่เมืองนอร์เวย์ ในคาบสมุทรตอนเหนือของรัฐมิชิแกน ใกล้กับพรมแดนรัฐวิสคอนซิน ลักษณะเส้นทางส่วนใหญ่เป็นทางเดี่ยว ยกเว้นในช่วงสั้น ๆ ที่มีลักษณะเป็นฟรีเวย์ในรัฐมินนิโซตา ได้แก่ บริเวณเมืองฟอเรสต์เลก และในรัฐวิสคอนซิน ได้แก่ บริเวณสะพานข้ามแม่น้ำเซนต์ครอย และบริเวณเมืองไรน์แลนเดอร์ ทางหลวงสายนี้กำกับดูแลโดยกรมการขนส่งรัฐมินนิโซตา รัฐวิสคอนซิน และรัฐมิชิแกน


title: ทางหลวงสหรัฐหมายเลข 8

text: มีการกำหนดหมายเลขทางหลวงสายนี้เมื่อวันที่ 11 พฤศจิกายน ค.ศ. 1926 พร้อมกันกับทางหลวงสหรัฐทุกสาย ในเวลานั้น ทางหลวงสายนี้มีเส้นทางระหว่างเมืองฟอเรสต์เลก รัฐมินนิโซตา สิ้นสุดที่เมืองเพมไบน์ รัฐวิสคอนซิน และมีแผนต่อเส้นทางถึงเมืองพาวเวอส์ รัฐมิชิแกน ตั้งแต่นั้นมาก็มีการเปลี่ยนแปลงเส้นทางหลายครั้ง โดยเคยมีการเปลี่ยนปลายทิศตะวันตกของทางหลวงไปยังมินนีแอโพลิส ก่อนที่จะเปลี่ยนให้กลับมาสิ้นสุดที่เมืองฟอเรสต์เลกแทน ส่วนปลายทิศตะวันออกก็ได้เปลี่ยนจากแผนที่วางไว้ว่าจะสิ้นสุดที่เมืองพาวเวอส์ มาเป็นที่เมืองนอร์เวย์แทน


title: อิซาเบล มาร์แชล

text: อิซาเบล มาร์แชล (ภาษาอังกฤษ: "Isabel Marshal"; 9 ตุลาคม ค.ศ.1200 - 17 มกราคม ค.ศ.1240) เป็นเคานเตสอังกฤษยุคกลาง เธอเป็นภรรยาของทั้งจิลแบต์ เดอ แคลร์ เอิร์ลแห่งฮาร์ตฟอร์ดคนที่ 4 และเอิร์ลแห่งกลอสเตอร์คนที่ 5 และริชาร์ด เอิร์ลแห่งคอร์นวอลล์คนที่ 1 (พระโอรสของพระเจ้าจอห์นแห่งอังกฤษ) สามีคนแรกทำให้เธอเป็นทวดของพระเจ้าโรเบิร์ต เดอะ บรูซ แห่งสก็อตแลนด์


title: อิซาเบล มาร์แชล

text: เกิดที่ปราสาทเพมโบรก อิซาเบลเป็นลูกคนที่เจ็ดและลูกสาวคนที่สองของวิลเลี่ยม มาร์แชล เอิร์ลแห่งเพมโบรกคนที่ 1 กับอิซาเบล เดอ แคลร์ เธอมีพี่น้อง 9 คน: พี่น้องผู้หญิง 4 คน กับพี่น้องผู้ชาย 5 คน ที่รวมไปถึงเอิร์ลแห่งเพมโบรกคนที่ 2,3,4,5,และ 6 พี่น้องผู้ชายของเธอแต่ละคนตายโดยไร้ทายาทเพศชาย จึงทำให้ยศตำแหน่งถูกส่งต่อไปให้พี่น้องผู้ชายคนถัดไปตามลำดับ พี่น้องผู้ชายคนสุดท้ายที่ครองตำแหน่งเอิร์ลแห่งเพมโบรกตายโดยไร้ลูกตามกฎหมาย และยศตำแหน่งถูกส่งต่อไปยังครอบครัวของน้องสาวของอิซาเบล โจแอน น้องสาวของเธอแต่งงานกับเอิร์ลแห่งนอร์โฟล์ค เซอร์รีย์ และเดอร์บี้, ลอร์ดแห่งอาเบอร์กาเวนนี่ และลอร์ดแห่งสวอนสคอมบ์ ตามลำดับ


title: อิซาเบล มาร์แชล

text: ในวันครบรอบวันเกิดปีที่ 17 อิซาเบลแต่งงานกับจิลแบต์ เดอ แคลร์ เอิร์ลแห่งฮาร์ตฟอร์ดคนที่ 4 และเอิร์ลแห่งกลอสเตอร์คนที่ 5 ซึ่งแก่กว่าเธอ 20 ปี ที่ทูว์กสบรีแอบบีย์ การแต่งงานเป็นการแต่งงานที่มีความสุขที่สุดครั้งหนึ่ง แม้อายุจะต่างกันก็ตาม สองสามีภรรยามีลูก 6 คนสามีของอิซาเบล จิลแบต์ เข้าร่วมในการเดินทางไปทำสงครามในบริททานีในค.ศ.1229 แต่ตายเมื่อ 25 ตุลาคม ค.ศ.1230 ระหว่างเดินทางกลับเพนโรส ในดัชชีบริททานี ศพของเขาถูกส่งกลับบ้านผ่านทางพลีมัธและแครนบอร์น สู่ทูว์กสบรี ที่เขาถูกฝังที่แอบบีย์


title: อิซาเบล มาร์แชล

text: อิซาเบลเป็นม่ายตั้งแต่ยังสาว อายุเพียง 30 ปี เธอพิสูจน์ให้เห็นแล้วถึงความสามารถในการตั้งครรภ์และความสามารถในการมีลูกชายที่สุขภาพดี หลักฐานคือลูกน้อยหกคนของเธอที่มีสามคนเป็นผู้ชาย เป็นไปได้อย่างมากว่านั่นคือเหตุผลที่ทำให้ริชาร์ด เอิร์ลแห่งคอร์นวอลล์คนที่ 1 ขอเธอแต่งงาน และอิซาเบลตอบตกลง แม้สามีของเธอเพิ่งตายไปเพียงห้าเดือน ทั้งสองแต่งงานกันเมื่อ 30 มีนาคม ค.ศ.1231 ที่โบสถ์ฟาวลีย์ สร้างความไม่พอใจเป็นอย่างมากให้แก่พระเชษฐาของริชาร์ด พระเจ้าเฮนรี่ ที่ได้จัดเตรียมการแต่งงานที่สร้างประโยชน์มากกว่าไว้ให้ริชาร์ด อิซาเบลกับริชาร์ดเข้ากันได้ดีพอควร แม้ริชาร์ดจะมีชื่อเสียงเรื่องความเป็นเสือผู้หญิงและเป็นที่รู้กันว่ามีภรรยาลับในช่วงหลังจากที่แต่งงานกันแล้ว ทั้งคู่เป็นพ่อแม่ของลูกสี่คนที่มีสามคนตายในวัยทารกอิซาเบลตายด้วยอาการตับล้มเหลวที่มีการหดตัวในขณะคลอดลูก เมื่อ 17 มกราคม ค.ศ.1240 ที่ปราสาทเบอร์เคมสเต็ด อายุ 39 ปี


title: อิซาเบล มาร์แชล

text: ในตอนที่อิซาเบลตาย เธอขอให้ฝังเธอข้างสามีคนแรกที่ทูว์กสบรีแอบบีย์ แต่ริชาร์ดกลับฝังเธอที่บัวลิวแอบบีย์พร้อมกับลูกชายวัยทารกแทน ทว่าเขาส่งหัวใจของเธอใส่หีบเคลือบเงิน ไปทูว์กสบรี


title: วิทยาต่อมไร้ท่อ

text: วิทยาต่อมไร้ท่อ (; มาจากภาษากรีกโบราณ ἔνδον, endon, "ภายใน"; κρίνω, krīnō, "แยก"; และ -λογία, -logia) เป็นสาขาหนึ่งของชีววิทยาและแพทยศาสตร์ว่าด้วยระบบต่อมไร้ท่อ โรคของระบบต่อมไร้ท่อ และการหลั่งสิ่งที่เรียก ฮอร์โมน นอกจากนี้ยังศึกษาบูรณาการและการเจริญ การเพิ่มจำนวน การเติบโตและการเปลี่ยนไปทำหน้าที่เฉพาะ (differentiation) และกัมมันตภาพทางจิตวิทยาหรือพฤติกรรมของเมแทบอลิซึม การเจริญเติบโต การทำหน้าที่ของเนื้อเยื่อ การหลับ การย่อย การหายใจ การขับถ่าย อารมณ์ ความเครียด การหลั่งน้ำนม การเคลื่อนไหว การสืบพันธุ์และการรับรู้สัมผัสที่เกิดจากฮอร์โมน สาขาเฉพาะทางได้แก่ วิทยาต่อมไร้ท่อพฤติกรรมและวิทยาต่อมไร้ท่อเปรียบเทียบ


title: วิทยาต่อมไร้ท่อ

text: ระบบต่อมไร้ท่อประกอบด้วยหลายต่อมในส่วนต่าง ๆ ของร่างกายซึ่งหลั่งฮอร์โมนเข้าสู่กระแสเลือดโดยตรงโดยไม่ผ่านระบบท่อ ฮอร์โมนมีหน้าที่และกลไกการออกฤทธิ์หลายอย่าง ฮอร์โมนชนิดหนึ่งมีผลหลายอย่างต่ออวัยวะเป้าหมาย และในทางกลับกัน อวัยวะเป้ามายหนึ่งอาจได้รับผลจากฮอร์โมนมากกว่าหนึ่งชนิด


title: ทางหลวงสหรัฐหมายเลข 13

text: ทางหลวงสหรัฐหมายเลข 13 () เป็นทางหลวงสหรัฐแนวเหนือ–ใต้ ก่อตั้งขึ้นในปี ค.ศ. 1926 มีระยะทาง มีเส้นทางจากอินเตอร์สเตต 95 ตอนเหนือของเมืองเฟย์เอตต์วิลล์ รัฐแคลิฟอร์เนีย ถึงโบโรมอร์ริสวิลล์ ชานเมืองทางตะวันออกเฉียงเหนือของเมืองฟิลาเดลเฟีย รัฐเพนซิลเวเนีย ทางหลวงเส้นนี้ผ่านทั้งหมด 5 รัฐ ส่วนใหญ่อยู่ในเขตที่ราบชายฝั่งแอตแลนติก มีเส้นทางขนานกับชายฝั่งมหาสมุทรแอตแลนติก และใกล้ชายฝั่งมากกว่าทางหลวงสหรัฐหมายเลข 1 เส้นทางส่วนใหญ่อยู่ในพื้นที่ชนบท ยกเว้นในพื้นที่แฮมป์ตันโรดส์ และบริเวณปลายทิศเหนือของทางหลวงในรัฐเดลาแวร์และรัฐเพนซิลเวเนีย นอกจากนี้ทางหลวงเส้นนี้ยังเป็นทางหลวงสายสำคัญในคาบสมุทรเดลมาร์วา และมีเส้นทางผ่านสะพานและอุโมงค์อ่าวเชซาพีกเพื่อเชื่อมต่อไปยังรัฐเวอร์จีเนีย


title: ชิตพล ลี้ชัยพรกุล

text: ชิตพล ลี้ชัยพรกุล (เกิด 27 กุมภาพันธ์ พ.ศ. 2539) หรือเป็นที่รู้จักในชื่อ เตนล์ (ชื่ออื่นๆ : Li Yong Qin 李永钦 / Lee Young Heum 이영흠) เป็นนักร้องชาวไทยที่อยู่ในประเทศเกาหลีใต้ เขาเป็นคนไทยคนแรกที่อยู่ในค่ายเอสเอ็ม เป็นที่รู้จักอย่างดีในฐานะสมาชิกวง เอ็นซีที และยูนิตย่อย เอ็นซีทียู ภายใต้สังกัดเอสเอ็มเอนเตอร์เทนเมนต์


title: ชิตพล ลี้ชัยพรกุล

text: เตนล์ได้เข้าร่วมค่ายสังกัดอย่างเอสเอ็มเอนเตอร์เทนเมนต์ ในปี ค.ศ. 2013 และเตนล์นั้นเป็นส่วนหนึ่งของกลุ่มเอสเอ็มรุกกีส์มาก่อน โดยแทยง, แทอิล, จอห์นนี่, ยูตะ, โดยอง, เตนล์, แจฮยอน, มาร์ค, เจโน่, แฮชาน, แจมิน และจีซอง เริ่มเปิดตัวเป็นกลุ่มแรกในปี ค.ศ.2013


title: ชิตพล ลี้ชัยพรกุล

text:
ในเดือนมกราคมปี 2016 อี ซู-มัน ได้นำเสนอผลงานที่ SM Coex Artium ภายใต้ชื่องานว่า "SMTOWN: New Culture Technology, 2016" โดยได้พูดถึงเกี่ยวกับแผนงานของเอสเอ็มเอนเตอร์เทนเมนต์ว่า ให้บอยแบนด์วงใหม่นั้นมีรูปแบบสอดคล้องกับแนวคิด "culture contents" (เนื้อหาวัฒนธรรม) ของพวกเขา ที่วางกลยุทธ์ว่าจะเปิดตัวสมาชิกแต่ละยูนิต ที่มีความแตกต่างกันไปตามแต่ละประเทศต่าง ๆ ทั่วโลก
วันที่ 4 เมษายน 2016 เอสเอ็มเอนเตอร์เทนเมนต์ได้เปิดตัวยูนิตแรกของเอ็นซีทีคือ เอ็นซีทียู อันประกอบไปด้วยสมาชิกหกคน ได้แก่ แทอิล, แทยง , โทย็อง, เตนล์, แจฮย็อน และมาร์ค โดยปล่อยซิงเกิลดิจิทัลออกมาจำหน่ายสองเพลง คือ "The 7th Sense" และ "Without You" ปล่อยออกมาในวันที่ 9 และ 10 เมษายน ตามลำดับ


title: ซ็องเจียแห่งโพรว็องซ์

text: ซ็องเจียแห่งโพรว็องซ์ (; ค.ศ. 1228 – 9 พฤศจิกายน ค.ศ. 1261) เป็นบุตรสาวคนที่สามของรามอน เบเรนเกร์ที่ 4 เคานต์แห่งโพรว็องส์ กับเบียทริซแห่งซาวัว ซ็องเจียถูกบรรยายไว้ว่า "งามเกินจะหาใดเทียบ"


title: ซ็องเจียแห่งโพรว็องซ์

text: พี่น้องหญิงของซ็องเจีย มาร์กาเร็ต, เอเลนอร์ และเบียทริซ เป็นพระมเหสีของหลุยส์ที่ 9 แห่งฝรั่งเศส, เฮนรี่ที่ 3 แห่งอังกฤษ และชาร์ลที่ 1 แห่งซิซิลี ตามลำดับ ซ็องเจียถูกกล่าวว่าดูนุ่มนวลว่าและน่ารักกว่าพี่สาว มาร์กาเร็ตและเอเลนอร์


title: ซ็องเจียแห่งโพรว็องซ์

text: เอเลนอร์แห่งโพรว็องซ์เป็นคนจัดแจงการเสกสมรสระหว่างพระขนิษฐาของพระองค์ ซ็องเจีย กับพระอนุชาของพระสวามี ริชาร์ด เอิร์ลแห่งคอร์นวอลล์คนที่ 1 ที่ภรรยาคนแรก อิซาเบล มาร์แชล เพิ่งตายไป ในตอนนั้น ซ็องเจียถูกหมั้นมายกับเรย์มงด์ที่ 7 แห่งตูลูส แต่บทบาทที่อ่อนแอของเขาในการต่อสู้ที่เพิ่งเกิดขึ้นเป็นข้ออ้างที่ดีพอสำหรับการล้มเลิกสัญญา เอเลนอร์กับน้าชายของซ็องเจีย ปิแอร์ ถูกส่งไปเจรจาเรื่องการแต่งงานใน ค.ศ. 1242 น้าชายอีกคน ฟิลิป คุ้มกันความปลอดภัยของซ็องเจียไปที่ราชสำนักอังกฤษในแกสโคนี ที่นั่น ทั้งคู่ได้เจอกับเอเลอนอร์และเฮนรี่ และพระธิดาคนใหม่ของทั้งคู่ เบียทริซ การเสกสมรสเกิดขึ้นที่เวสต์มินสเตอร์ในวันที่ 23 พฤศจิกายน